Udinese athun balive Juventus ah ithuru inthizaareh | Mihaaru\nޔުވެންޓަސްގެ ޑިބާލާ ރޭގެ މެޗުގެ ތެރެއިން ރެފްރީގެ ނިންމުމަކާ މެދު ހިތްހަމަނުޖެހުން ފާޅުކުރަނީ.-- ފޮޓޯ: އޭއެފްޕީ\nއުދިނޭޒީ އަތުން ބަލިވެ ޔުވެންޓަސް އަށް އިތުރު އިންތިޒާރެއް\n24 ޖުލައި 2020 - 09:50\nރޭގެ މެޗުން މޮޅުވެގެން ޔުވެންޓަސް އަށް ލީގު ޗެމްޕިއަންކަން ކަށަވަރުކުރެވެން އޮތެވެ. މިހާރު އޮތްގޮތުން ވެސް ލީގުގައި ބާކީ އޮތް ތިން މެޗުން ޗެމްޕިއަންކަން ހޯދަން ޔުވެންޓަސް އަށް ބޭނުންވަނީ ތިން ޕޮއިންޓެވެ. އެ އަދަދަށް ޕޮއިންޓް ނުލިބި ވެސް، ވާދަވެރި އެހެން ޓީމުތަކުގެ ނަތީޖާ ނުކުންނަ ގޮތަކުން ޔުވެންޓަސް އަށް ތަށި ލިބުމުގެ ފުރުސަތު އެބައޮތެވެ.\nއެއް ވަނައިގައި އޮތް ޔުވެންޓަސް އަށް 35 މެޗުން ލިބިފައިވަނީ 80 ޕޮއިންޓެވެ. ދެ ވަނައިގައި އޮތް އެޓަލަންޓާގެ 35 މެޗުން 74 ޕޮއިންޓް އޮތްއިރު، ތިން ވަނައިގައި އޮތް އިންޓަ މިލާނުގެ އޮތީ 35 މެޗުން 73 ޕޮއިންޓެވެ. އަދި ހަތަރެއްގައި އޮތް ލާޒިއޯ ރޭ ކަލިއަރީ އަތުން 2-1 އިން މޮޅުވިއިރު، އެންމެ ފަހުން ކުޅުނު ފަސް މެޗުގެ ތެރެއިން ހޯދި ފުރަތަމަ މޮޅާ އެކު ލާޒިއޯ އަށް 35 މެޗުން ލިބިފައިވަނީ 72 ޕޮއިންޓެވެ.\nރޭގެ މެޗު ފަށައިގެން ޔުވެންޓަސްގެ ޕައޮލޯ ޑިބާލާ އާއި ކްރިސްޓިއާނޯ ރޮނާލްޑޯ ފޮނުވާލި ދެ ހަމަލާއެއް އުދިނޭޒީ ކީޕަރު ހުއާން މޫސޯ ވަނީ މަތަކޮށްފަ އެވެ. ޔުވެންޓަސް އަށް ފުރަތަމަ ހާފް ނިމެން ތިން މިނިޓަށް ވެފައި ހުއްޓައި ލީޑުނަގައިދިނީ ނެދަލެންޑްސްގެ ޑިފެންޑަރު މަތައިސް ޑިލީޓް އެވެ. ދެ ވަނަ ހާފުގައި ކުޅެން އެރިތާ ހަތް މިނިޓް ތެރޭ އުދިނޭޒީ އަށް އެއްވަރުކޮށްދިނީ އިލީއާ ނެޓޮރޯވްސްކީ އެވެ. އަދި އެ ޓީމު މޮޅުކޮށްދިން ލަނޑު މެޗުގެ އިތުރު ވަގުތުގައި ޖެހީ ސެކޯ ފޮފާނާ އެވެ.\nއަމިއްލަ ދަނޑުގައި 10 އަހަރު ތެރޭ ޔުވެންޓަސް އަތުން ހޯދި މި މޮޅާ އެކު އުދިނޭޒީ އަށް ވަނީ އިތުރު ހިތްހަމަ ޖެހުމެއް ލިބިފަ އެވެ. ރެލިގޭޝަނުން ސަލާމަތްވާން މަސައްކަތްކުރާ އުދިނޭޒީ މިހާރު އޮތީ ލީގުގެ 15 ވަނައިގަ އެވެ. އެއީ ރެލިގޭޝަން ޒޯނަށް ވުރެން ހަތް ޕޮއިންޓް ކުރީގަ އެވެ. އެ ޓީމަށް 35 މެޗުން ލިބިފައިވަނީ 39 ޕޮއިންޓެވެ.\nޔުވެންޓަސްގެ ކޯޗު މައުރީޒިއޯ ސާރީ ބުނީ ޔުވެންޓަސް ކުޅުންތެރިންގެ ފަރާތުން ވަރުބަލިކަން ފެންނަ ކަމަށާއި ވަރުގަދަކޮށް ކުޅެން ޖެހޭ ވަގުތުތަކުގައި ވެސް އެ ޓީމުގެ ފަރާތުން ފެންނަނީ އާދައިގެ ކުޅުމެއް ކަމަށެވެ.\nކަލިއަރީ އަތުން ރޭ ލާޒިއޯ ހޯދި މޮޅާ އެކު އެ ޓީމަށް ވަނީ އަންނަ ސީޒަނުގެ ޗެމްޕިއަންސް ލީގުގެ ޖާގައެއް ކަށަވަރުވެފަ އެވެ. މިއީ އެ ޓީމުން 13 އަހަރަށް ފަހު ޗެމްޕިއަންސް ލީގުގައި ވާދަކުރާ ފުރަތަމަ ފަހަރެވެ. ރޭގެ މެޗުގައި ލާޒިއޯގެ ޗީރޯ އިމޯބިލޭ ޖެހި ގޯލާ އެކު އޭނާ ވަނީ 31 ގޯލާ އެކު ލަނޑު ލިސްޓުގެ ކުރިއަށް ޖެހިލައިފަ އެވެ. އެއީ ދެ ވަނައިގައި އޮތް ރޮނާލްޑޯ އަށް ވުރެން އެއް ގޯލު އިތުރު އަދަދެކެވެ.\nއިތުރު ލިޔުންތައް އިޓާލިއަން ލީގު އުދިނޭޒް ޔުވެންޓަސް


Carrot Aky Hithuge Bali Thakun Dhuru Kohdhey Ehcche - Vaguthu\nކެރެޓަކީ ހިތުގެ ބަލިތަކުން ދުރުކޮށްދޭ އެއްޗެއް\n9 މަސް ކުރިން ( އޭޕްރީލް 24, 2018 )\nކެރެޓަކީ މުޅި ދުނިޔޭގައިވެސް އެންމެ އާންމުކޮށް ބޭނުންކުރެވޭ އަދި ގިނަ ބަޔަކު އެ ކެއުމަށް އެންމެ ލޯބިކުރާ އެއް ތަރުކާރީއެވެ. ސަބަބަކީ އެއީ އެތައް ވައްތަރެއްގެ ކާ އެއްޗިއްސާއިއެކު ކެވޭ އަދި އެހާމެ ފަސޭހައިން އުފައްދާވެސް ލެވޭ ތަރުކާރީއެއްކަމުގައިވާތީއެވެ. ކެރެޓް އެންމެ ވަރުގަދަޔަށް ނަން މަޝްހޫރުވެފައިވަނީ އިންސާނާގެ ލޮލުގެ ފެނުން ރަނގަޅުކޮށްދިނުމުގެ ބާރު ލިބިފައިވާ ތަރުކާރީއެއްގެ ގޮތުގައެވެ.\nހަގީގަތަކީ ކެރެޓަކީ އޭގެން އެތައް ކަހަލަ އެތައް ފައިދާއެއް ލިއްބައިދޭ އެއްޗެއްކަމެވެ. އެގޮތުން ކެރެޓަކީ މީހާގެ ހަށިގަނޑުގައި ކޮލެސްޓްރޯލް ލެވެލްތައް ދަށްކޮށްދީ ހިތުގެ ބަލި ޖެހުމާއިވެސް ދުރުކޮށްދޭ ތަރުކާރީއެކެވެ. ކެރެޓުގެ ސަބަބުން ކެންސަރުގެ ބައެއް ބާވަތްތަކުންވެސް ރައްކާތެރިކޮށްދޭއިރު ހަން ރައްކާތެރިކޮށްދީ ހަމުގެ ސިއްހަތު ރަނގަޅުކޮށްދިނުމުގައިވެސް ކެރެޓަކީ ވަރަށް މުހިންމު އެއްޗެކެވެ. އިންސާނާގެ ހަށިގަނޑުގެ ދިފާއީ ނިޒާމު ވަރުގަދަ ކޮށްދިނުމުގައި ވެސް ކެރެޓްގައި ހިމެނޭ މާއްދާތައް މުހިންމު ދައުރެއް އަދާކޮށްފައެވެ.\nވިޓަމިންސްއާއި މިނަރަލްސް އޭގައި ގިނަ އަދަދަކަށް ހިމެނޭ ކެރެޓަކީ އެންމެ އާންމުކޮށް ޔޫރަޕް އަދި މެދު އޭޝިޔާ ސަރަހައްދުތަކުގައި އުފެއްދޭ ތަރުކާރީއެވެ. މިހާރު ދުނިޔޭގައި އެންމެ ގިނަ އަދަދަކަށް ކެރެޓް އުފައްދަ ގައުމަކީ ޗައިނާއެވެ.\nކެރެޓަކީ އޭގައި ފައިބާރ ގިނަ އަދަދަކަށް ހިމެނޭ އެއްޗަކަށްވާއިރު ކެރެޓަކީ ފްރީ ރެޑިކަލްސް ނަމަކަށްކިޔަ ހަށިގަނޑަށް ގެއްލުންދޭ މާއްދާތަކަކުންވެސް މީހާ ރައްކާތެރިކޮށްދޭ އެންޓި އޮކްސިޑެންޓްސް ގިނަ އަދަދަކަށް އޭގައި ހިމެނޭ ތަރުކާރީއެކެވެ.\nވުމާއިއެކު ކެރެޓަކީ އޭގެ ސަބަބުން ހަމައެކަނި މީހާގެ ލޮލުގެ ފެނުން ރަނގަޅުކޮށްދޭ ތަރުކާރީއެއްވެސް ނޫނެވެ. އެއީ އޭގެން އިތުރު އެތައް ގުނަ ފައިދާއެއް ލިއްބައިދޭ ހަށިގަނޑަށް ވަރަށް މުހިންމު ތަރުކާރީއެކެވެ. އެއީ ނުކައި ދޫކޮށްލާ ވަރުގެ ތަރުކާރީއެއް ނޫނެވެ.


Short Story: Ple-saaa\nކުރު ވާހަކަ: ޕްލެސާ\nމުފީދު ބެންކޮކަށް ކުރި ދަތުރުވެގެން ދިޔައީ އޭނާގެ ހަޔާތުގެ ވެސް އެންމެ ފަހު ދަތުރަށެވެ. ބެންކޮކަށް ފުރައިގެން ދިޔައީ އެންމެނަށް ހަދިޔާ ގެނެސްދޭނެ ކަމަށް ބުނެ އެވެ. އެންމެފަހުން މާލެ ގެނައީ އޭނާގެ ގަބުރެވެ.\n"ބައްޕަގެ މި ހަދިޔާ އަޅުގަނޑު ބޭނުމެއް ނޫނެވެ."\nމޯޗަރީގައި ބާއްވާފައި އޮތް މުފީދުގެ ހަށިގަނޑާ ހަވާލުވާން އިސްދޫއިން ފުރައިގެން މާލެ ދިޔަ އޭނާގެ އެންމެ ހަގު ފިރިހެން ދަރި، ސިދުކީ، ހިތާހިތާ ކިޔާލީ މިހެންނެވެ.\nމުފީދުގެ ހަށިގަނޑު އޭނާއާ ހަވާލުކުރީ ފުލުހުންނާއި ރަސްމީ އެހެން ބެޖުތައް ވެސް ޖެހި މީހުންގެ ހާޒިރުގަ އެވެ. އެމީހުންގެ ފަރާތުން އެނގުނު ގޮތުން ސިދުކީގެ ބައްޕަ މަރުވީ ހިތްހުއްޓިގެންނެވެ.\nހަށިގަނޑު ދައްކާލިއިރު "ކިޑުނީ ބަދަލުކުރި" ލަކުނު ފިޔަވައި އިތުރު އެހެން ލަކުނެއް ވެސް އެ ހަށިގަނޑަކު ނެތެވެ. ދެ ކިޑުނީ ފެއިލްވެގެން ސިދުކީގެ އެއް ކިޑުނީ މުފީދުގެ ހަށިގަނޑަށް ލެއްވިތާ އަހަރު ނުވަނީސް އޭނާ މި ޢާލަމުން ދެމިއޮތުމުގެ ޢާލަމަށް ދަތުރުކުރީ އެވެ.\n"ތިޔަ ކިޑުނީ އަނބުރާ ދޭށެވެ."\nބަސްހުއްޓި، މޯޗަރީގެ ފިނީގައި، ބައްޕަގެ ފުރާނައެއް ނެތް މަސްގަނޑަށް ކަޅިޖަހާނުލައި ބަލަހައްޓައިގެން ހުރި ސިދުކީ އަނެއްކާވެސް ހިތާހިތާ ކިޔާލި އެވެ.\nއޭނާގެ އަތުގައި ހުރީ ބައްޕަގެ މެޑިކަލް ރިޕޯޓްތަކެވެ. ބައްޕަގެ މަރަކީ "ހިތްހުއްޓުމެއް" ކަމަށް ލިޔެފައިވާ އެ ރިޕޯޓްތަކުގައި އެހެން ވާހަކަތަކެއް ވެސް ހުއްޓެވެ. އެ ވާހަކަ ވެސް ގަބޫލުކޮށް، ބައްޕަގެ ގަބުރަށް ފުސް މޫނެއް ދައްކައިގެން ސިދުކީ އެ ހުރީ އޭނާ އަށް ވެސް އެ ބައްޕަގެ ގޮތް އެނގޭތީ އެވެ.\nއިސްދޫގެ އެންމެނަށް ވެސް މުފީދުގެ ގޮތް އެނގެ އެވެ. މި ބެންކޮކް ދަތުރެއްގެ ކުރިން ރަށުގެ އެކުވެރިޔަކު، މިއީ ކޮން ދަތުރެއް ހެއްޔޭ ސުވާލުކޮށްލުމުން ވެސް ދިން ޖަވާބަކީ "ޕްލެސާ" އެވެ.\nމުފީދަކަށް ބޮޑު ޝީނެއް ނުކިޔެ އެވެ. އެހެންވީމަ އޭނާ އަށް، "ޕްލެޝާ" އަކީ "ޕްލެސާ" އެވެ. ސިދުކީ އަކީ "ޝިދުކީ" އެވެ.\n"ބައްލަވާ ބައްޕާ، އަޅުގަނޑު މަންމައާ ސުވާލުކުރީމަ މަންމަ ބުނުއްވީ އަޅުގަނޑުގެ ނަމަކީ ޝިދުކީއެއް ނޫނޭ. ސިދުކީ ޔޯ،" މިއީ ބައްޕަގެ ގޮތް ނޭނގޭ ކުޑަކުއްޖެގެ ގޮތުގައި އުޅުނުއިރު ސިދުކީ އޭނާގެ ބައްޕަ އަށް އަބަދުވެސް ހަނދާންކޮށްލަ ދިން ވާހަކަ އެވެ.\nފަހުން ބައްޕަގެ ގޮތް އެނގުނީމަ އަޅައެއް ނުލަ އެވެ. ގަންނަން ފެށީ ލަދެވެ. އެ ބައްޕަ އަށް ބޮޑު ޝީނު ނުކިޔޭތީކީއެއް ނޫނެވެ. އެ ބައްޕަގެ "ޕްލެސާ" އަކާ ހެދިގެންނެވެ.\nގަންނާކުރައްވާ ލަދުން، ބައެއް ދުވަސްވަރު ސިދުކީ ގެއިން ބޭރަށް ނުނިކުމެ ވެސް އެތައް ދުވަހެއް ހޭދަކޮށްފައި އެބަހުއްޓެވެ. މަގުމަތިން ފެނުނީމަ، "މުފީދުގެ ކުޑަ ސީނޭ" ކިޔާފައި ދެން ތިބޭ ކުދިން ދިމާކުރާވަރުންނެވެ.\nނަމަވެސް މުފީދު ދެކެ އޭނާގެ ދަރިންގެ ތެރެއިން އެންމެ ބޮޑަށް ލޯބިވީ އަދި އެ ބައްޕަ އަށް އެންމެ ބޮޑަށް އަޅާލީ ކުއްޖަކީ ވެސް މި ސިދުކީ އެވެ. ބައްޕަގެ އުޅުމާއި އަހުލާގު ހުންނަ ގޮތް ބަދަލުކުރުމަށް ވެސް އޭނާ މަސައްކަތްކުރި އެވެ.\nނަމަވެސް "އެކަމަކާ ކަލެޔަކާ ކީއްހެއްޔޭ" ކިޔާފައި ކަންކަށި މަތީގައި ބައްޕަ އެތިފަހަރެއް އަޅުވައިލި ހިސާބަކުން ބައްޕަގެ "ޕްލެސާ" ގެ ވާހަކައެއް ސިދުކީގެ ދުލަކަށް ނުގެނެ އެވެ. ކުރިއަށް ނެރުނީ ލޯތްބާއި އަޅާލުމެވެ. އެކަކު ވެސް ބައްޕަ ދެކެ ލޯބިނުވާކަން އޭނާ އަށް އެނގުނު ހިސާބުން ފެށިގެންނެވެ.\nމުދީފުގެ ދަރިންގެ ގޮތުގައި، ސިދުކީގެ ދޮށްޓަށް އިތުރު ހަތަރު ފިރިހެން ދަރިންނާއި އަންހެން ދެ ދަރިން ލިބިފައިވިޔަސް ބައްޕަގެ ގަބުރާ ހަވާލުވާން ވެސް ސިދުކީ މާލެ ދާން ޖެހުނީ މި ސަބަބާ ހެދި އެވެ. އަނެއްކޮޅުން ސިދުކީގެ އަމާ އަކީ މީހަކާ އަނގައިން ބުނާ އަންހެނެއް ނޫނެވެ.\nބައްޕަ ނިޔާވެއްޖެއޭ ބުނީމަ ސިދުކީއާ ހަތަރު ކަޅި ހަމަކޮށްލި އެކަކު ވެސް ނެތެވެ. ފަހަރެއްގައި އެމީހުންނަށް ލިބުނު އުފާވެރިކަން މާ ބޮޑީ އެވެ.\nއަނެއްކޮޅުން ރަށު ތެރެއަށް އެ ޚަބަރު ގޮސްގެން ވެސް އުފަންވީ ސަމާސާ ވާހަކަ އެވެ. އެންމެން ވެސް ބުނީ "އެއްކަލަ މުފީދު އެންމެފަހުން ބެންކޮކަށް ގޮސް ޕްލެސާ ހޯދައިގެން މަރުވީ" ކަމަށެވެ.\nމި މަލާމާތާއި ފުރައްސާރައިގެ ތެރެއިން އިސް ދަށަށް ޖަހައިގެން ގޮސް، އެންމެ އަވަހަށް މާލެފުރާ ދޯންޏަކަށް އަރައިގެން ސިދުކީ މާލެ ދިޔައީ އެވެ.\nއެންމެފަހުން ބައްޕަގެ ހަށިގަނޑު އާސަހަރާގައި ވަޅުލުމަށް ފަހު އެ ދަތުރު ވެސް ނިމުމަކަށް އައީ އެވެ. ހަދިޔާއެއް ނުލިބި އެވެ. ކިޑުނީއެއް ވެސް އަނބުރައެއް ނުލިބުނެވެ. އަދި ކިޑުނީއާ އެކު ލޯތްބާއި އަޅާލުން ހަދިޔާކޮށްގެން ހޯދަން ބޭނުންވި ބައްޕައެއް ވެސް ސިދުކީ އަކަށް އަނބުރައެއް ނުލިބުނެވެ.\nކުށްވެރިޔަކީ "ޕްލެސާ" އެވެ. ކުށްވެރިޔަކީ މުފީދެވެ. އެންމެފަހު ވަގުތާ ހަމަ އަށް ވެސް އޭނާ ހޯދި އަރާމަކީ ހިލޭ އަންހެނެއްގެ އުފާވެރިކަމެވެ. އަޑުއަރާފައިވާ ގޮތުން މުދީފުގެ ހިތްހުއްޓުނީ "ޕްލެސާ" މީޓަރުގެ ކަށި ރަތް ރޮނގުބުރި ފަހަނަޅައި ގޮސްގެން ދިޔަ ވަގުތު ލިބުނު އުފާވެރިކަމެއްގެ ތެރެއިންނެވެ.\nމުފީދަށް 60 އަހަރެވެ.\n"ތިޔަ އުމުރުގައި ތިޔަ އުޅުން ދެން ދޫކޮށްލާކަށް ނުވޭ ހެއްޔޭ" މީހަކު ސުވާލުކުރުމުން ވެސް މުފީދު ދިން ޖަވާބަކީ "ޕްލެސާ" އެވެ. ތެދެކެވެ. މުފީދަކީ އަބަދުވެސް އޭނާގެ އަމިއްލަ އަރާމު ދިރިއުޅުމަށް މަރުދިން މީހެކެވެ.\nފުރާވަރުގެ ދުވަސްތަކުން ފެށިގެން އުމުރުން ބައްތިރީސް އަހަރު ވަންދެން އޭނާ އުޅުނީ ބޯޓް ދަތުރުކުރާ މީހެއްގެ ގޮތުގަ އެވެ. ކޮންމެ އަހަރަކު އެއް ފަހަރު ޗުއްޓީ އަށް ރަށަށް ގޮސް، ވިހައިގެން ގަދަވެފައި ހުންނަ އަނބިމީހާ ބަނޑުބޮޑުކޮށްލާފައި ފުރައިގެން ދަނީ އެވެ.\nއެންމެފަހުން ރަށަށް އައިސް އުޅުނީ ގޭގެ ކަންމަތީގައި ކުޑަ ފިހާރަގަނޑެއް ހުޅުވައިގެންނެވެ. އެ ފިހާރާގައި ސޭޓަކަށް ބަހައްޓައިގެން އުޅުނު ޒުވާން އަންހެން ކުއްޖާއާ ކައިވެނިވެސް ކުރި އެވެ. އެއީ ދެ ވަނަ އަންބެވެ.\nއެންމެފަހުން އޭނާއާ މެދު ހިތްހަމަނުޖެހިގެން ވަރިކޮށް ގެއިން ނެރެލީ ފިހާރައިން ވައްކަންކުރާ ކަމުގެ ތުހުމަތު އެ އަންހެން މީހާގެ ބޮލުގައި އެޅުވުމަށް ފަހު އިތުރަށް ނިކަމެތިކޮށްލައިގެންނެވެ.\nއޭގެ ފަހުން ވެސް އޭނާ ރަށުގެ އެހެން އަންހެނަކާއި އަތޮޅުގެ އެހެން ރަށްތަކުން ޒުވާން އަންހެން ކުދިންނާ ވެސް އިނެވެ. ވިޔަފާރި ރަނގަޅުވެ ދެ ތިން ފިހާރައިގެ ވެރިޔަކަށް ބަދަލުވުމުން މުފީދުގެ އުނގަށް ވެއްޓޭ އަންހެން ކުދިން ވެސް ގިނަވީ އެވެ. އަދި ދޮން ރީތި އަންހެން ކުދިންގެ ފަރާތުން އުފާ ލިބެން ފެށުމުން އަމިއްލަ އަނބިމީހާ މަތިން ވެސް ފޫހިވީ އެވެ.\nނަމަވެސް ސިދުކީ އާއި ދެން ތިބި ހަ ކުދިން ވެސް ހޯދައިދިން ޝަފީގާ ދޫކޮށްލުމުގެ ހިޔާލެއް މުފީދު އެއްވެސް އިރަކު ނުގެންގުޅެ އެވެ. އެއް އުނގުން އަނެއް އުނގަށް ފުންމަމުން ދިޔަޔަސް އަދި ދޭތެރެދޭތެރެއިން ޒުވާން އަންހެން ކުދިންނާ އިނދެވަރިކުރުމުގެ ޑްރާމާއެއް ކުޅުނަސް ދުވަހަކު ވެސް ވަރިނުކުރަނީ ޝަފީގާ އެވެ. އެއީ މުފީދުގެ "ލޯބިވާ ސަފީގާ" އެވެ.\nކޮންމެއަކަސް މުފީދުގެ ފަޅު ޖަނާޒާ އެކަކިމާއެކަނި ނިންމާލުމަށް ފަހު ސިދުކީ އެނބުރި ރަށަށް ދިޔައިރު އޭނާގެ ބޭބެމެންނާއި ދައްތަމެން ތިބީ ބައްޕަގެ ހުރިހާ މުދަލަކަށް ވެރިވެގަނެގެންނެވެ. މުފީދުގެ ދިރިއުޅުމުގައި އެމީހުންނަށް ވެރިކޮށްނުލެވުނު ދިރިއުޅުން ވެރިކޮށްލައިގެންނެވެ.\nތިން ފިހާރަ އެންމެ ދޮށްޓަށް ތިބި ތިން ބެއިންނަށެވެ. ދެން ހުރި ބޭބެއަށް ބައްޕަގެ ސައިކަލާއި ބޮއްކުރައެކެވެ. ދެ ދައްތައިންނަށް މިރުސް ދަނޑާއި ކަރާ ދަނޑެވެ.\nމުފީދުގެ މި ދަރިންގެ އަތު ނުޖެހުނު އެއްޗަކީ އޭނާ ރައްކާކޮށްފައިވާ ފައިސާއެވެ. ބުނެވޭ ގޮތުގައި މުފީދަކީ ބޮޑު ފައިސާވެރިއެކެވެ. ބޯޓް ދަތުރުކުރަން އުޅެފައި އެނބުރި އައިއިރު ވެސް އޭނާ އައީ އުޅުނު ބޯޓުން ގިނަ އަދަދެއްގެ ފައިސާތަކެއް ވަގަށް ނަގައިގެންނެވެ. ފުރަތަމަ ފިހާރަ ވެސް ހުޅުވީ ވަގު ލާރިގަނޑަކުން ކަމަށް މީހުން ބުނެ އެވެ.\nއަނެއްކޮޅުން ލޯބިވެރިންނާއި ވަގުތީ އަނބިންގެ ގޮތުގައި މުފީދު ގެންގުޅުނު އަންހެން ކުދިންނަށް ކުރި ޚަރަދުތަކާއި ދިން އަގުބޮޑެތި ހަދިޔާތައް ވެސް ރަށު އެންމެނަށް އެނގެ އެވެ. އެހެންވީމަ، ދޮގު ހަދާ މީހަކު ބުނާނީ މިހެންނެވެ. ރަށުގެ އެންމެން ވެސް ތިބީ މުފީދު މަރުނުވެގެންނެވެ. އޭނާގެ މުއްސަނދިކަމަށް އަރައިގަތުމަށް ދަހިވެތިވެފަ އެވެ.\nކޮންމެއަކަސް މުފީދާ އެކު އޭނާގެ ފައިސާތައް ވެސް މީހުންނަށް ނޭނގޭ ތަނެއްގައި ވަޅުލެވި ފޮރުވިގެން ދިޔައީ އެވެ. ދެ ތިން މަސް ފަހުން މުފީދުގެ ސަފުހާތައް މަތިން މުޅި ރަށް ވެސް ހަނދާން ނައްތާލީ އެވެ.\nނަމަވެސް އެ ބައްޕަގެ ހަނދާންތަކުން ސަލާމަތްނުވެވުނީ ޒުވާން ސިދުކީ އަށެވެ. އާއިލާގެ އެހެން މެމްބަރުން އޭނާގެ އުނގަށް އެމީހުންގެ މުސްކުޅި އަމާ އެއްލާލާފައި ނުކުމެގެން ދިޔައީ އެވެ. ބައެއް މީހުން މާލެ ބަދަލުވީ އެވެ.\nމި ހިތްދަތިކަމުން ސަލާމަތްވާން އޮތް ހަމައެކަނި ގޮތަކީ ދަންޖެހިގެން މަރުވުން ކަމަށް ނިންމައި އެންމެފަހުން ސިދުކީ އޭނާގެ ކަރަށް ދަންމަޅި ވެސް ބާރުކޮށްފި އެވެ.\nކޮޓަރި އަށް ވަދެ ސީލިންގު ފަންކާގައި ބެޓްޝީޓް އައްސައިގެން ހެދި ދަންމަޅިއަށް ފުންމާލިތަނުން ތުރުތުރުއަޅަމުން އޭނާގެ ހަށިގަނޑު މަރަށް ތެޅިގަތެވެ. ފުސްކަމަކާއި އަނދިރިކަމެއްގެ ތެރެއަށް އޭނާ ދަތުރުކުރަމުން ދިޔަ ކަހަލަ އެވެ. ނަމަވެސް އޭގެ ކުރިން، ދަންމަޅި އައްސާފައި ހުރި ސީލިންގު ފަންކާ އަށް ސިދުކީގެ އައްޑިހައެއްހާ ކިލޯ ނުހިފެހެއްޓިގެން ގޮސް އެ ސޮރުގެ ބޮލަށް ފަންކާ އާއި ސީލިންގުން ބައެއް ވެއްޓުނީ އެވެ.\nސިދުކީގެ ދެ ފައި އަލުން ހަމަ ބިމުގައި ޖެހި ދެ ލޯ ހުޅުވުނުއިރު ބޮލަށް ވެއްޓުނީ ހަމައެކަނި ސީލިންގެއް ނޫނެވެ. އޭނާގެ ބައްޕަ މިއޮތްހާ ދުވަހު ގޯނި ގޯންޏަށް އަޅައިގެން އެއްކޮށް ފޮރުވާފައިހުރި ފައިސާތައް ވެސް ލޮލަށް ފެނުނީ އެވެ.\n"އަހަރެން މަރުވީ ހެއްޔެވެ؟ ވާރޭގެ ގޮތުގައި މި ދުނިޔެ އަށް ވެހެނީ ފައިސާ ހެއްޔެވެ؟."\nސިދުކީ އަށް ހިތާހިތުން ކިޔާލެވުނީ މިފަހަރު މިހެންނެވެ. (ނިމުނީ)


Mr. India ge remake eh hadhaane kamah Boney bunefi - One Online\nމިސްޓަރ އިންޑިއާގެ ރީމޭކެއް ހަދާނެ ކަމަށް ބޯނީ ބުނެފި\nލެޖެންޑަރީ ތަރިން ކަމުގައިވާ އަނިލް ކަޕޫރާއި ސްރީދޭވީ މޮޅު ހުނަރެއް ދެއްކި ފިލްމު އަދި ބޮޑެތި ކާމިޔާބީތަކެއްވެސް ލިބިގެން ދިޔަ ފިލްމު މިސްޓަރ އިންޑިއާއަށް 32 އަހަރު މިވަނީ ފުރިގެން ގޮސްފައެވެ.\nފިލްމާ ގުޅޭ ގޮތުން ޑައިރެކްޓަރު ޝޭކަރު ކަޕޫރާއި ފިލްމުގެ ލީޑް ބަތަލު އަނިލް ކަޕޫރު ކޮށްފައިވާ ޓުވީޓްތަކުން ދެމާނަ ނެގި ފިލްމުގެ ރީމޭކެއް ހެދުމަށް ވިސްނަމުން އަންނަ ކަމުގެ އަޑުތައްވަނީ އަރާފައެވެ.\nރަސްމީ ސިފައެއްގައި އެކަން ޔަގީންނުވެ އޮއްވައި ފިލްމުގެ ޕްރޮޑިއުސަރު ބޯނީ ކަޕޫރު މިވަނީ މިސްޓަރ އިންޑިއާގެ ރީމޭކެއް ހެދުމަށް ނިންމާފައިވާ ކަން ހާމަކޮށްފައެވެ. ބޯނީ ބުނި ގޮތުގައި ފުރަތަމަ ހަދާނީ ފިލްމުގެ ރީމޭކެއް ކަމަށާއި އެއަށްފަހު އެ ފިލްމުގެ ފްރެންޗައިސެއް ހެދުމަށް ވިސްނާފައިވާކަމަށެވެ. އެކަންކަން ކުރުމަށް ކުރަންޖެހޭ މަސައްކަތުގެ ޕްލޭން މިހާރު އެބައޮތް ކަމަށާއި އަދި އެކަމަކު ޓައިމްލައިނެއް ނިންމާފައި ނުވި ނަމަވެސް ވަރަށް އަވަހަށް މަސައްކަތް ފަށަން ގަސްދުކުރާކަމަށް ބޯނީ ބުންޏެވެ.\nފިލްމު ހެދުމުގެ އެންމެ މުހިންމު މަގްސަދަކީ އޭނާގެ އަންހެނުން ބަތަލާ ސްރީދޭވީ ވިދާލި ފިލްމަކީވެސް މިސްޓަރ އިންޑިއާ ކަމުގައި ވުން ކަމުގައި ބޯނީ ބުންޏެވެ. ސްރީދޭވީ މިހާރު މަރުވެފައިވާއިރު މިއީ އޭނާގެ ހަނދާން އާކޮށްދޭނެ ކަމަށްކަމަށް ވެގެންދާނެ ކަމަށް ބޯނީ ބުންޏެވެ. އަދި އަމްރިޝްޕޫރީ ގެ "މޮގެމެބޯ" ގެ ރޯލަކީ ފިލްމުގެ މާސްޓަސްޓްރޯކް ކަމުގައި ބޯނީ ސިފަ ކުރިއެވެ. އަދި އެ ފިލްމަކީ ބަތަލު އަނިލް ކަޕޫރުގެ މޮޅު ހުނަރުވެސް އެހާ ބޮޑަށް ފެނިގެން ދިޔަ އެއް ފިލްމު ކަމަށް ބޯނީ ބުންޏެވެ.\nބޯނީ ބުނީ ޝޭކަރު ކަޕޫރަށް ވަގުތު ވާނަމަ ފިލްމު މިފަހަރުވެސް ޑައިރެކްޓް ކުރަން ބޭނުން ވަނީ އޭނާ ލައްވާކަމަށެވެ. އަދި ފުރަތަމަ ފިލްމުގެ ކާސްޓުންނާއި ކްރޫއިންނަށް ރީމޭކުގައި ފުރުސަތު އެބައޮތްކަމަށާއި އަސްލު ފިލްމު އެހާބޮޑަށް ކާމިޔާބުވީވެސް އެހުރިހާ އެންމެންގެ ސަޕޯޓާ އެކީގައި ކަމަށް ބޯނީ ފާހަގަކުރިއެވެ.


Kujjakah ginsee goana kuri meeheh dhookohlumun rulhi gadha vejje\nކުއްޖަކަށް ޖިންސީ ގޯނާކުރި މީހެއް ދޫކޮށްލުމުން ރުޅިގަދަވެއްޖެ\nކައުންސިލް އިދާރާގެ ތެރޭގައި ނުރުހުން ފާޅުކުރި ފަރާތްތަކުން ކައުންސިލަރުންނާ ބައްދަލުކުރަނީ: ގިނަ އަދަދެއްގެ ޒުވާނުން ވަނީ ނުރުހުން ފާޅުކޮށްފަ --\nގއ. ވިލިނގިލީގައި ކުޑަ ކުއްޖަކަށް ޖިންސީ ގޯނާކުރި ކަމުގެ ތުހުމަތުގައި ހައްޔަރުކުރި މީހެއް ބަންދުން ދޫކޮށްލުމުން އެ ރަށު ރައްޔިތުން ނުރުހުން ފާޅުކޮށް، ކައުންސިލް ކުރިމަތީ އިހުތިޖާޖުކޮށްފި އެވެ.\nއެ ރަށު ކޯޓުން ދޫކޮށްލާފައިވާ މީހަކީ މިދިޔަ ޑިސެމްބަރު މަހުގެ ތެރޭގައި ހައްޔަރުކުރި މީހެކެވެ. އޭނާ ދޫކޮށްލާފައިވަނީ ކޯޓުން ފުރަތަމަ ދިން 15 ދުވަހުގެ ބަންދުގެ މުއްދަތު ހަމަވުމުން އަލުން ބަންދު ޖެހުމަށް ހާޒިރުކުރުމަށް އޭނާ ދޫކޮށްލަން ކޯޓަށް ފެނިގެނެވެ. އެމީހަކީ ވިލިނގިލީ މީހަކާ އިނދެގެން އުޅޭ އެހެން ރަށެއްގެ މީހެކެވެ.\nއެމީހާ ދޫކޮށްލުން އެ ރަށު ގިނަ އަދަދެއްގެ ޒުވާނުން މިއަދު ވަނީ ކައުންސިލް އިދާރާއަށް ގޮސް، ކައުންސިލަރުންނާއެކު ބައްދަލުވުމެއް ބާއްވާފަ އެވެ. އެ ބައްދަލުވުމުގައި އެ ޒުވާނުން ވަނީ އެކަމާ ނުރުހުން ފާޅުކޮށް، ކަމާބެހޭ ފަރާތްތަކުގެ ސަމާލުކަން އެކަން ގެންދަން އެދިފަ އެވެ. ބައްދަލުވުމަށްފަހު ކައުންސިލް އިދާރާގެ ކުރިމަތީ އަޑު ވެސް އުފުލާފައިވެ އެވެ.\nމިކަމާ ގުޅިގެން ވިލިނގިލީ ކައުންސިލްގެ ރައީސް ނިޔާޒު ނިޒާރު "އަވަސް" އަށް މިރޭ ވިދާޅުވީ، އެކަމާ ގުޅިގެން ޒުވާނުންގެ ހުރި ކަންބޮޑުވުންތައް ކަމާ ގުޅުން ހުރި މުއައްސަސާތަކާ ހިއްސާކުރާނެ ކަމަށެވެ. ދޫކޮށްލާފައިވާ މީހާއަކީ މީގެ ކުރިން ވެސް އެފަދަ މައްސަލައެއްގައި ހުކުމެއް ތަންފީޒެއް ކޮށްފައިވާ މީހަކަށްވުމުން އެފަދަ މީހަކު އަނެއްކާވެސް މުޖުތަމައުއަށް ދޫވެފައި ހުރުމަކީ ކައުންސިލުން ވެސް ކަންބޮޑުވާ ކަމެއް ކަމަށެވެ.\n"މިކަމުގައި ގިނަ އަދަދެއްގެ ޒުވާނުން މިވަނީ ނުރުހުން ފާޅުކޮށްފަ، އެމީހާ މިހާރު ހުރީ ގޭގަ، އޭނާ ގެއިން ނުކުމެއްޖެނަމަ ހަމަނުޖެހުމެއް ހިނގާފާނެ ކަމުގެ ބިރު ވެސް ކައުންސިލަށް އެބަ އޮތް،" ކައުންސިލްގެ ރައީސް ވިދާޅުވި އެވެ.\nގއ. ވިލިނގިލި ޖިންސީ ގޯނާ


LIVE: Raajjey Ge Haalath Dhanee Goasvamun - Vaguthu\nރާއްޖޭގައި އަލުން ވަކި ގަޑިތަކެއްގައި ކާފިއު ހިންގަނީ\nރޭގަނޑު 22:00 އިން ފަތިހު 05:00 އަށް މާލޭ ސަރަހައްދުގައި ބޭރުގައި އުޅުން މަނާކުރި ނަމަވެސް ފަތިސް ނަމާދަށް މިސްކިތަށްދާ މީހުން އިސްތިސްނާ ވާނެ ކަމަށް އެޗްޕީއޭ އިން ވިދާޅުވެއްޖެ.\nކޮވިޑް-19 ޖެހިގެން ދުނިޔެ އިން މިހާތަނަށް މަރުވި މީހުންގެ އަދަދު ހަތްލައްކައަށް އަރައިފި.\nރާއްޖެ އިން ކޮވިޑް-19 ޖެހުނު މީހުންގެ ތެރެއިން ހޮސްޕިޓަލްގައި ފަރުވާ ދެމުންދާ މީހުންގެ އަދަދު 105 އަށް އަރައިފި.\nރާއްޖެ އިން އިތުރު 153 މީހަކު ކޮވިޑް-19 އަށް ފައްސިވެއްޖެ.\nމިއަދު ކޮވިޑް-19 އަށް ފައްސިވި މީހުންގެ މައުލޫމާތު އަދި އެޗްޕީއޭ އިން ހާމައެއް ނުކުރޭ.\nOxford Vaccine Ge Thajuribaakaaru, Furathama Thahuleelugai Baiveri Kuranee Eynage3Dharinhttps://t.co/H3nDsb1STh\nޕްރެސް ކޮންފަރެންސް ނިންމާލައިފި.\nޑރ. ނަޒްލާ ރަފީގް: އަތް ދޮވުމާއި ގައިދުރުކަމަށް ސަމާލުވުމަށް އިލްތިމާސް ކުރަން. ކޮވިޑް-19 ޖެހިގެން މިއަދު ވެސް މީހަކު ވަނީ ނިޔާވެފައި. ކުރިއަށް އޮތް ދުވަސްތަކުގައި މިގޮތަށް އިތުރުވާނެ ކަމަށް ބެލެވެނީ. އަޅުގަނޑުމެން މި ކުރާ މަސައްކަތުގައި ބައިވެރިވުން އެދެން.\nކޮވިޑް-19 ފަދަ ނުރައްކާތެރި ބަލިތަކުން ސަލާމަތްކޮށްދެއްވުމަށް އެދި ކުރަމުން އަންނަ ޤުނޫތު ނާޒިލާ ކިޔުން ހުއްޓާލުމަށްފަހު އަލުން ފަށައިފި.\nMale Ge Miskih Thakugai Kuraa Namaadhuthakugai Gunoothu Kiyaa Gothah Hamajassaifihttps://t.co/7vsENIbZ3q\nޑރ. ނަޒްލާ ރަފީގް: މިވަގުތު ރާއްޖޭގައި ހުރީ 124 ވެންޓިލޭޓަރު.\nއައިޝަތު ސާމިޔާ: އޮޕަރޭޝަނަލް ކެޕޭސިޓީ އިތުރު ކުރަން ވަރަށް ބޮޑަށް މަސައްކަތް ކުރަމުން މިދަނީ. މީގެކުރިން ބިދޭސީން ބޮޑަށް ޕޮޒިޓިވްވަމުން މިދަނީ. އެކަމަކު މިހާރު ދިވެހިންގެ ތެރޭގައި ބޮޑަށް ބަލި ފެތުރެމުން މިދަނީ. ކޮންޓެކްޓުން ވެސް ފުދޭ ވަރަކަށް ގިނަ.\nޑރ. ނަޒްލާ ރަފީގް: ލޮކްޑައުން ރިލީސް ކުރީ ޖެނުއަރީ މަހާއި ފެބްރުއަރީ މަހު އުޅުނު ހާލަތަށް ދާކަށް ނޫން. ނިއު ނޯމަލްއަކަށް ލޮކްޑައުން ރިލީސް ކުރީ. އެކަމަކު މީހުންނަށް މެޝަސްތަކުގައި ނުހިފީމަ އެގޮތަށް ކަންތައްތައް ކުރިއަށް ނުދިޔައީ.\nޑރ. ނަޒްލާ ރަފީގް: މިވަގުތު ހުޅުމާލެ މެޑިކަލް ފެސިލިޓީގައި 250 ބެޑް، ޑީއެޗް16 އަދި 17 ގައި 18 ބެޑް. އަތޮޅުތެރޭގައި 76 އައިސީޔޫ ބެޑް އަދި 105 އައިސޮލޭޝަން ބެޑް. އެއީ ރާއްޖޭގެ އަތޮޅުތެރޭގައި ފަސް ސަރަހައްދުގައި ހުރި ބެޑްތައް.\nޑރ. ނަޒްލާ ރަފީގް: ބަލި ފެތުރޭ ރަށްތަކުގައި ދަތުރު ކުރުން ހުއްޓުވުމެއް ނެތް.\nޑރ. ނަޒްލާ ރަފީގް: ފުރަބަންދު ކަރަންޓީނަށް ހުއްދަ ދޭނީ ޒަރޫރީ ބޭނުމެއްގައި ނޫނީ ސިއްހީ ކަމެއްގައި މާލެ އައިސް، އެނބުރި ރަށަށް ދާން ބޭނުންވާ މީހުންނަށް.\nމާލެ ސަރަހައްދުގެ މަގުމަތީގައި ފަސް މީހުންނަށް ވުރެ ގިނަ އިން އެއްވެ އުޅުން މަނާކޮށްފި.\nBREAKING: Magumathee Ga5Meehunnah Vure Gina In Ehvve Ulhun Manaa Kohffihttps://t.co/MxzHUMWxxE\nއަލަށް އެޅި ފިޔަވަޅުތަކުގެ ދަށުން މާލެ އަށް އަރާ ފޭބުން ވަނީ ހަރުކަށިކޮށްފައި. އެގޮތުން ސިއްހީ ބޭނުމެއްގައި އާއި ޒަރޫރީ ބޭނުމެއްގައި ފިޔަވައި ދެން މާލެ އެރުމުގެ ފުރުސަތެއް ނުދޭނެ.\nމާލެ އަށް މީހުން އަރާ ފޭބުން މަނާ ކޮށްފި.\nBREAKING: Male Ah Araa Feybun Manaa Kohffihttps://t.co/djVNsK6qLv\nފުލުހުން: މިރޭ 10:00 އިން ފެށިގެން ހާއްސަ މަސައްކަތްތަކެއް ކުރަމުން ގެންދާނަން. އަތޮޅު ތެރެއިން އަންނަ އުޅަނދުތައް ކައިރި ކުރުމަށް މާލެ އާއި ހުޅުމާލެ އާއި ވިލިމާލޭގައި ހާއްސަ ސަރަހައްދުތަކެއް ކަނޑައެޅޭނެ. އެޗްޕީއޭގެ އުސޫލުތައް ތަންފީޒު ކުރުމުގެ މަސައްކަތް ކުރަމުން ގެންދާނަން.\nކުޅިވަރުތަކާއި މުބާރާތްތައް ނުބޭއްވުމަށް އަންގައިފި.\nBREAKING: Kulhivaru Thakaai Mubaaraithah Nubeyvvumah Angaifihttps://t.co/XY14SvnGeS\nފުލުހުން: މިރޭ 10:00 އިން ފެށިގެން މާލޭގެ ސަރަހައްދުގައި އުޅުމާއި އެއްގަމު އުޅަނދު ދުއްވުން މަނާ ވާނެ. އަޅުގަނޑުމެން އެކަން ތަންފީޒު ކުރާނީ. އަދި ވިޔަފާރިތައް 9:30 ހުއްޓާލަން ވާނެ. މަނާ ގަޑިތަކުގައި ދުއްވޭނީ އެޗްއީއޯސީގެ ފާސް އޮންނަ ފަރާތްތަކަށް.\nމީހުން ދިރިއުޅޭ ރަށްރަށުގައި މާސްކް އަޅަން އަންގައިފި.\nBREAKING: Raajjeygai Meehun Dhiriulhey Hurihaa Rasheggai Mask Alhan Angaifihttps://t.co/cOhXmjQRRO\nއައިޝަތު ސާމިޔާ: ރަށް ރަށުގައި މާސްކް އަޅަން ރިކަމަންޑް ކުރަނީ. މިވަގުތު 10 ރަށެއްގައި ބަލި އެބައޮތް. އެހެންވީމަ އެ ރަށް ރަށުގައި މާސްކް އެޅުން މަޖުބޫރު ވާނެ.\nBREAKING: Mirey 10:00 In Feshigen Male Sarahahdhugai Curfew Hinganeehttps://t.co/Ug0NtnUG03\nއައިޝަތު ސާމިޔާ: މާލެ، ހުޅުމާލެ އަދި ވިލިމާލޭގައި ރޭގަނޑު 10 އިން 5:00 އަށް ބޭރަށް ނުކުމެ އުޅުން ވަނީ މަނާކުރަން ނިންމާފައި. ޓޭކް އަވޭގެ ހިދުމަތް ވެސް ނުކުރެވޭނެ. ފިހާރަތަކާއި އެ ނޫން ތަންތަން 9:30 ގައި ބަންދު ކުރެވޭނެ. ފަސް މީހުންނަށް ވުރެ ގިނަ އިން އެއްވެ އުޅުން މަނާ ކުރަން ވަނީ ނިންމާފައި.\nއައިޝަތު ސާމިޔާ: އިންޑިޕެންޑެންޓް ކޭސްތައް ވަނީ އިތުރުވެފައި.\nޑރ. ނަޒްލާ ރަފީގް: މާސްކް އެޅުމާއި އަތް ދޮވުމާއި ގައިދުރުކަމަށް ސަމާލްކަން ދީފި ނަމަ، ޕީކް ލަސް ކުރެވޭ. އަދި ބަލި ޖެހޭ މީހުންގެ އަދަދު މަދު ކުރެވޭ. އެހެންވީމަ، މީގައި މުހިންމީ އަމިއްލަ ފަރުދުން މިކަމުގައި މަސައްކަތް ކުރުން.\nޑރ. ނަޒްލާ ރަފީގް: އާރުއާރުޓީގެ ސްޓާފުން އިތުރުކޮށް ކަރަންޓީން ފެސިލިޓީތައް އިތުރު ކުރަން މި ދަނީ މަސައްކަތް ކުރަމުން. ކޮވިޑް-19 ވަރަށް ހަލުވިކަމާ އެކީގައި ފެތުރެމުން ދަނީ. މި ބަލި ކޮންޓްރޯލް ކުރުމަށާއި ސަރުކާރާއި މުޖުތަމައު ގުޅިގެން މަސައްކަތް ކުރަން ޖެހޭ. އާންމުންގެ އެއްބާރުލުން މިކަމަށް ބޭނުންވޭ.\nޑރ. ނަޒްލާ ރަފީގް: ބަލި ފެތުރުން ކޮންޓްރޯލް ކުރުމަށް ވަރަށް ގިނަ މަސައްކަތް އެބަ ކުރަން ޖެހޭ. އަދި އަތޮޅުތެރޭގައި ބަލި ފެތުރުން ކޮންޓްރޯލް ކުރަން މަސައްކަތް ކުރަން ޖެހޭ. ދުނިޔޭގެ ބައެއް ގައުމުތަކުގައި ސިއްހީ ނިޒާމަށް ވަރަށް ބޮޑަށް ބާރު ބޮޑުވެފައި ވަނީ. ރާއްޖޭގައި ވެސް އެގޮތަށް އެކަން ވެދާނެ ކޭސްތައް ގިނަ ނަމަ.\nމި ނޫސްވެރިންގެ ބައްދަލުވުމުގައި ބައިވެރިވެވަޑައިގަންނަވާނީ އެޗްއީއޯސީގެ ތަރުޖަމާނު ޑރ. ފާތުމަތު ނަޒްލާ ރަފީގު.\nހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) ގެ ކުއްލި ނޫސްވެރިންގެ ބައްދަލުވުމެއް ކުޑައިރުކޮޅެއްގެ ތެރޭގައި ފެށޭނެ.\nހޮންކޮންގުގައި ކޮވިޑް-19 ޖެހޭ މީހުންނަށް ފަރުވާ ދިނުމަށް ވަގުތީ ހޮސްޕިޓަލްތަކެއް އަޅަން ނިންމައިފި.\nCovid-19 Jehey Meehunnah Faruvaa Dhinumah Vaguthy Hospital Thakeh Hong Kong Gai Alhaneehttps://t.co/ebPkRgKxyq\nޅ. އޮޅުވެލިފުށި ކަރަންޓީނުގެ ހާލަތަށް ގެންގޮސްފި.\nOlhuvelifushi Quarantine Kohffihttps://t.co/HUcCoKQlvg\nމ. އަތޮޅު ދިއްގަރު ބޯޓެއްގެ ހަތަރު ފަޅުވެރިއަކު ކޮވިޑް-19 އަށް ފައްސިވެއްޖެ.\nBREAKING| Covid-19: Dhiggaru Boat Ehgge4Falhuveriaku Fassivehjjehttps://t.co/LJOo6nte4S\nމ. އަތޮޅު ދިއްގަރު ބޯޓެއްގެ ފަޅުވެރިއަކު ކޮވިޑް-19 އަށް ފައްސިވެއްޖެ.\nBREAKING| Covid-19: Dhiggaru Boat Ehgge Falhuveriaku Fassivehjjehttps://t.co/LJOo6nKOWq\nރާއްޖޭގައި ކޮވިޑް-19 ގެ ހާލަތު އިތުރަށް ގޯސްވަމުންދާތީ، ސަރުކާރުން އަޅަން ނިންމާފައިވާ އިތުރު ފިޔަވަޅުތައް އިއުލާން ކުރުމަށް ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) ގެ ކުއްލި ޕްރެސް ކޮންފަރެންސެއް ބާއްވަން ތައްޔާރުވެއްޖެ. ޕްރެސް ކޮންފަރެންސް އޮންނާނީ މިއަދު ހަވީރު ހަތަރެއް ޖަހާ އިރު.\nCovid-19 Control Kuran Alhaa Ithuru Fiyavalhu Thah Miadhu Iulaan Kuranee https://t.co/GU2yGjBxtn\nރ. އުނގޫފާރުން މާލެ ގެނައި މީހަކު ކޮވިޑް-19 އަށް ފައްސިވެއްޖެ.\nBREAKING: Ungoofaarun Male' Genai Meehaku Covid-19 Ah Fassi Vejje https://t.co/D8jGUso51M\nމާލޭ މަގުމަތީގައި ޕާކުކޮށްފައި ހުރި ސައިކަލެއްގެ މަޑިއަށް ގަސްތުގައި މީހަކު ކުޅުޖަހައިފި.\nMifaharu Kulhu Jahaafai Huree Meeheh Ge Cycle Ah https://t.co/vcysRCklCW\nއެމެރިކާ އިން އިތުރު އެކަކު މަރުވެ މަރުވި މީހުންގެ އަދަދު 158،930 އަށް އަރައިފި. އަދި އިތުރު 36 މީހަކު ފައްސިވެ ބަލި ޖެހުނު މީހުންގެ އަދަދު 4،862،210 އަށް ވަނީ އަރާފައި.\nއިންޑިއާ އިން އިތުރު 22 މީހަކު މަރުވެ މަރުވި މީހުންގެ އަދަދު 38،993 އަށް އަރައިފި. އަދި އިތުރު 1،423 މީހުން ފައްސިވެ ބަލި ޖެހުނު މީހުންގެ އަދަދު ވަނީ 1،856،754 އަށް އަރާފައި.\nމެކްސިކޯ އިން އިތުރު 266 މީހުން މަރުވެ، މަރުވި މީހުންގެ އަދަދު 48،012 އަށް އަރައިފި. އަދި އިތުރު 4،767 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 443،813 އަށް އަރާފައި.\nޗައިނާ އިން އިތުރު 36 މީހަކު ފައްސިވެ ބަލި ޖެހުނު މީހުންގެ އަދަދު 84،464 އަށް އަރައިފި. މިހާތަނަށް މަރުވީ 4،634 މީހުން.\nޕާކިސްތާންގައި އިތުރު 15 މީހަކު މަރުވެ، މަރުވި މީހުންގެ އަދަދު 5،999 އަށް އަރައިފި. އިތުރު 432 މީހަކު ފައްސިވެ ބަލި ޖެހުނު މީހުންގެ އަދަދު 280،461 އަށް ވަނީ އަރާފައި.\nކަޒަކިސްތާންގައި އިތުރު 1،158 މީހަކު ފައްސިވެ ބަލި ޖެހުނު މީހުންގެ އަދަދު 93،820 އަށް އަރައިފި. މިހާތަނަށް 793 މީހުން ވަނީ މަރުވެފައި.\nބޮލީވިއާ އިން އިތުރު 75 މީހަކު މަރުވެ، މަރުވި މީހުންގެ އަދަދު 3،228 އަށް އަރައިފި. އަދި އިތުރު 1،693 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 81،846 އަށް އަރާފައި.\nބެލްޖިއަމުން އިތުރު ފަސް މީހަކު މަރުވެ މަރުވި މީހުންގެ އަދަދު ވަނީ 9،850 އަށް އަރައިފި. އަދި އިތުރު 465 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 70،314 އަށް އަރާފައި.\nހޮންޑޫރާސްގައި އިތުރު ހަތް މީހަކު މަރުވެ، މަރުވި މީހުންގެ އަދަދު 1،384 އަށް އަރައިފި. އަދި އިތުރު 597 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 43،794 އަށް އަރާފައި.\nކިރިގިސްތާންގައި އިތުރު ފަސް މީހަކު މަރުވެ މަރުވި މީހުންގެ އަދަދު 1،425 އަށް އަރައިފި. އަދި އިތުރު 268 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 37،397 އަށް އަރާފައި.\nއުޒްބަކިސްތާންގައި އިތުރު ހަތަރު މީހަކު މަރުވެ މަރުވި މީހުންގެ އަދަދު 161 އަށް އަރައިފި. އަދި އިތުރު 484 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 26،550 އަށް އަރާފއި.\nއޮސްޓްރޭލިއާ އިން އިތުރު 11 މީހަކު މަރުވެ މީހުންގެ އަދަދު 232 އަށް އަރައިފި. އަދި އިތުރު 410 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 18،728 އަށް އަރާފައި.\nއެލް ސަލްވާޑޯ އިން އިތުރު ނުވަ މީހަކު މަރުވެ މަރުވި މީހުންގެ އަދަދު 486 އަށް އަރައިފި. މިހާތަނަށް ފައްސިވެފައި ވަނީ 17،843 މީހުން.\nދެކުނު ކޮރެއާ އިން އިތުރު 34 މީހަކު ފައްސިވެ ބަލި ޖެހުނު މީހުންގެ އަދަދު 14،423 އަށް އަރައިފި. މިހާތަނަށް މަރުވީ 301 މީހުން.\nހެއިޓީން އިތުރު 35 މީހަކު ފައްސިވެ ބަލި ޖެހުނު މީހުންގެ އަދަދު 7،511 އަށް އަރައިފި. އަދި އިތުރު އެކަކު މަރުވެ މަރުވި މީހުންގެ އަދަދު ވަނީ 166 އަށް އަރާފައި.\nތައިލެންޑުން އިތުރު އެކަކު ފައްސިވެ ބަލި ޖެހުނު މީހުންގެ އަދަދު 3،321 އަށް އަރައިފި. މިހާތަނަށް މަރުވީ 58 މީހުން.\nޖަމައިކާ އިން އިތުރު 11 މީހަކު ފައްސިވެ ބަލި ޖެހުނު މީހުންގެ އަދަދު 905 އަށް އަރައިފި. މިހާތަނަށް މަރުވީ 12 މީހުން.\nރާއްޖެ އިން ކޮވިޑް-19 ޖެހުނު އެއް މަހުގެ ކުއްޖަކު އެޑްމިޓްކޮށްފި.\nBREAKING: Covid-19 Jehunu Eh Mahuge Kujaku Admit Koffi https://t.co/KaGD0YcPM4\nކޮވިޑް-19 ފެތުރެމުން ދާއިރު މިސްކިތުގައި ސަފުތައް ހަދާ ގޮތާއި ގުޅިގެން ޝައިހް ހުސައިން ރަޝީދު ރާއްޖޭގެ އިލްމުވެރިންނަށް ފާޑުވިދާޅުވެއްޖެ.\nShaikh Hussain Rasheed Raajjey Ge Ilmverinnah Faaduvidhaalhuvejje https://t.co/fLvNI893xZ\nBREAKING NEWS: Covid-19 Jehigen Anehkaaves Dhivehsaku Niyaavejje https://t.co/Xo2KwlYLbm\nމާލޭ ސްކޫލްތަކުގެ ހުރިހާ ގްރޭޑެއްގެ ދަރިވަރުން ސްކޫލަށް ހާޒިރުވެގެން ކިޔަވައި ދިނުން ހުއްޓާލައި އޮންލައިންކޮށް ކްލާސްތައް ކުރިއަށް ގެންދަން ނިންމައިފި.\nBREAKING NEWS: Male' Sarahahdhuge School Thah Bandhukoffi https://t.co/4FHXQLMCa8\nއިރާނުގައި ހަލުވި ކަމާއެކު ކޮވިޑް-19 ފެތުރެމުން އަންނަ މި ދަނޑިވަޅުގައި ކޮންމެ ހަތް މިނެޓަކު މީހަކު މަރުވާ ކަމަށް އެ ގައުމުން ބުނެފި.\nIran In Covid-19 Jehigen Komme7Minute Aku Meehaku Maruvey https://t.co/RD5JbpL2XO\nބަންދު ދުވަސްތަކު އޮންލައިންކޮށް އިކޮނަމިކް މިނިސްޓްރީގެ ޚިދުމަތް ލިބޭނެ.\nBandhu Dhuvathakugai Economic Ministry Ge Hidhumaiy Online Koh Libeyne https://t.co/8WShjydqtc\n"Ehme Bodu Fureytha" Dhanee Fethuremun, E Ey Covid-19 Eh Noon https://t.co/yiqe9vlqkh\nކޮވިޑް-19 ޖެހިގެން އެމެރިކާ އިން އިތުރު 568 މީހަކު އިއްޔެ މަރުވެއްޖެ.\nCovid-19: America In Ithuru 568 Meehaku Maruvejje https://t.co/Mwo5CpY6Gi\nBREAKING | Covid-19: Brazil In Ithuru 572 Meehaku Maruvehjehttps://t.co/nGBAOS7g8J\nއިންޑިއާ އިން އިތުރު 50629 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 810 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1855331 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 38971 މީހަކު ވަނީ މަރުވެފައި.\nއެމެރިކާއިން އިތުރު 47970 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 545 މީހަކު މަރުވެއްޖެ. އެޤައުމުން މިހާތަނަށް ޖުމްލަ 4861522 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 158906 މީހަކު ވަނީ މަރުވެފައި.\nބްރެޒިލް އިން އިތުރު 17988 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 572 މީހަކު މަރުވެއްޖެ. އެޤައުމުން މިހާތަނަށް ޖުމްލަ 2751665 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 94702 މީހަކު ވަނީ މަރުވެފައި.\nކޮލަމްބިއާ އިން އިތުރު 10199 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 367 މީހަކު މަރުވެއްޖެ. އެޤައުމުން މިހާތަނަށް ޖުމްލަ 327850 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 11017 މީހަކު ވަނީ މަރުވެފައި.\nރަޝިޔާ އިން އިތުރު 5394 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 79 މީހަކު މަރުވެއްޖެ. އެޤައުމުން މިހާތަނަށް ޖުމްލަ 856264 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 14207 މީހަކު ވަނީ މަރުވެފައި.\nދެކުނު އެފްރިކާ އިން އިތުރު 5377 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 173 މީހަކު މަރުވެއްޖެ. އެޤައުމުން މިހާތަނަށް ޖުމްލަ 516862 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 8539 މީހަކު ވަނީ މަރުވެފައި.\nމެކްސިކޯ އިން އިތުރު 4853 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 274 މީހަކު މަރުވެއްޖެ. އެޤައުމުން މިހާތަނަށް ޖުމްލަ 439046 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 47746 މީހަކު ވަނީ މަރުވެފައި.\nއާޖެންޓީނާ އިން އިތުރު 4824 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 165 މީހަކު މަރުވެއްޖެ. އެޤައުމުން މިހާތަނަށް ޖުމްލަ 206743 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3813 މީހަކު ވަނީ މަރުވެފައި.\nޕެރޫ އިން އިތުރު 4250 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 197 މީހަކު މަރުވެއްޖެ. އެޤައުމުން މިހާތަނަށް ޖުމްލަ 433100 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 19811 މީހަކު ވަނީ މަރުވެފައި.\nފިލިޕީންސުން އިތުރު 3226 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 45 މީހަކު މަރުވެއްޖެ. އެޤައުމުން މިހާތަނަށް ޖުމްލަ 106330 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2104 މީހަކު ވަނީ މަރުވެފައި.\nސްޕެއިން އިން އިތުރު 3044 މީހަކު ކޮވިޑް-19 އަށް ފައްސިވެ، މި ބަލީގައި އިތުރު9މީހަކު މަރުވެއްޖެ. އެޤައުމުން މިހާތަނަށް ޖުމްލަ 344134 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 28472 މީހަކު ވަނީ މަރުވެފައި.\nއިރާގުން އިތުރު 2735 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 66 މީހަކު މަރުވެއްޖެ. އެޤައުމުން މިހާތަނަށް ޖުމްލަ 131886 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4934 މީހަކު ވަނީ މަރުވެފައި.\nއީރާނުން އިތުރު 2598 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 215 މީހަކު މަރުވެއްޖެ. އެޤައުމުން މިހާތަނަށް ޖުމްލަ 312035 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 17405 މީހަކު ވަނީ މަރުވެފައި.\nޖަޕާނުން އިތުރު 1998 މީހަކު ކޮވިޑް-19 އަށް ފައްސިވެ، މި ބަލީގައި އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 38687 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1012 މީހަކު ވަނީ މަރުވެފައި.\nޗިލީން އިތުރު 1762 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 99 މީހަކު މަރުވެއްޖެ. އެޤައުމުން މިހާތަނަށް ޖުމްލަ 361493 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9707 މީހަކު ވަނީ މަރުވެފައި.\nއިންޑޮނީޝިއާ އިން އިތުރު 1679 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 66 މީހަކު މަރުވެއްޖެ. އެޤައުމުން މިހާތަނަށް ޖުމްލަ 113134 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5302 މީހަކު ވަނީ މަރުވެފައި.\nއިސްރާއީލުން އިތުރު 1615 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 10 މީހަކު މަރުވެއްޖެ. އެޤައުމުން މިހާތަނަށް ޖުމްލަ 74430 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 546 މީހަކު ވަނީ މަރުވެފައި.\nބޮލީވިއާ އިން އިތުރު 1360 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 89 މީހަކު މަރުވެއްޖެ. އެޤައުމުން މިހާތަނަށް ޖުމްލަ 80153 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3153 މީހަކު ވަނީ މަރުވެފައި.\nބަންގްލަދޭޝް އިން އިތުރު 1356 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 30 މީހަކު މަރުވެއްޖެ. އެޤައުމުން މިހާތަނަށް ޖުމްލަ 242102 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3184 މީހަކު ވަނީ މަރުވެފައި.\nސައުދީ އަރަބިއްޔާ އިން އިތުރު 1258 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 32 މީހަކު މަރުވެއްޖެ. އެޤައުމުން މިހާތަނަށް ޖުމްލަ 280093 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2949 މީހަކު ވަނީ މަރުވެފައި.\nCovid-19: Raajje In Bali Fenunuthaa 149 Dhuvas, Faruvaa Dhey Meehun Ge Adhadhu 1490 Ahhttps://t.co/mAGh2hUG6h\nCovid-19: Oxford Ge Vaccine Thahuleelu Kuran India Kunfunyakah Huddha Libijjehttps://t.co/iX5eYUfE9F\nCovid-19: Bali Jehunu Meehun Ge Adhadhu 18.4 Million Ahhttps://t.co/N5GxDDCgx5\nCovid-19 Jehey Meehun Balin Rangalhuvi Namaves, Kanfathah Gellun Libey Massala Thakehhttps://t.co/rxBcL2k9ZR\nMask Naalhaa Meehun Ge Athun2Dhuvas Therey Dhaulathah 73000 Rufiyaahttps://t.co/kkZZNSXDiQ\nމިއަދު ރާއްޖެ އިން ކޮވިޑް-19 އަށް ފައްސިވީ 129 މީހުންނެވެ. މިއީ އިއްޔެ ފައްސިވި މީހުންގެ އަދަދާއި ބަލާއިރު މަދު އަދަދެކެވެ. ނަމަވެސް ރާއްޖޭގެ ހާލަތު ދަނީ ގޯސްވަމުންނެވެ. އެކްޓިވް ކޭސްތަކުގެ އަދަދާއި ހޮސްޕިޓަލްގައި އެޑްމިޓް ކޮށްގެން ފަރުވާ ދޭން ޖެހޭ މީހުންގެ އަދަދު ދަނީ ގިނަ ވަމުންނެވެ. މިހާރު ހޮސްޕިޓަލްގައި ފަރުވާ ދެމުންދާ މީހުންގެ އަދަދު ވަނީ 92 އަށް އަރާފައެވެ. ހޮސްޕިޓަލްގައި އެޑްމިޓް ކުރަން ޖެހޭ މީހުންގެ އަދަދު ދުވަހުން ދުވަހަށް އިތުރު ވަމުން ދާނަމަ ވަރަށް އަވަހަށް ރާއްޖޭގެ ހޮސްޕިޓަލްތައް ފުރި، ބަލި މީހުންނަށް ފަރުވާ ދިނުމުގައި ގޮންޖެހުންތައް ކުރިމަތިވުމުގެ ބިރު ބޮޑެވެ.\nމިރޭ އެޗްއީއޯސީން އާއްމުކުރި އިތުރު މައުލޫމާތައް ބަލާއިރު އަނެއް ކަންބޮޑުވުމަކީ މިހާރު ކޮވިޑް-19 އަށް ފައްސިވާ މީހުންގެ ކޮންޓެކްޓްތައް އާދަޔާއި ހިލާފަށް ގިނަވުމެވެ. މިހާރު ވެސް ކޮވިޑް-19 އަށް ފައްސިވެފައިވާ މީހުންގެ ކޮންޓެކްޓުންގެ ގޮތުގައި 4000 މީހުން އެބަތިއްބެވެ.\nރާއްޖޭގެ ހާލަތު ގޯސްވަމުން ދާތީ އާ ފިޔަވަޅުތައް އަޅަން ތައްޔާރުވަމުން އަންނަ ކަމަށް ޑރ.ނަޒްލާ މިރޭ ވިދާޅުވި އެވެ. އޭނާ ވިދާޅުވީ އަޅާނެ ފިޔަވަޅުތަކާ ބެހޭ ގޮތުން މިހާރު ވެސް މަޝްވަރާ ކުރަމުން އަންނަ ކަމަށެވެ.\nއޮގަސްޓް 4, 2020 00:20\nއިއްޒަތްތެރި ރައީސް ބަސްފުޅުވިދާޅުވެއްޖެ! ވީމާ ކަން ސާފު!\nއޮގަސްޓް 4, 2020 00:56\nމަޖިލީހުގައި އިންނަވާ ކުޑަކުއްޖާއާއި ހެދި ދިމާވާހައި ކަންކަން. އިތުރަށް 1 މަސްދުވަހު ކެތްކޮށްލިނަމަވެސް ކޮވިޑް ރާއްޖޭގައިވަރަށް ބޮޑަށް މަދުވީސް.\nއޮގަސްޓް 4, 2020 05:39\nސަރުކާރުން ބޭނުން ވާގޮތަށް އަދި މިވަނީވެސް.. ދޯ އިބޫ.. ދޯ އަންނި


Thilafuhi kuneega massala hahlukuran green tax ge faisaa heydha kuraane: jihad\nތިލަފުށީގެ ކުނީގެ މައްސަލަ ހައްލު ކުރަން ގްރީން ޓެކްސްގެ ފައިސާ ހޭދަކުރާނެ: ޖިހާދު\nތިލަފުށީގައި ގިނަ އަދަދެއްގެ ކުނި.--\nގްރީން ޓެކްސްގެ ފައިސާއިން ތިލަފުށީގެ ކުނީގެ މައްސަލަ ހައްލު ކުރުމަށް މަސައްކަތް ކުރާނެ ކަމަށް ފިނޭންސް މިނިސްޓަރު އަބްދުﷲ ޖިހާދު މިއަދު ވިދާޅުވެއްޖެ އެވެ.\n"އަވަސް" އަށް ވާހަކަ ދައްކަވަމުން ފިނޭންސް މިނިސްޓަރު އަބްދުﷲ ޖިހާދު ވިދާޅުވީ މިއަދުން ފެށިގެން ނަގަން ފަށާފައިވާ ގްރީން ޓެކްސްގެ ފައިސާ ހަރަދު ކުރެވޭނީ ތިމާވެށީގެ މައްސަލަތައް ހައްލު ކުރުމަށް ކަމަށެވެ.\n"މި ފައިސާއިން ތިލަފުށީ ވޭސްޓަށް ހައްލު ލިބިގެންދާނެ،" ޖިހާދު ވިދާޅުވި އެވެ.\nދައުލަތުން އަންދާޒާ ކޮށްފައިވާ ގޮތުގައި ގްރީން ޓެކުހުން މި އަހަރު ދައުލަތައް އާމްދަނީގެ ގޮތުގައި 314 މިލިއަން ރުފިޔާ ލިބޭނެ އެވެ. އަދި އަންނަ އަހަރު 1.1 ބިލިއަން ރުފިޔާ ލިބޭނެ އެވެ. އަދި 2017 ވަނަ އަހަރު މި އަދަދު 1.3 ބިލިއަން ރުފިޔާ ލިބޭނެ އެވެ. މި ޓެކްސް ނަގަނީ ޓޫރިސްޓެއްގެ އަތުން ހަ ޑޮލަރެވެ.


އޯރިއޯގެ އާ ފަސް ފްލޭވަރ އެއް ނެރެނީ\nMay 14, 2019 23:05:30\nދުނިޔޭގެ ގިނަ ބައެއްގެ މަގުބޫލުކަން ހޯދައިފައިވާ ބިސްކޯދެއްކަމަށްވާ، އޯރިއޯގެ އާ5ވައްތަރުގެ ފްލޭވަރ ނެރެން އުޅޭކަމަށް އެ ކުންފުނިން ހާމަކޮށްފިއެވެ.\nބޭރުގެ ހޫނު މޫސުމާއި ދިމާކޮށް ނެރެން އުޅޭ އޯރިއޯގެ ފަސް ފްލޭވަރގެ ނަމާއި އެ ބިސްކޯދުގެ ތަސްވީރުވެސް ވަނީ ޢާންމުކޮށްފައެވެ.\nފުރަތަމަ މޭ މަހުގެ 13 ވަނަ ދުވަހުން ފެށިގެން ޢާންމުންނާ ހަމައަށް ލިބޭނެ ފްލޭވަރގެ ނަމަކީ "S'mores" އެވެ. ގްރަހަމް ކްރެކަރގެ ބިސްކޯދަކާއެކު މާރޝްމެލޮވް އަދި ޗޮކްލެޓް ކްރީމް އެއް ހުންނަ މި އޯރިއޯ ދުނިޔޭގެ ހުރިހާ ކަންކޮޅުތަކަށް ފޯރަން ދުވަސްގަނޑެއް ނަގާނެ ކަމަށް ވެއެވެ.\nދެން ޖޫންމަހުގައި ނެރެން ހަމަޖެހިފައިވާ ފްލޭވަރގެ ނަމަކީ އޯރިއޯ ތިންސް ލާޓޭއެވެ. މި ބިސްކޯދަކީ ކުރީގެ އޯރިއޯ ބިސްކޯދަށްވުރެ ތުނި، އޭގެ ކްރީމްގައި ލާޓޭ ކޮފީގެ ފްލޭވަރ އެކުލެވިގެންވާ ބިސްކޯދެއް ކަމަށްވެއެވެ.\nޖޫންމަހުގެ މެދެއްހާ ހިސާބުގައި ޢާންމުންނާ ހަމައަށް ނެރޭނެ އޯރިއޯގެ ފްލޭވަރ އަކީ އޯރިއޯ މާރޝްމެލޮވް މޫންއެވެ. މި ފްލޭވަރ ނެރެފައިވަނީ މޫން ލޭންޑިންގ އަށް 50 އަހަރު ފުރުމުގެ މުނާސަބާތުގައެވެ. މި ބިސްކޯދުގެ ޑިޒައިނުގައިވެސް ހަނދު ފަޅިއަކާއި ތިން ތަރި އިނދެއެވެ. މި ބިސްކޯދުގެ ކްރީމްގައި ހުންނަނީ ދަނބުކުލައިގެ މާރްޝްމެލޮވް ފްލޭވަރ އެކެވެ.\nޖުލައި މަހުގައި ނެރެން ހަމަޖެހިފައިވާ އޯރިއޯގެ ބިސްކޯދު ވެގެންދާނީ ވަރަށް ތަފާތު ފްލޭވަރ އެއްގެ ބިސްކޯދަކަށެވެ. މަޝްހޫރު އައިސްކްރީމް ބްރޭންޑެއް ކަމަށްވާ ބާސްކިން-ރޮބިންސް އާއި އޯރިއޯ ޕާޓްނަރ ހަދައިގެން ނެރޭ މި ބިސްކޯދަށް ކިޔަނީ މިންޓް ޗޮކްލެޓް ޗިޕް އެވެ. މި ބިސްކޯދުގައި ހުންނަ ކްރީމްގެ ފްލޭވަރއަކީ ބާސްކިން ރޮބިންސްގެ އައިސްކްރީމް ފްލޭވަރއެއްކަމަށްވާ މިންޓް އެންޑް ޗޮކްލެޓް ޗިޕްސްއެވެ. މި ފްލޭވަރ އިން ދޭނީ މިންޓް ރަހައެއްގެ އިތުރުން ކްރީމްގައި ހުރި ޗިޕްސްތަކުންދޭ ޗޮކްލެޓް ރަހައެވެ.\nއޮގަސްޓްގައި ނެރެން ހަމަޖެހިފައިވާ އޯރިއޯގެ ފްލޭވަރ އަކީ މޭޕަލް ކްރީމްއެވެ. ހޫނު މޫސުމުން ބަހާރު މޫސުމަށް ދާއިރު އޯރިއޯއިން ބޭނުންވީ ބަހާރު މޫސުމާއި ގުޅޭ ފްލޭވަރ އެއް ނެރޭށެވެ. މިގޮތުން އޯރިއޯ އިން ނެރުނީ މޭޕަލް ކްރީމް ފްލޭވަރއެކެވެ.


SunOnline: Addu, Hulhudhoo ah Seenu: Minivan, Thauleemee, Thajuribaagai ehvanan!\nއައްޑޫ، ހުޅުދޫއަށް ސީނު: މިނިވަން، ތައުލީމީ، ތަޖުރިބާގައި އެއްވަނަ!\nމުހައްމަދު އައުޒަމް 15 Feb 2020, 10:43\nހުޅުދޫ ދާއިރާއަށް އަމިއްލަގޮތުން ކުރިމަތިލެއްވި ސީނު-- ފޮޓޯ: ސީނު\nކުރިއަށް އޮތް ލޯކަލް ކައުންސިލް އިންތިހާބަށް އައްޑޫ ސިޓީ ހުޅުދޫ ދާއިރާއަށް މިފަހަރު އަމިއްލަ ގޮތުން ކުރިމަތިލެއްވި އެކަކީ މުހައްމަދު ޔާސީން ނުވަތަ އާންމު ނަމުންނަމަ ސީނު އެވެ.\nސީނުއަކީ ތައުލީމާއި ތަޖުރިބާގެ ގޮތުން ބެލިޔަސް ފާހަގަކޮށްލެވޭ ބޭފުޅެއްކަން ފާހަގަކޮށްލެވެ އެވެ.\nސީނުއަކީ ސްޓްރެޓެޖިކް ބިޒްނަސް އިންފޮމޭޝަން ޓެކްނޮލޮޖީގެ ދާއިރާއިން މާސްޓާސް ޑިގްރީއަށް ކިޔަވައިވިދާޅުވެފައި ހުންނެވި ބޭފުޅެކެވެ.\nޔާސީން މިހާތަނަށް މަސައްކަތް ކުރެއްވީ ސޭލްސް މެނޭޖަރެއްގެ މަގާމުގަ އެވެ. އޭގެ އިތުރުން މަސައްކަތުގެ މާހައުލުގައި ޔާސީންއަކީ 15 އަހަރުގެ މެނޭޖްމަންޓް ލެވެލްގެ ތަޖުރިބާހުރި ބޮޑެތި ވިޔަފާރިތަކާ ދިރާގުން ދޭ ހިދުމަތްތަކުގެ ބޮޑެތި ޕްރޮޖެކްޓްތައް މެނޭޖް ކުރައްވާފައިވާ ބޭފުޅެކެވެ.\nމިފަހަރުގެ ކައުންސިލް އިންތިހާބަށް ޝައުގުވެރިވި ގޮތާ ބެހޭ ގޮތުން ޔާސީން ވިދާޅުވީ ލާމަރުކަޒީ ގާނޫނަށް ގެނެވުނު ބަދަލުތަކާ އެކު އެމަގާމުގައި ރަށަށް ކުރިއެރުން ހޯދުމަށް ރަނގަޅު ފުރުސަތަކަށް މަގުފަހިވެފައިވާތީ ކަމަށެވެ.\nއައްޑޫ ސިޓީގެ ގުޅިފައިވާ އެހެން ރަށްތަކާ ވަކިން އޮންނަ ހުޅުދޫގެ މިހާރުގެ ހާލަތު ބަދަލުކުރުމަށް މިވަގުތު އެންމެ މުހިންމު ކަމަކީ ރަށުގެ ރައްޔިތުންގެ އެއްބައިވަންތަކަން އިތުރުކޮށް ރަށުގެ ހުރިހާ ރައްޔިތުން އެކުގައި މަސައްކަތް ފަށައިގެންކަން ވެސް އޭނާ ފާހަގަކުރެއްވި އެވެ.\nއައްޑޫ ސިޓީގެ ތިންވަނައަށް އެންމެ އާބަދީ ބޮޑު ހުޅުދޫއަކީ މިހާރު އެންމެ ނިކަމެތި ހާލުގައި އޮތް ރަށެވެެ. އެހެންކަމުން އެ ހާލަތުން އަރައިގަތުމަށް ހާއްސަ ސަމާލުކަމެއް ދޭން ޖެހޭކަން ފާހަގަކުރައްވައި ސީނު ވިދާޅުވީ އޭނާ ކައުންސިލަރު ކަމަށް ހޮވިވަޑައިގެންފި ނަމަ އެކަން ކުރއްވާނެ ކަމަށެވެ.\nއަންނަ އޭޕްރީލްގައި އޮންނަ ކައުންސިލް އިންތިހާބަށް ކިޔަވައިގެންތިބި ތަޖުރިބާހުރި އެތަކެއް ބޭފުޅުންނެއް ވަނީ ކުރިމަތިލައްވައިފަ އެވެ. އޭގެ ތެރޭގައި ކުރީގެ މަޖިލިސް މެމްބަރުންނާއި ޕްރޮފެޝަނަލް ދާއިރާތަކުގެ މަތީ މެނޭޖްމަންޓް ލެވަލް ބޭފުޅުން ވެސް ކުރިމަތިލައްވާފައިވެ އެވެ.\nއެހެންކަމުން މިފަހަރުގެ ކައުންސިލް އިންތިހާބް ފެންނަނީ ފޯރިގަދަ އަދި އެހާމެ ވާދަވެރި އިންތިހާބަކަށް ވާނެކަމަށްވަނީ ބެލެވިފަ އެވެ.\nއެހެންކަމުން ރައްޔިތުންނަށް އުއްމީދީ ނަތީޖާތަކެއް ނެރެދެވިދާނެ ފަދަ ކެންޑިޑޭޓުން އިންތިހާބުވެދާނެކަމަށް ބެލެވޭ ކަމަށް ސީނު ވިދާޅުވި އެވެ.\nތިން ސިޓީއެއްގެ މޭޔަރުކަން އެމްޑީޕީއަށް، މާލެ ސީޓީ ޕީޕީއެމް\nއައްޑޫއިން ކަރަންޓީނާ ހިލާފުވި ޕޮޒިޓިވް ކޭސްއެއް


Fenna Komme Meehaku Thimaa Dheke Shauguverivaa Kamah Gaboolu Kurevumakee Goaheh! - Vaguthu\nފެންނަ ކޮންމެ މީހަކު ތިމާދެކެ ޝައުގުވެރިވާ ކަމަށް ގަބޫލުކުރެވުމަކީ ގޯހެއް!\nބައެއް ފިރިހެނުންނަކީ ފެންނަ ނުވަތަ ބަލާލާ ކޮންމެ އަންހެނަކީ ތިމާދެކެ ޝައުގުވެރިވާ މީހެއް ކަމަށް ޤަބޫލު ކުރާ ބައެކެވެ. އެހެން ނަމަވެސް މިކަމަކީ ކިހާވަރެއްގެ ހަޤީޤަތެއް އޮތް ކަމެއްތޯ މިއީ ގިނަ ބައެއްގެ ހިތުގައި އުފެދޭ ސުވާލެކެވެ. ބައެއް މީހުން ގަބޫލު ކުރާގޮތުގައި އެފަދަ މީހުން އެއީ "ކަރާ ފަޅާ" ނުވަތަ ހުސް ވާހަކަ ދައްކާ މީހުނެވެ. އަނެއް ބަޔަކު އެފަދަ މީހުން ދައްކާ ވާހަކަ ޤަބޫލުކޮށް އެމީހުނަށް ތައުރީފްވެސް ކުރެއެވެ.\nމިކަމުގެ ހަޤިޤަތް ހޯދުމަށްޓަކައި އެމެރިކާގެ ތަޖުރިބާކާރުންގެ ޓީމަކުން މިވަނީ ވަރަށް ތަފާތު ދިރާސާއެއް ކުރިޔަށް ގެންގޮސްފައެވެ. ގާތްގަޑަކަށް 500 އެއްހައި ފިރިހެނުން ބައިވެރިކޮށްގެން ކުރިޔަށްގެންދިޔަ މި ދިރާސާގައި ގައި ބައިވެރިން އަންހެނުން ގިނައިން ގޮސް އުޅޭ ތަންތަނަށް ގެންދެވުނެވެ. އަދި އެއަށްފަހު އެ ބައިވެރިންނާއި ކުރެވުނު ސުވާލުތަކުން އެނގިގެންދިޔައީ އޭގެތެރެއިން ގިނަ ބަޔަކު، ކުރިން ފެނުނު އަންހެނުން އެމީހުންދެކެ ތަފާތު ގޮތްގޮތަށް ޝައުޤުވެރިވާކަން ގަބޫލު ކުރާ ކަމެވެ.\nމި ދިރާސާކުރިޔަށް ގެންދިޔަ ޓީމުން އިތުރަށް ބެލި ބެލުމުން އެނގިގެންދިޔައީ މިގޮތަށް ކަންތައް ދިމާވަނީ އަންހެނެއްގެ ހަރަކާތްތައް ހުންނަ ގޮތަކުން ފިރިހެނުންނަށް އެފަދަ ގަބޫލު ކުރުންތައް ކުރެވޭތީ ކަމެވެ. އަދި ގިނަ ފަހަރަށް ތިމާދެކެ އަންހެނަކު ބަލާލާގޮތަކުން ޝައުގުވެރިކަން އުފެދިފައިވާ ކަމަށް ގަބޫލު ކުރެވުނު ނަމަވެސް އެއީ ހަޤީޤަތެއް ވާކަމެއް ނޫން ކަމަށް އެ ޓީމްގެ އިސް ޕްރޮފެސަރަކު ކަމަށްވާ ޖައުސާ ހާޓް ބުނެފައިވެއެވެ.\n"އާންމުކޮށް ފްލާޓް ކުރާ ފިރިހެނުންނަށް ޤަބޫލު ކުރެވޭނީ ދެން ފެންނަ ނޫނީ އެމީހަކު އަޅައިގަންނަ މީހަކީ ވެސް އެފަދަ އަންހެނެއް ކަމަށް" - ޕްރޮފެސާ ހާޓް ބުންޏެވެ.\nއެހެންކަމުން ބައެއް ފަހަރަށް ތިމާދެކެ ދެން ހުންނަ މީހާ ޝައުޤުވެރިވާ ކަމަށް ޤަބޫލު ކުރެވުމަކީ އެފަދަ އުންމީދެއް އޮތުމުގެ ސަބަބުން ދިމާވާ ކަމެއް ކަން މި ދިރާސާ ޓީމުން ޤަބޫލު ކުރެއެވެ.\nއޮގަސްޓް 24, 2019 00:53


Raees Nasheed Fiyavaa Konme Leader Akah Rozaina Sanaa Kiyaifi: Wadde - Vaguthu\nނަޝީދު ފިޔަވައި ކޮންމެ ލީޑަރަކަށް ވެސް ރޮޒެއިނާ ސަނާ ކިޔައިފި: ވައްޑެ\nރޮޒެއިނާ، ނަޝީދު އަރިހުގައި\nރައްޔިތުންގެ މަޖިލިހުގެ އައްޑޫ މީދޫ ދާއިރާގެ މެންބަރު ރޮޒެއިނާ އާދަމް އަށް އޭރަކު ވެރިކަމުގައި ހުންނެވި ކޮންމެ ބޭފުޅަކު ވެސް ހަރުދަނާވާނެ ކަމަށް ވިދާޅުވެ އުނގޫފާރު ދާއިރާގެ މެންބަރު މުހައްމަދު ވަހީދު (ވައްޑެ) މިއަދު ވިދާޅުވެއްޖެއެވެ.\nރޮޒެއިނާ އަށް ފާޑުކިޔުންތައް އަމާޒުވީ، ރައީސް ސޯލިހަށް ތާއިދުކުރައްވާ ރޮޒެއިނާއަށް ކުރެއްވި ޓްވީޓަކާ ގުޅިގެންނެވެ. މި ފަހަކަށް އައިސް ރޮޒެއިނާ ގެންދަވަނީ ރައީސަށް ވަރަށް ބޮޑަށް ތައުރީފް ކުރައްވަމުންނެވެ. އަދި ރޮޒެއިނާ ގެންދަވަނީ ނަޝީދަށް ފާޑު ވިދާޅުވަމުންނެވެ.\nޓްވިޓާގައި މިހާކު ކުރި ސުވާލަކަށް ޖަވާބުދެއްވަމުން ރޮޒެއިނާ ވިދާޅުވީ، ސިޔާސީ ގޮތުން ހަރުދަނާ ތަޖުރިބާއެއް ހުންނެވީ ރައީސް ސޯލިހުގައި ކަމަށެވެ. އެމަނިކުފާނުގެ ވާހަކަތައް ވެސް ހަރުދަނާ ކަމަށާއި ރައްޔިތުންގެ ކަންބޮޑުވުމަށް އެމަނިކުފާނު ދެއްވާ ސަމާލުކަންވެސް ބޮޑު ކަމަށް ރޮޒެއިނާ ވިދާޅުވިއެވެ.\nރޮޒެއިނާގެ އެ ޓްވީޓް ލިޔެފައިވާ އާޓިކަލެއް ހިއްސާކުރައްވާ ވައްޑެ ވަނީ ރޮޒެއިނާއަށް ފާޑުވިދާޅުވެފައެވެ.\nޓްވީޓްގެ ތަފްސީލު ހިއްސާކުރައްވަމުން ވައްޑެ "ވަގުތު" އަށް ވިދާޅުވީ ކުރިން ޑީއާރްޕީގައި އުޅުއްވި ރޮޒެއިނާ އަކީ ކުރީގެ ރައީސް މައުމޫންގެ އަބްދުލްގައްޔޫމްގެ ވެރިކަމުގައި އެމަނިކުފާނަށް ސަނާ ކިޔުއްވި ބޭފުޅެއް ކަމަށެވެ. އަދި ކުރީގެ ރައީސް ވަހީދުގެ ވެރިކަމުގައިވެސް އެމަނިކުފާނަށް ސަނާ ކިޔުއްވި ކަމަށް އޭނާ ވިދާޅުވިއެވެ.\nއެއަށް ފަހު ވައްޑެ ވިދާޅުވީ ރޮޒެއިނާ ސަނާ ނުކިޔުއްވަނީ ހަމައެކަނި ރައީސް ނަޝީދަށް ކަމަށެވެ. ވައްޑެ ދެކިވަޑައިގަންނަވާ ގޮތުގައި ނަޝީދާ މެދު ރޮޒެއިނާގެ "ޒާތީ" ކަންތައްތަކެއް އޮވެއެވެ. ނަޝީދުގެ މަގުބޫލުްކަން މާ ބޮޑަށް އިތުރުވުންވެސް ސަބަބަކަށްވުން އެކަށީގެންވާ ކަމަށް ވައްޑެ ވިދާޅުވިއެވެ.\n"އެ ބޭފުޅުން އުޅުއްވަން ބޭނުންވާ ގޮތަށް މަގު ފަހި ނުވަނީ" ވައްޑެ ވިދާޅުވިއެވެ.\nމީގެ ކުރިން ރޮޒެއިނާ ވިދާޅުވި ގޮތުގައި އެމްޑީޕީގައި ލީޑާޝީޕްގައި ފެށުނީއްސުރެ ތިއްބެވި ބައެއް މީހުންނަށް ވުރެ ވެސް ގިނަ މަސައްކަތް އޭނާއަށް ކޮށްދެވުނެވެ. މަޖިލީހުގެ ތެރެއިން ގަނާ ކުރަމުން އަންނަ ކަމަށް ރޮޒެއިނާ ވަނީ ދާދި ފަހުން ވިދާޅުވެފައެވެ.\nނަވާރަވަނަ ރައްޔިތުންގެ މަޖިލީހުގެ ސުޕަ މެޖޯރިޓީ އޮތީ ވެރިކަން ކުރާ މައި ޕާޓީ ކަމުގައިވާ އެމްޑީޕީއެވެ. އެމްޑީޕީގައި ދެ ފެކްޝަނެއް އެބަ އޮތެވެ. އެއީ މަޖިލީހުގެ ރައީސް މުހައްމަދު ނަޝީދުގެ ފެކްޝަނާއި ރައީސް އިބްރާޙީމް މުހައްމަދު ސޯލިހްގެ ފެކްޝަނެވެ.\nމީގައި ގިނައީ ރައީސް ސޯލިހްގެ ފެކްޝަންގެ މެންބަރުންނެވެ. އެމްޑީޕީގެ 65 މެންބަރުންގެ ތެރޭގައި މިއިން އެއްވެސް ފެކްޝަންއަކަށް ތާއީދުނުކޮށް އަމިއްލައަށް ފެންނަ ގޮތެއް ނަންގަވައިގެން ތިއްބަވާ މަދު މެންބަރުންތަކެއް ވެސް ހިމެނެއެވެ.\n467 މީހުންގެ ސޮޔާއެކު ދައްޕަރު ޕެޓިޝަން މަޖިލީހަށް\nސިވިލް ސާވިސް މުވައްޒަފުންގެ މުސާރައިގެ މައްސަައިގައި މަޖިލީހަށް ކުއްލި މައްސަލައެއް\nމާ ކުމް ބޭ\nޖުލައި 25, 2021 12:53\nވައްޑޭ ކަލޭ ތީ ސިޔާސީ އުރައްޕެއް ހުރި މީހެއް ނޫން! ރުޒައިނާ އާއި އަޅާއިގެން ތި އުޅެނީ\nޖުލައި 25, 2021 13:02\nމައުމޫނު ދައުރުވެސް ގޮހޮރު ބުޑަށް ރުފިޔާ\nސޯލިހު ދައުރުވެސް ގޮހޮރު ބުޑަށް ރުފިޔާ\nޖުލައި 25, 2021 13:08\nބަލަ ވައްޑެ އަށް ރައީސް ޔާމީންގެ ނަން ވެސް ކިޔާލަން ނުކެރުން ދޯ؟ އެހެން ވެދާނެ ރައީސް ޔާމީން އެއީ ޤައުމީ ، އަދި ޤައުމުގެ ދިފާއު ގައި ނުކުންނެވި ޤައު މު ތިޔަ ވައްޑެ އުމުރުގާ ވެސް ނުދެކޭ ފަދަ ތަރައްޤީ އެއް ގެނެސް ދިން ރައީސް ވައްޑެ މެން ޖެހިލުން ވަނީ ކެކެކެކެކެ.\nޖުލައި 25, 2021 13:50\nނަޝީދަކީ ހަރުދަނާ މީހެއްނޫން. ފެންނަނީ ލާދީނީ ކަމާއި ޖާހިލުކަން\nޖުލައި 25, 2021 13:57\nރޮޒެއިނާ ލަދެއް ނުގަނޭ، ނަސީދުގެ އެމްޑީޕީ ޕާޓީން ނިކުމެ، އެމްޑީޕީން ކުރި މަސައިތްކަތުން ހޮވިފަ ތިޔަ ހުރީ، ހަޖަމް ކުރާން ދަސްކޮއްބަލަ. ގުއިނުދެކޭ ކާޅައް ގުއިފެނިގެން ތިޔަ އުޅެނީ.\nޖުލައި 25, 2021 14:26\nބައެއް މީހުންނައް ކަމަކު ނުގޮސްދާނެ ކޮންމެގޮތަކައްއުޅުނަސް ބޮވެންވާނެ ބޮވެންޖެހޭނެ ހަމައިގަތިބެން ބޭނުންނުވެދާނެ ބުނާ މީހާ އަނެއްބަޔަކައް ކަމުދާނީ އެވައްތަރު މިހެންވީމަ ކަލެޔަކީ މިހާރުކޮންކަހަލަމީހެއްކަން މިއެނގުނީ


މިކޯޓުގެ ޑްރައިވަރުގެ މަޤާމަށް މީހަކު ހޯދުމަށްޓަކައި ކޮށްފައިވާ ނަންބަރު 146A1/2019/57 (25 މާރިޗު 2019) އިޢުލާން ބާޠިލުކޮށް، އެ މަޤާމަށް އަލުން އިޢުލާން ކުރަމެވެ.\nސަޕޯޓް ސްޓާފް 2\nމަހަކު 3470.00 ރުފިޔާ\n- ސަރވިސް އެލަވަންސް: މަހަކު 1000.00 ރުފިޔާ،\n- ލިޔަން ކިޔަން ދަތުމާއެކު، މަސައްކަތަށް ބޭނުންވާ ތަމްރީނެއް/ ލައިސަންސެއް/ހުއްދައެއް/ސަނަދެއް ހާސިލްކޮށްފައިވުން، ނުވަތަ\n- މަސައްކަތުގެ ފެންވަރު ބެލުމުގެ ނިޒާމުން ވަޒީފާގެ ކުރިއެރުން ހައްޤުވާ މާކުހެއް ލިބެމުން ދިޔުމާއެކު، އެސް.އެސް.1 ގެ ރޭންކްގައި މަދުވެގެން2އަހަރު ދުވަހުގެ މަސައްކަތު ތަޖުރިބާ ލިބިފައިވުން.\n- ކައިވެނިތަކަށް ޙާޟިރުވާންޖެހޭ މުވައްޒަފުން ކައިވެނި ކުރަން ހަމަޖެހިފައިވާ ތަންތަނަށް، ހަމަޖެހިފައިވާ ގަޑިއަށް ގެންގޮސް ގެނެސްދިނުން.\n- މި ކޯޓުގެ ފަނޑިޔާރުންގެ ރަސްމީ ދަތުރުތައް ރަސްމީ ގަޑީގައާއި ނުރަސްމީ ގަޑީގައި ކުރުން.\n- ކާރު ދޮވެ ސާފުކޮށް ބެލެހެއްޓުމާއި، ގަވައިދުން ކާރު ސަރވިސް ކުރުން.\n- ކާރަށް އެއްވެސް ގެއްލުމެއް ލިބިއްޖެނަމަ، އެކަމެއް ވަގުތުން އޮފީހަށް އެންގުމާއި، އޮފީހުން ކަނޑައަޅާގޮތެއްގެމަތިން މަރާމާތުކުރުން.\n- ރައްކާތެރި ތަނެއްގައި ރައްކާތެރިގޮތެއްގައި ކާރު ބޭއްވުމާއި، ކާރު ދުއްވުމުގައްޔާއި، ޕާކްކުރުމުގައި، ސަރުކާރުން ހަދާފައިވާ ޤަވާއިދުތަކަށް ފަރުވާތެރިވުން.\n- ކާރު ދަތުރުތައް ކުރަން ހަމަޖެހިފައި ނެތް ވަގުތުތަކުގައި، ކޯޓުން ޙަވާލުކުރާ އެހެނިހެން މަސައްކަތްތައް ކުރުން.\n- ވަޒީފާއަށް އެދޭ ފޯމު (މި ކޯޓުގެ ރިސެޕްޝަނުން ލިބެން ހުންނާނެއެވެ. އަދި މި ކޯޓުގެ ވެބްސައިޓްwww.familycourt.gov.mv (http://www.familycourt.gov.mv) އިން މި ފޯމު ޑައުންލޯޑްވެސް ކުރެވޭނެއެވެ.)\n- ޑްރައިވިންގ ލައިސަންސްގެ ކޮޕީ.\n- ތަޢުލީމީ ސެޓުފިކެޓުތަކާއި ސްކޫލް ލީވިންގ ސެޓްފިކެޓްގެ ކޮޕީ.\n- ފާއިތުވީ ދެއަހަރު ދުވަހުގެ މަސައްކަތު ފެންވަރު ބަލާފައިވާ ފޯމްގެ ކޮޕީ (މި ފޯމު ހުށަހަޅަންޖެހޭނީ ހަމައެކަނި ދެވަނަ ޝަރުޠައް ބަލައި، ޝަރުޠުހަމަވާ ފަރާތްތަކުން)\n- ފޯމާއެކު ހުށަހަޅަން ޖެހޭނެކަމަށް އިޢުލާނުގައި ބަޔާންކޮށްފައިވާ ހުރިހާ ލިޔެކިޔުންތައް ހުށަހަޅާފައިނުވާނަމަ، އެ ފޯމެއް ބާޠިލު ކުރެވޭނެއެވެ.\nނޯޓް: ވަޒީފާއަށްއެދި ހުށަހަޅާ ފަރާތްތަކުގެ ތެރެއިން ވަޒީފާއަށް އެދި ހުށަހަޅާ ފޯމުގައި ބަޔާންކޮށްފައިވާ ލިޔުންތައް އޭގެ އަސްލާ އެއްގޮތްކަން ކަށަވަރުކުރާނީ، އިންޓަވިއުއަށް ހޮވޭ މީހުންގެ އެކަންޏެވެ. މިގޮތުން އިންޓަރވިއުއަށް ހޮވޭ މީހުން އިންޓަރވިއުއަށް ހާޒިރުވާއިރު، ހުށަހަޅާފައިވާ ލިޔުންތަކުގެ އަސްލު ލިޔުން ގެންނަންވާނެއެވެ.\n28 އެޕްރީލް 2019 ވާ އާދިއްތަ ދުވަހުގެ 13:00 ކުރިން.\n- މި މަޤާމަށް ޝަރުޠުހަމަވާ ފަރާތްތަކުގެ ތެރެއިން، މަޤާމަށް އެންމެ އެކަށީގެންވާ ފަރާތެއް ހޮވާނީ، މަޤާމުގެ ވާޖިބުތައް އަދާކުރެވޭނެކަމަށް އިންޓަރވިއުގައި ސާބިތުކޮށްދޭ ފަރާތްތަކުގެ ތެރެއިންނެވެ.\n- މި މަޤާމަށްއެދި ހުށަހަޅާ ފޯމްތަކުގެ ތެރެއިން އިޢުލާނާ އެއްގޮތަށް ޝަރުތު ފުރިހަމަނުވާކަމަށް މި ކޯޓުގެ އެޗް.އާރު ކޮމިޓީއަށް ފެންނަ ފޯމުތައް ކެންސަލް ކުރެވޭނެއެވެ.\nނޯޓް: މިވަޒީފާއަށް އެދިފައިވާ ޝަރުޠު ހަމަވާ ފަރާތްތަކުގެ އަދަދު 20 އަށްވުރެ ގިނަނަމަ، ތަޢުލީމާއި ތަޖުރިބާއަށް ބަލައި،އެޗް.އާރު ކޮމިޓީއިން ކަނޑައަޅާ އަދަދަކަށް އިންޓަވިއުކުރާނެ ފަރާތްތައް ޝޯޓް ލިސްޓް ކުރެވޭނެއެވެ.


މަންމައާއި ކުޑަދަރިފުޅު — Ihavandhoo.com\n2 އޭޕުރީލު 20134މުހައްމަދު އިމްރާން\nރަނގަޅު މަޢުލޫމާތު ލިބިފައިވުމަކީ، ރައްކައުތެރިކަމަށްއެޅޭ ފިޔަވަޅެއް\nކައިވެނީގެ މަތިވެރިގުޅުން ލައްވަވާފައިވަނީ ވަރަށްމާތް މަޤުޞަދެއް ވެއެވެ. އެއީ ހަލާލުގޮތުގައި، އެއްކައުވަންތަ ﷲ ގެ ދަރިފަސްކޮޅު މިބިންމަތީގައި ދިރުވުމެވެ. ކައިވެނީގެ ހަޔާތަކީ، ދަނޑުބިމެއްގެ ގޮތުގައި ސިފަކުރެއެވެ. އެދަނޑުންލިބޭ ފޮނިމޭވާއަކީ، ދަރިންކަމުގައި ލެއްވިއެވެ.\nއެހެންކަމުން، ކައިވެނީގެ މަތިވެރި ގުޅުމަށްފަހު ދެން އިންތިޒާރުކުރެވެނީ ދަރިއަކަށެވެ. ރަނގަޅު ދުޅަހެޔޮ ސިއްހަތެއްގައިވާ ދަރިއަކަށެވެ. ރަނގަޅު ސިއްހަތެއްގައި އެދަރިފުޅު ބޮޑުވުމަށެވެ. ރަނގަޅު މާތް އަހުލާގެއްގެ ވެރިއަކަށް ވުމަށެވެ.\nކޮންމެއަކަސް، ކިތަންމެ ބޭނުންވިޔަސް، އަދި ވަރަށްބޮޑަށް އެދެވުނަސް، އެކަމާމެދުގައި، ތިބާ ވިސްނަޖެހޭ ވަރަށްބޮޑު ކަމެއް އެބައޮތެވެ. އެއީތޯއެވެ؟ އާދޭހެވެ. ދުޅަހެޔޮދަރިއަކަށް ތިބާއެދޭނަމަ، ތިބާއާއި ތިބާގެ ދަރިފުޅުގެ ސިއްހަތާމެދު ސަމާލުވަންޖެހެއެވެ. މާބަނޑުވުމުގެ ކުރިންނެވެ. މާބަނޑު ދުވަސްވަރުގައެވެ. އަދި ވިހެއުމަށްފަހުގައިވެސް މެއެވެ.\nމިކަމަށް ސަމާލުކަންދެވެނީ ތިބާއަށް ލިބިވާ މަޢުލޫމާތުގެ މައްޗަށް ބިނާކޮށެވެ. ބިނާކުރަނިވި، ރަނގަޅު މަޢުލޫމާތުގެ އެހީގައި ތިބާއާއި ތިބާގެ ދަރިފުޅުގެ ސިއްހަތަށް ރަނގަޅު ދުޅަހެޔޮކަމެއް ގެނވިދާނެއެވެ. ނަމަވެސް، އަހަރެމެންނަށް އަދި ތިބާޔަށްވެސް ކުރިމަތިވާ އެންމެ ބޮޑު ގޮންޖެހުމަކަށް، އަދި ދަތިއުނދަގޫ ކަމަކަށް އޮންނަނީ، މަޢުލޫމާތު ހޯދުމެވެ.\nނަމަވެސް، މިއީ އިންޓާރ ނެޓްގެ ޒަމާނެވެ. ފޮތްތައްވެސް ބައިވަރެވެ. އެހެނަސް، ހިތާމައަކީ، އަހަރެމެންގެ ބަހުން ލިޔެފައިވާ މަޢުލޫމާތުތައް މަދުކަމެވެ. "މަންމައާއި ކުޑަދަރިފުޅު" މިއީ ތިބާއާއި ތިބާގެ ދަރިފުޅަށް އެހީކަށް ވާނޭކަމަށް އުއްމީދުކުރަމެވެ. މި މައިގަނޑު ލިޔުމުގެދަށުން އަޅުގަނޑު އަލިއަޅުވައިލާ ބަލައިލާން ގަސްދުކުރަނީ، މައަކަށް ވުމަށް ތައްޔާރުވަމުން އަންނަ، މީހަކަށް ނުވަތަ ދެމަފިރިއަކަށް، ބޭނުންވާނޭ ހުރިހާ މަޢުލޫމާތެއް ގެނެސްދިނުމަށެވެ. މާބަނޑުވުމުގެ ކުރިން ވިސްނަންޖެހޭ ކަންތައްތަކެވެ. މާބަނޑުވީންސުރެ، ވިހެއުމާހަމައަށް، ތިބާއަށާއި ތިބާގެ ދަރިފުޅަށް ކުރިމަތިވާނޭ ކަންތައްތަކާ މެދުގައެވެ. މާބަނޑުދުވަސްވަރު ކުރިމަތިވާނޭ އެކިއެކި އުނދަގޫތަކެވެ. އެއުނދަގޫތަކާ ކުރިމަތިލުމަށް ކުރެވިދާނެކަންތައްތަކެވެ. ވިސްނަންޖެހޭ ކަންތައްތަކެވެ. ސަމާލުކަންދޭންޖެހޭ ނުކުތާތަކެވެ. ވިހެއުމަށް ތައްޔާރުވުމެވެ. ވިހެއުމަށްފަހުގައި ތިބާގެ ދަރިފުޅަށް ފުރިހަމަ ވާންޖެހޭ ކަންކަމެވެ. އެދަރިފުޅަށް ކާންދޭންޖެހޭ ކާނާއެވެ.\nމާބަނޑުދުވަސްވަރުގެ އެންމެހާ ޚަރުފަތްތައް މިލިޔުމުގައި ގެނެސްދިނުމަށް އަޅުގަނޑު ގަސްދުކުރާ ހާލުގައި، "މަންމައާއި ކުޑަދަރިފުޅު" މިމައިގަނޑު ލިޔުމުގެ ދަށުން ކުރިއަށް ލިޔާ ކޮންމެ ލިޔުމެއްވެސް އަންނާނީ މިމައިގަނޑު ނަމާއެކުގައެވެ. މިސާލަކަށް "މަންމައާއި ކުޑަދަރިފުޅު – ބަލިވެއިނުމުގެ ކުރިން" މިގޮތަށެވެ. ބަލިވެއިނުމުގެ9މަސްދުވަހުގެ މުއްދަތުގެނެސްދިނުމަށް ގަސްދުކުރަނީ، ހަފުތާތަކަށް ބަހާލައިގެންނެވެ. މާނަކީ، ބަނޑަށް އެއްހަފުތާ، ދެހަފުތާ މިގޮތަށެވެ. ބައެއް ހާލަތްތަކުގައި ދެހަފުތާއެއްކޮށްލާފައެވެ.\nތިޔަކިޔުންތެރިންނާ ހަމައަށް މިމަޢުލޫމާތުތަށް ފޯރުކޮށްމިދެވެނީ މާތްﷲގެ ވާގިފުޅާއެކުގައި، ހާއްސަކޮށް ފާހަގަކޮށްލަން ޖެހޭ ފަރާތްތަކެއްގެ އެހީތެރިކަމާވެސްއެކުގައެވެ. އިންޓާރނެޓްގެ ޒަރިއްޔާއިން މަޢުލޫމާތު ލިބުނުކަމުގައިވިއަސް، ކޮންމެހެން ސުވާލުކޮށްގެން ނޫނީ ކަށަވަރުކުރަންދަތިވި ބައެއް މަޢުލޫމާތުތަކާދިމާވިއެވެ. މިޚާލަތްތަކުގައާއި، މިލިޔުން ފައްކާކޮށް ތިޔަކިޔުންތެރިންނާހަމައަށް ގެނެސްދިނުމަށް އަޅުގަނޑަށް އެހީތެރިވެދިން ކަމުގެ މަޢުލޫމާތު ލިބިފައިވާ އެންމެހޭ ފަރާތްތަކަށް ޝުކުރު އަދާކުރަމެވެ.\n"މަންމައާއި ކުޑަދަރިފުޅު" މިމައިގަނޑު ނަމުގެ ދަށުން ލިޔުން ޝާއިއުކުރާނީ ހަފުތާއަކު އެއްފަހަރުއެވެ. އުއްމީދަކީ، ﷲ ގެ ވާގިފުޅާއެކުގައި ބަޔަކަށްފަހު ބައެއް ލިއަމުންގޮސް މިމައިގަނޑުމައުލޫގެ ހުރިހާ ބައިތަކެއް އަތުލުމެވެ. ތިޔަކިޔުންތެރިންގެ ކިބައިންއެދެނީ، ލިޔުމަށް ކުރިއެރުން ލިބޭނޭފަދަ ބިނާކުރަނިވި ފާޑުކިޔުމަށެވެ. ކުރިއަށްހުރި ބައިތަށް ކުރިއަށް ގެންދާނީ، ތިޔަކިޔުންތެރިންގެ ބިނާކުރަނިވި ފާޑުކިޔުމާއެކުގައެވެ. މާތް ﷲގެ އިރާދަފުޅާއެކު ކޮންމެ ހަފުތާއަކު އެއްފަހަރުއެވެ. އިންތިޒާރުކޮށްލައްވާށެވެ.\nމައަކަށް ވުމަށް ތައްޔާރުވަމުން އަންނަ، މީހަކަށް ނުވަތަ ދެމަފިރިއަކަށް، ބޭނުންވާނޭ މަޢުލޫމާތު އެއީ އެންމެނަށްވެސް މިހާރު އެނގޭ އެއްޗެކެނއްނު\n–2އޭޕުރީލު 201325\nެއިންޓާރނެޓްތަ ނޫނީ އިންޓަނެޓްތަ\n–2އޭޕުރީލު 201350\n–2އޭޕުރީލު 201330\nއުއްމީދުކުރަން، ރަނގަޅު މަޢުލޫމާތުތަކެއް ލިބިގެންދާނެކަމަށް. އާއިލާރޭވުމާއި އެކަމުގެ މަޢުލޫމާތުގެނެސްދިނުންވެސް ވަރަށް މުޙިއްމު. ވަރަށްގިނަބަޔަކަށް ނޭނގެ އާއިލާ ރޭވުމަކީ، ސިއްހީމަރުކަޒުތަކުންދޭ ޚިދުމަތެއްކަމެއްވެސް. ލިޔުން ލިޔާ ފަރާތަށް ޝުކުރުދަންނަވަން.\n–3އޭޕުރީލު 201321


Dharinge banduhaikan filuvan kidney vihkan majbooruvefai!\nދަރިންގެ ބަނޑުހައިކަން ފިލުވަން ކިޑްނީ ވިއްކަން މަޖްބޫރުވެފައި!\nކިޑްނީ ނަގާފައިވާ އަފްޣާން މީހުންތަކެއް އެމީހުންގެ ލަކުނުތައް ދައްކާލަނީ\nދަރިންގެ ބަނޑުފުރާނަ މުއްތިކުރާނެ އެހެން ގޮތެއް ނެތިގެން އަފްޣާނިސްތާން މީހުން ކިޑްނީ ވިއްކައިގެން މިހާރު ގެންދަނީ ފައިސާ ހޯދަމުންނެވެ. އެ ގައުމަށް ބަނޑުހައިހޫނުކަމާއި ވަޒީފާނެތުން އާއްމުވެ ކަރުތާފެނަށް ދަރަނިވެރިވެފައި ވުމުން އާއްމުންގެ ތެރެއިން ގިނަ ބަޔަކު ވަނީ ވަރަށް ބޮޑަށް ހާލުގައި ޖެހިފައި ކަމަށް އަލް ޖަޒީރާ ރިޕޯޓެއްގައި ބުނެފައި ވެއެވެ.\nއެއްވެސް ހަމައެއް ލަމައެއް ނެތި ކިޑްނީ ވިއްކުން މިހާރު އެ ގައުމުގައި އާއްމުވެފައިވާ ކަމަށާއި ހެރަތު ސިޓީއަށް މިހާރު މީހުން ވަނަމަކަށް ކިޔާ އުޅެނީ އެއް ކިޑްނީ އަވަށް ކަމަށް ވެސް މި ރިޕޯޓުގައި ވެއެވެ.\nވަޒީފާ ނެތް އެތައް ހާސް ބަޔަކު ދުވަސްކޮޅަކަށް ނަމަވެސް ދަރިންގެ ބަނޑުހައިހޫނުކަން ފިލުވަން ކިޑްނީ ވިއްކުން ނޫން ގޮތެއް ނެތް ކަމަށް ގަބޫލު ކުރެ އެވެ.\nއޭއެފްޕީ ރިޕޯޓެއް ބުނާ ގޮތުގައި އަފްޣާން މީހުން ކިޑްނީއެއް ވިއްކަނީ އެންމެ 1500 ޑޮލަރަށެވެ.\n"ގުނަވަން ވިއްކޭނެ ނުވަތަ ހަދިޔާ ކުރުން ކޮންޓްރޯލް ކުރާނެ ގާނޫނެއް އެ ގައުމަކު ނެތް. ގުނަވަން ހަދިޔާ ކުރާ މީހާ އެއްބަސްވީމަ އެ ނިމުނީ،" މަޒާރީ ޝަރީފް ސިޓީގެ އުތުރުގައި ހުންނަ ބޮޑު ހޮސްޕިޓަލެއްގައި ކުރިން މަސައްކަތްކުރި މޮޅު އޮޕަރޭޝަނަށް ޚާއްސަ ޑޮކްޓަރަކު އަލް ޖަޒީރާ އަށް ވިދާޅުވެފައި ވެއެވެ.\nހެރަތުގައި އެންމެ ގިނައިން ކިޑްނީ ޓްރާންސްޕްލާންޓް ހަދާ ދެ ހޮސްޕިޓަލުން އެއް ހޮސްޕިޓަލުގެ ސާޖަން އެއް ކަމަށްވާ ޑރ. މުހައްމަދު ބަސީރް އޮސްމާނީ ވިދާޅުވީ ކިޑްނީ ނަގަން ސާޖަރީ ހެދުމުގެ ކުރިން ކިޑްނީ ހަދިޔާ ކުރާ މީހާ އެކަމަށް އެއްބަސްވެ ސޮއިކޮށްފައިވާ ލިޔުމެއް އެ ހޮސްޕިޓަލުން ހޯދަ އެވެ. އަދި ޚާއްސަކޮށް ޑޯނާގެ ވީޑީއޯ ރެކޯޑިން އެއްވެސް ނަގަ އެވެ.\nހާލުގައި ޖެހިފައިވާ މީހުންގެ ފައިސާ ގިނައިން ނަގަނީ އަފްޣާނިސްތާނުގެ މުއްސަނދިންނެވެ. އެ ގައުމުގެ އެކި ހިސާބުތަކުން ހެރަތު ސިޓީއަށް ގިނަ ބަޔަކު ކިޑްނީ ހޯދުމަށް އަންނަ ކަމަށް ވެއެވެ. އަދި އިންޑިއާ އާއި ޕާކިސްތާން ފަދަ ގައުމުތަކުން ވެސް ކިޑްނީ ހޯދަން މީހުން ދާ ކަމަށް ވެއެވެ.\nތަރައްގީވެފައިވާ ގައުމުތަކުގައި ގުނަވަންތައް ހަދިޔާ ކުރާ މީހުންނާއި އެ ގުނަވަނެއް ޓްރާންސްޕްލާންޓް ކުރާ މީހާއަށް ދިގު އުމުރެއްގައި ސަލާމަތް ސިއްހަތެއްގައި ދިރި އުޅެވެ އެވެ. ސާޖަރީއަށް ފަހު އެމީހުން މޮނިޓާ ކުރެވެމުން ގެންދެވޭލެއް ބަރާބަރު ކަމުންނާއި ލައިފްސްޓައިލަށް ރަނގަޅު ބަދަލެއް ގެނެސް ކެއުމުގެ އާދަތައް ވެސް ރަނގަޅު ކުރާތީ އެވެ.\nނަމަވެސް އަފްޣާނިސްތާނުގައި ކިޑްނީ ހަދިޔާ ކުރާ މީހުން އުޅެނީ ވަރަށް ހާލުގަ އެވެ. ގިނަ ފަހަރަށް ކިޑްނީ ހަދިޔާ ކުރުމަށްފަހު ވެސް އެމީހުންނަށް އެކަށީގެންވާ ކާނާ ނުލިބި ބަނޑުހައި ހޫނުކަމުގައި ތިބެން ޖެހެ އެވެ. އަދި އެކަށީގެންވާ ބޭސް ފަރުވާ ނުކުރެވުމުގެ ސަބަބުން ބަލި ހާލު ވަރަށް ދެރަވެފައި ތިބެން ޖެހެ އެވެ.\nއދ. އިން ބުނެފައިވާ ގޮތުގައި އަފްޣާނިސްތާނުގެ 38 މިލިއަން މީހުންގެ އާބާދީގެ ތެރެއިން ދެބައިކުޅަ އެއްބައި މީހުން އުޅެނީ ބަނޑުހައި ހޫނުކަމުގަ އެވެ. އަދި މީގެ ތެރެއިން ނުވަ މިލިއަން މީހުން ބަނޑުހައިހޫނުކަމުގައި މަރުވުމުގެ ބިރު މިހާރު އެބައޮތެވެ.\nއަފްޣާން ޓީވީ އެންކަރެއް މަގުމަތީގައި ކާއެއްޗެތި ވިއްކަނީ\nނޭފަތުގައި އިން ފައިސާ ފޮއްޗެއް 10 އަހަރުފަހުން ނެއްޓިއްޖެ\nއޮސްޓްރޭލިޔާގެ "ދަރަނިވެރި މިލިއަނަރު" ފަގީރު ހާލުގައި\nޓޮންސިލް ސާޖަރީ ނާކާމިޔާބުވެ ރީތީގެ ރާނީއެއް މަރުވެއްޖެ


Supreme court ge fandiyaaru kamah Mahaz ayyan kuran majileehun ruhun dheefi | Mihaaru\nސުޕްރީމް ކޯޓުގެ ފަނޑިޔާރުކަމަށް އައްޔަންކުރެއްވި މަހާޒް އަލީ ޒާހިރު.\nސުޕްރީމް ކޯޓުގެ ފަނޑިޔާރު ކަމަށް މަހާޒް އައްޔަން ކުރަން މަޖިލިހުން ރުހުން ދީފި\n30 އޮކްޓޯބަރ 2019 - 13:36 62 comments\nސުޕްރީމް ކޯޓުގެ ހުސްވެފައިވާ ފަނޑިޔާރު ކަމުގެ މަގާމަށް ޑްރަގް ކޯޓުގެ ގާޒީ މަހާޒް އަލީ ޒާހިރު އައްޔަންކުރަން ރައްޔިތުންގެ މަޖިލިހުން މިއަދު ރުހުން ދީފި އެވެ.\nމެލޭޝިއާގެ އިސްލާމިކް ޔުނިވަސިޓީން، ކޮމްޕަރޭޓިވް ލޯ އިން މާސްޓާސް ޑިގްރީ ހާސިލްކުރައްވާފައިވާ މަހާޒް ސުޕްރީމް ކޯޓުގެ ފަނޑިޔާރު ކަމަށް އައްޔަންކުރަން ފާސްވީ ވޯޓުގައި ބައިވެރިވެވަޑައިގެންނެވި 55 މެމްބަރުންގެ އިއްތިފާގުންނެވެ.\nމަހާޒްގެ ނަމަށް މަޖިލިހުން ރުހުން ދިނުމުގެ ކުޑަ އިރުކޮޅެއް ކުރިން، އެމްޑީޕީ ޕާލަމެންޓްރީ ގްރޫޕްގެ ބައްދަލުވުމުގައި ބައިވެރިވެވަޑައިގެންނެވި 50 މެމްބަރުންގެ ތެރެއިން 32 މެމްބަރުންގެ ތާއީދާ އެކު، މަހާޒަށް ރުހުން ދިނުމަށް ތްރީ ލައިން ވިޕެއް ވަނީ ނެރެފަ އެވެ. އެމްޑީޕީ ޕީޖީ ގްރޫޕްގައި ފުރަތަމަ އެހީ ވެސް މަހާޒްގެ ނަމަށެވެ. މަހާޒްގެ ނަން ފާސްވުމާ ގުޅިގެން އިތުރު ނަމަކަށް ވޯޓަކަށް ނާހަ އެވެ.\nމަހާޒާ އެކު ރައްޔިތުންގެ މަޖިލިހަށް ދެން ފޮނުވީ، ރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަބްދުﷲ ޖާބިރުގެ އަނބިކަނބަލުން ދިޔާނާ ސައީދުގެ ނަމެވެ. މަޖިލިހުގެ ތަޅުމުގައި ވެސް އެންމެ ފުރަތަމަ މަހާޒްގެ ނަމަށް ވޯޓަށް އެހި އިރު، އެ ނަން ފާސްވުމާ ގުޅިގެން ދިޔާނާގެ ނަމަށް ވޯޓަކަށް ނާހަ އެވެ.\nމަހާޒް، ގާނޫނީ ދާއިރާ އިން ފުރަތަމަ ޑިގްރީ ނެންގެވީ، ގައުމީ ޔުނިވަސިޓީ ކޮލެޖެއްގެ ގޮތުގައި ހިންގި އިރު، މޯލްޑިވްސް ކޮލެޖް އޮފް ހަޔަ އެޑިއުކޭޝަނުންނެވެ.\nދިވެހި ބަހުގެ އިތުރުން އިނގިރޭސި އާއި އަރަބި ބަހަށް ފަރިތަ މަހާޒް ބަންޑާރަ ނައިބު އޮފީހުގެ އެސިސްޓަންޓް ސްޓޭޓް އެޓާނީ ކަމުގައި ހަތް މަހެއްހާ ދުވަހު ހުންނެވި އެވެ. އަދި ސެޕްޓެމްބަރު 7، 2008 އިން ފެށިގެން ފެބްރުއަރީ 25، 2012 އާ ހަމައަށް ހުންނެވީ ޕްރޮސެކިއުޓަ ޖެނެރަލް އޮފީހުގެ އެސިސްޓަންޓް ޕަބްލިކް ޕްރޮސެކިއުޓަރަކަށެވެ. އޭގެ ފަހުން ޑްރަގް ކޯޓުގެ ފަނޑިޔާރު ކަމުގެ މަގާމުގަ އެވެ.\nމަސްތުވާތަކެއްޗާ ބެހޭ ގާނޫނުގެ ދަށުން މުޅިން އަލަށް އުފެއްދި ޑްރަގް ކޯޓަށް ބޭނުންވާ ގަވައިދުތަކާއި އުސޫލުތަކާއި ކޯޓުގެ މަސައްކަތްތައް ފަށަން ކުރަން ޖެހޭ ކަންކަން ފުރިހަމަކުރަން އިސް ފަނޑިޔާރެއްގެ ހައިސިއްޔަތުން އެ ކޯޓުގައި މަސައްކަތް ކުރެއްވީ ވެސް މަހާޒެވެ. ޑްރަގް ކޯޓުގައި މިހާރު އަމަލުކުރާ އުސޫލުތަކާއި ގަވައިދުތައް ހެދުމުގައި އޭނާގެ ހިއްސާ ވަރަށް ބޮޑެވެ.\nބަންޑާރަ ނައިބުގެ އޮފީހާ ފެބްރުއަރީ 17، 2008 ގައި ގުޅިވަޑައިގެން މައިގަނޑު ގޮތެއްގައި ކުރެއްވީ އެ އޮފީހަށް އަންނަ ޖިނާއީ މައްސަލަތަކުގައި ދައުވާ ކުރެވޭނެ ކަން ނުވަތަ ނޫން ކަން ކަނޑައެޅުމާއި ޖިނާއީ މައްސަލަތަކުގައި ކޯޓުތަކުގައި ވަކާލާތު ކުރެއްވުމެވެ. ޕްރޮސެކިއުޓަ ޖެނެރަލް އޮފީސް ގާއިމްކުރުމާ ގުޅިގެން އެ އޮފީހުގައި ޖިނާއީ މައްސަލަތަކުގެ ހުރިހާ ކަމެއްގައި ވެސް މަހާޒް ބައިވެރިވެވަޑައިގެންނެވި އެވެ.\nމަހާޒު ވަނީ ކީރިތި ގުރުއާން ހިތު ދަސްކުރުމާ ގުޅޭ ގޮތުންނާއި މަސްތުވާތަކެއްޗާއި ގާނޫނީ ދާއިރާ އިން ބައެއް ފޮތްތައް ވެސް ލިޔުއްވާފަ އެވެ. އަދި "ހެކިންގެ ހެކިބަސް - އުސޫލުތަކާއި ދިވެހިރާއްޖޭގެ ގަޒިއްޔާތައް" ގެ ނަމުގައި ވެސް ފޮތެއް ލިޔުއްވައި ޝާއިއުކޮށްފައިވެ އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން ގާޒީ މަހާޒް އަލީ ޒާހިރު ސުޕްރީމް ކޯޓް ދިޔާނާ ސައީދު\nމަހާޒަށް ރުހުންދޭން އެމްޑީޕީން ތްރީލައިން ވިޕެއް ނެރެފި


Farish Hunnevee Saabithu Kamaa Eku - Maumoon - Vaguthu\nރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ހުންނެވީ ސަރުކާރާއެކު ސާބިތު ކަމާއެކުގައި ކަމަށް އެމަނިކުފާނުގެ ބައްޕާފުޅު، ކުރީގެ ރައީސް މައުމޫން އަބްދުލް ގައްޔޫމް ވިދާޅުވެއްޖެއެވެ.\nމައުމޫން މިހެން ވިދާޅުވެފައި ވަނީ "އަވަސް" އޮންލައިން "ފާރީސް ގެއްލިއްޖެ، ކޯލިޝަން ކަރުތާފެނަށް" މި ހެޑްލައިންގެ ދަށުން ލިޔެފައިވާ އާޓިކަލްއަށް ކުރެއްވި ރީޓްވީޓެއްގައެވެ.\nމައުމޫން އެހެން ވިދާޅުވެފައިވާ އިރު، ފާރިޝް ސަރުކާރުގެ ކަންކަމުން ނުފެންނަ ކަމަށް އެތައް ބަޔަކު ދަނީ ބުނަމުންނެވެ. އަދި ކޯލިޝަން ތެރޭގައި މައްސަލަތަކެއް ފެތުރިފައިވާ ދަނޑިވަޅެއްގައި އެކަމަށް ރިއާޔަތްކޮށް ފާރިޝް އެއްވެސް އެއްޗެއް ވިދާޅުވެފައެއް ނުވެއެވެ.\nމަޖިލީސް އިންތިހާބުގައި ވާދަކުރާ ގޮނޑިތައް ޕާޓީތަކަށް ބެހުމަށް ބޭއްވުނު މަޝްވަރާތަކުން އެކަމަށް ގޮތެއް ނުނިންމި އޮތް އިރު، ޖޭޕީގެ ލީޑަރު ގާސިމް އިބްރާހީމާއި، އެމްޑީޕީގެ ރައީސް، މުހައްމަދު ނަޝީދު މިހާރު އުޅެނީ ކޯޅުމެއްގެ ތެރޭގައެވެ. ގާސިމް ވިދާޅުވެފައި ވަނީ ކުރީގެ ރައީސް ޔާމީނާއެކު މަސައްކަތް ކުރަންވެސް އޭނާ ތައްޔާރަށް ހުރި ކަމަށެވެ.\nރައްޔިތުންގެ މަޖިލީހުގެ މެމްބަރުންގެ ތެރެއިން ޖުޑީޝަލް ސާވިސް ކޮމިޝަން (ޖޭއެސްސީ) އަށް އައްޔަން ކުރައްވާފައިވާ މެމްބަރުގެ ގޮތުގައި މިހާރު ހުންނެވި ފާރިސް، ސަރުކާރު ހިންގާ ކޯލިޝަންގެ އެއްވެސް މައްސަލައަކަށް އެއްޗެއް ބުނެފައެއް ނުވެއެވެ.\nޖެނުއަރީ 21, 2019 19:34\nފާރިޝްގެ ދުވަސް ދިޔައީ. މައުމޫނުގެ ހުވަފެންވާނީ ބިލާހަކަށް. ލޮލް\nއެހެރީ އަނގަފިއްތައިގެން އަނގައިން ނުބުނާކަންނު ފޮޓޯގަވެސް. މިހާރު ހީވަނީ ގޮތް ހުސްވެފަހުރީހެން\nޖެނުއަރީ 21, 2019 19:51\nތިވާނީ ކަހައިލައިގެން ބަނޑުވަތަށް ވެއްޓުނީކަމަށް! އެހެންވެ މީހަކު އެއްޗެކޭ ނުބުންޏަސް ކާފަ އެ ވާހަކަ އެ ދައްކަނީ!\nޖެނުއަރީ 21, 2019 20:16\nއަހަރުންވެސްމިތިބީ ސާބިތުވެ. ކެޔޮކޭވަރު މަދީދޯ!؟. ތިރީސް އަހަރުންވެސް ނުފުދުނުއުތަ؟.\nޖެނުއަރީ 21, 2019 20:35\nއަޅެފަހެ އަޖައިބެއްނުވާނެތަ. މިހާރު މި ބަކަމޫނު ސްޕޯކްސް ޕާސަން އަކަށް ވީ އުތަ\nޖެނުއަރީ 21, 2019 20:36\nފާރިޝް ހުންނެވީ ސާބިތުކަމާއި އެކު ހަދާނެގޮތް ހުސްވެފަ. ގުޅެންވީ އެމް.ޑީ.ޕީ ތޯ ޖޭ.ޕީ އާތޯ؟ އެމް.ޑީ.ޕީގެ ނަޝީދު ފެކްޝަންތޯ އިބޫ ފެކްޝަންތޯ؟ ޖޭ.ޕީ އާއި ގުޅޭ ތަނާ ޖޭ.ޕީ ޔާމިން އާއި ގުޅިއްޖެއްޔާ ދެންހަދާނީ ކިހިނެއްތޯ؟\nޖެނުއަރީ 21, 2019 20:54\nދުނިޔޭގެ ލަދަށްޓަކައިވެސް ހުންނަންޖެހޭނެތާދޯ؟ ދެބަހެއްވެލިޔަސް ނިމުނީތާ ދޯ؟


ވަޒީފާގެ ފުރުޞަތު - ޕްލޭނިންގ އޮފިސަރ\n2. ޓެކްނިކަލް ކޯ އެލަވަންސް: މުސާރައިގެ %28 (މަހަކު)\nޓޫރިސްޓް ރިޒޯޓް، ހޮޓާ އަދި މެރީނާ ތަރައްޤީ ކުރުމަށްޓަކައި ދޫކުރެވިފައިވާ ބިން އަދި ފަޅުގެ ސަރަޙައްދުގެ ބައުންޑަރީ ފާހަގަކުރުމަށް ހުށަހެޅުމުން އެކަމާއި ގުޅިގެން ކުރަންޖެހޭ އެންމެހައި މަސައްކަތްތައް ކުރުން.\nޓޫރިޒަމް ދާއިރާއާއި ގުޅޭ އެކިއެކި ސެމިނަރ، ވަރކްޝޮޕް އަދި ކޮންފަރަންސްތަކުގައި ބައިވެރިވުމުގެ އިންތިޒާމް ހަމަޖެއްސުމާއި، މިފަދަ ބައްދަލުވުންތަކުން ނިންމޭ ނިންމުންތަކަށް ޢަމަލީ ސިފަ ގެނައުމާއިބެހޭ އިދާރީ މަސައްކަތްތައްކުރުން.\nއަލަށްތަރައްޤީ ކުރެވޭ ޓޫރިސްޓް ރިޒޯޓް، ހޮޓާ އަދި މެރީނާ ތަރައްޤީކުރުމާއި ގުޅޭގޮތުން ޕްލޭނިންގ ސެކްޝަނުން ކުރަންޖެހޭ މަސައްކަތްތައް ކުރުން.\nޓޫރިޒަމް މާސްޓަރޕްލޭން ތައްޔާރުކުރުމުގައި އެހީވެ، މާސްޓަރޕްލޭންގައި ކަނޑައެޅިފައިވާ މަޝްރޫޢުތައް ހިންގުމުގައި އިންތިޒާމު ހަމަޖައްސައި، މިކަންކަން ކުރިއަށްދާގޮތް މޮނިޓަރކޮށް މާސްޓަރޕްލޭން ރިވިއުކުރުމާއި ގަވާއިދުން ރިޕޯޓް ތައްޔާރުކުރުމުގައި އެހީވެދިނުން.\nހޮސްޕިޓަލިޓީ މެނޭޖްމަންޓް ނުވަތަ ޓުއަރިޒަމްގެ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލުކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 27 ސެޕްޓެމްބަރ 2020 ވާ އާދީއްތަދުވަހުގެ 14:00 ގެ ކުރިން، މިނިސްޓްރީ އޮފް ޓޫރިޒަމް (ވެލާނާގެ،5ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) އަދި ފެކްސް (3322512) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމަޤާމަށް މީހަކު ހޮވުމަށް ބޭއްވޭ އިންޓަވިއު އާއި ޕްރެކްޓިކަލް އޮންނާނީ، 04 އޮކްޓޯބަރ 2020 އާއި 08 އޮކްޓޯބަރ 2020 އާ ދެމެދު، މިނިސްޓްރީ އޮފް ޓޫރިޒަމްގައެވެ.


Male, alifaan bomakun baleege bomakah | Mihaaru\nއުސް އިމާރާތްތަކުން ތޮއްޖެހިފައިވާ މާލެ، ދަރުމަވަންތަ ހޮސްޕިޓަލްގެ އެންމެ މަތީގައި ހުންނައިރު ފެންނަ ގޮތް.---ފައިލް ފޮޓޯ: މިހާރު\nމާލެ، އަލިފާން ބޮމަކުން ބަލީގެ ބޮމަކަށް\n02 މެއި 2020 - 13:21 31 comments\nމިދިއަ އަހަރުގެ ސެޕްޓެމްބަރު 20 ވަނަ ދުވަހުގެ ރޭ، ވެރިރަށް މާލެ ކުރިމަތިލީ އަލިފާނުގެ ބޮޑު ހުޅަކާ އެވެ. ހ. ތިލަފުށިގޭގައި ހުރި ކެމިކަލް ގުދަނެއްގައި ރޯވި އަލިފާން ނިންވާލެވުނު އިރު، އެކެއްގެ ފުރާނަ ގެއްލި، އެތައް ގެއެއް އަލުން ބޭނުންނުކުރެވޭ ވަރަށް އަނދާހުލިވި އެވެ.\nމާލޭގައި އެއްޗެހި ގުދަންކުރުމާއި ތޮއްޖެހުން ބޮޑުކަމުން، މާލެއަކީ، އަލިފާނުގެ ބޮމެކެވެ. މިއަދު ރާއްޖޭގެ ވެރިރަށް ބަދަލުވެފައި މި އޮތީ ބަލީގެ ބޮމަކަށެވެ. ފަސޭހައިން ފެތުރެމުން ދާ ކޮރޯނާވައިރަސް ވަދެ، ހާލި ހެދުމުގެ ފުރުސަތު އެންމެ ބޮޑަށް ހުޅުވި، އަދި ގިނައިން ޕޮޒިޓިވް ވަމުން އެދަނީ، ކުރިއްސުރެ ވެސް އެފަދަ ނުރައްކަލެއް އޮތް ކަމަށް އެތައް ބަޔަކު ލަފާކުރި، ބިދޭސީން ދިރިއުޅޭ ތަންތަނުންނެވެ.\nކުރީގެ ހުރިހާ ސަރުކާރުތަކެއް ވެސް ފެއިލްވެފައި އޮތް ބިދޭސީންގެ މައްސަލަ ހަމަޔަކަށް ނޭޅި އަދި އެޅޭނެ ގޮތުގެ ރަނގަޅު މަގެއް ވެސް ފެންނަން ނެތް ތަނުގައި، މާލޭގެ ބައެއް ގެތަކުގައި މަތިމައްޗަށް އެނދުތައް އަރަމުން، މީހުންތަކުން ފުރެމުން ދިޔައީ އެވެ. ރާއްޖޭގެ ބޮޑެތި ކުންފުނިތަކުން ވެސް، ބިދޭސީ މަސައްކަތު މީހުން ގެންގުޅެނީ، އެއް ތަނެއްގައި އެތައް ބަޔަކު ތޮއްޖައްސައިގެންނެވެ. އެނދެއް ދިނީމާ ނިމުނީ އެވެ.\nބިދޭސީން ނިދަން ޖާގަ ދޭން، ބިދޭސީންގެ "ސަރުދާރުތައް" ހިންގާ އެތައް ތަނެއް ވެސް މާލޭގައި އެބަ ހުއްޓެވެ. ކުދިކުދި ގޯޅިތަކުގަ އާއި މަގުތަކަށް ވާ ގޮތަށް ހުންނަ އެ މަރުކަޒުތަކަކީ، ބައްޔެއް ފެތުރެން ވެސް އެންމެ އެކަށީގެންވާ މާހައުލެވެ. އެކެއްގެ ގަޔަށް އަނެއްކަކު ފައި އެއްލައިގެން ތިބެން ޖެހޭހާ ކުދިކުދި ޖާގަތަކުގައި އެ މީހުން އުޅޭ އިރު، އެއީ އެހާމެ ސިއްރުން ފެތުރޭ ކޮރޯނާވައިރަސްއަށް ރަނެކެވެ.\nކޮވިޑް-19 އަށް މިހާތަނަށް ޕޮޒިޓިވް ވި މީހުންގެ ކްލަސްޓާތަކަށް ބަލާއިރު، ގިނައީ އެއް ތަނެއްގައި ވަޒީފާ އަދާކޮށް، އެއް ތަނެއްގައި ދިރިއުޅޭ މީހުންގެ ބައިގަނޑުތަކެވެ. ބައެއް ކްލަސްޓާތަކުގައި 90 އިން 70 އިން އެހަރަ ދަނީ މައްޗަށެވެ. ޓެސްޓްގެ ނަތީޖާ ލިބޭ ވަރަކުން، ކްލަސްޓާތައް ބޮޑުވެ ދެ އެވެ.\nމާލެ އިން ލޯކަލް ސްޕްރެޑް، މިދިއަ މަހު 15 ގައި، ފުރަތަމަ ފެނުމުގެ ކުރިން ވެސް، ކަމާ ބެހޭ ފަރާތްތަކުން ބުނަމުން އައީ، ތޮއްޖެހިގެން ބިދޭސީން އުޅޭ ތަންތަން ދެނެގަނެވިއްޖެ ކަމަށެވެ. އަދި އެމީހުން އެހެން ތަންތަނަށް ބަދަލުކުރާނެ ވާހަކަ ވެސް ބުންޏެވެ. އެކަމަކު ބަލި ފެތުރެން ފެށި އިރު އެކަން އޮތީ، ތަފާތު ސަބަބުތަކާ ހެދި، ރަނގަޅަށް ކުރިއަށް ނުގެންދެވި އެވެ. އެހެންކަމުން ބިދޭސީ މަސައްކަތު މީހުންގެ ފަރާތުން ބަލީގެ އަލާމާތްތައް ފެނި، ކޮންޓެކްޓް ޓްރޭސިން ހަދަން ފެށުމާ އެކު، ކުރިން ނުގޮވާ އޮތް ބޮން އެދަނީ ގޮވަމުންނެވެ.\nމާލޭގައި ތޮއްޖެހިގެން ބިދޭސީން އުޅެމުން އަންނަ 23 ތަނެއް މިހާރު އޮތީ ކަރަންޓީންގަ އެވެ. އެތަންތަން ބެލެހެއްޓުމުގެ މަސައްކަތް ކުރަމުން އަންނަނީ، ރެޑް ކްރެސެންޓާއި ފުލުހުންނެވެ. އެކަމަކު އޭގެ ތެރެއިން ބައެއް ތަންތަނުގައި މިހާރު ވެސް ވަނީ ވައިރަސް ފެތުރިފަ އެވެ. މީގެ ދެ ދުވަސް ކުރިން، އޭގެ ތެރެއިން އެއް މަރުކަޒުން އެކަނި ވެސް 95 މީހުން، ކޮވިޑް-19 އަށް ޕޮޒިޓިވްވި އެވެ.\n"އެއީ އައިސޮލޭޝަންގައި އޮތް ތަނެއް. ކުރިން ވެސް އަޅުގަނޑުމެންނަށް ފާހަގަކުރެވިގެން އެ ތަނުން ހެދި ޓެސްޓްތަކުން 95 ކޭސްއެއް ޕޮޒިޓިވްވީ،" ނެޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ)ގެ ތަރުޖަމާން މުހައްމަދު މަބްރޫކް އަޒީޒް ވިދާޅުވި އެވެ.\nއެ 23 ތަނުގައި ދިރިއުޅެމުން އަންނަ މީހުން އަދަދު ގާތްގަނޑަކަށް 1،100 އަށް އަރަ އެވެ.\nމިއީ ހީކުރި ފަދަ ކޭސްތަކެއް\nއެޗްޕީއޭގެ އެޕިޑެމިއޮލޮޖިސްޓް ޑރ. އިބްރާހިމް އަފްޒަލް ވިދާޅުވީ ބިދޭސީން އުޅޭ އެކޮމެޑޭޝަންތަކަށް ޓާގެޓްކޮށް، އެތަންތަން ބަލަހައްޓަމުން އަންނަ ކަމަށެވެ.\nބަލީގެ މަންޒަރު ދައްކައިދޭ "ގުދުން" ރާއްޖޭގެ ހާލަތު މުޅިން ތިރިވާ ތަނެއް އަދި ނުފެނެ އެވެ. ބައެއް ދުވަސް ދުވަހު ޕޮޒިޓިވްވާ މީހުންގެ އަދަދު 100 އަށް ކައިރިކޮށްފައި، އަނެއް ބައި ދުވަސް ދުވަހު ގާތްގަނޑަކަށް ވިއްސަށް ވެއްޓުމުގެ މާނައަކީ، ޑރ. އަފްޒަލް ވިދާޅުވި ގޮތުގައި، ކޭސްތައް ތިރިއަށް ޖެހުމެއް ނޫނެވެ. އެގޮތަށް ދިމާވަނީ ޓެސްޓް ހެދޭ މިންވަރުން ކަމަށް އޭނާ ފާހަގަކުރެއްވި އެވެ. އެހެންކަމުން ޓެސްޓް ގިނައިން ހެދި، އަވަހަށް ނަތީޖާ ލިބޭ ނަމަ، އަދިވެސް އޮތީ ގިނަ ކޭސްތަކެއް ފެނުމެވެ.\nނަމަވެސް ބަލި ކޮންޓްރޯލްކުރުގެ ބާރު އެޗުޕީއޭގެ އަތްދަށުން އަދި ދުލެއްނުވެ އެވެ. ކްލަސްޓާތައް ހޯދައި، އެއާ ގުޅުން ހުރި މީހުން ދެނެގަތުމުގެ މަސައްކަތް ވެސް އަންނަނީ ކުރަމުންނެވެ. އަދި މިހާރު ޕޮޒިޓިވްވާ ގިނަ މީހުން ތިބީ ވެސް، ކަރަންޓީން ކޮށްފައި ހުރި ތަންތަނުގަ އެވެ. އެހެންކަމުން އެ މީހުންގެ ފަރާތުން، އެތަންތަނުން ބޭރުން ބަޔަކަށް ބަލި ޖެއްސުމުގެ ފުރުސަތު ކުޑަ އެވެ.\nޑރ. އަފްޒަލް ވިދާޅުވީ މިހާރު ދެނެގަނެވިފައިވާ ކްލަސްޓާތަކުން މި އަދަދަށް ކޭސްތައް ފެންނާނެ ކަމަށް ކުރިން ވެސް އޮތީ ލަފާކޮށްފަ އެވެ. އެހެންކަމުން އެ ކްލަސްޓާތައް މޮނިޓާ ކުރަމުން އަންނާތީ ކޮވިޑް-19ގެ "ހާލަތު މިއޮތީ ކޮންޓްރޯލްގެ ދަށުގައި" ކަމަށް އޭނާ ވިދާޅުވި އެވެ.\nޕޮޒިޓިވް ކޭސްތައް އެންމެ ބޮޑަށް ބެހިފައި އޮތް ބައިތައް\n- ބަންގްލަދޭޝް: 261\n- ދިވެހިން: 157\n- އިންޑިއާ: 51\n"މިސާލަކަށް އެތައް މިތަނުން އެއްވެސް ލިންކެއް ނުފެނި ބައިވަރު އިތުރު ކޭސްތަކެއް ފެންނަން ފަށައިފި ނަމަ އެ ހިސާބުން އަަޅުގަނޑުމެން ބުނާނީ އެއީ އަންކޮންޓްރޯލްޑް ސްޕްރެޑެކޭ،" އިއްޔެ ރޭ އޮތް ނޫސްވެރިންގެ ބައްދަލުވުމުގައި ޑރ. އަފްޒަލް ވިދާޅުވި އެވެ.\n"އަޅުގަނޑުމެން އައިޑެންޓިފައިކޮށްފައި ހުރި ކްލަސްޓާތަކެއްގެ ތެރެއިން އިތުރު ކޭސްތައް ފެނުމަކީ އަޅުގަނޑުމެން އެކްސްޕެކްޓް ވެސް ކުރާ ކަމެއް."\nގިނަ އަދަދެއްގެ ބިދޭސީން ބައްޔަށް ޕޮޒިޓިވް ވާތީ ބައެއް އުސޫލުތަކަށް ވެސް މިހާރު ވަނީ ބަދަލު ގެނެސްފަ އެވެ. އެގޮތުން ރެންޑަމްކޮށް ހަދާ ޓެސްޓްތައް ވެސް، އެންމެ ގިނައިން ބަލި ފެންނަ ސަރަހައްދުތަކަށް، ނުވަތަ އެންމެ ގިނައިން ބިދޭސީ ހަރަކާތްތެރިވެ އުޅޭ، ބާޒާރު މަތީ ހިސާބުގަނޑަށް އަމާޒުކުރެ އެވެ.\nމިދިއަ އަހަރުގެ ސެޕްޓެމްބަރު މަހު މާލޭގައި ހިނގި އަލިފާނުގެ ހާދިސާއެއްގައި ގެތައް އަނދާ ހުލިވެފައި: ކެމިކަލް ގުދަންތައް މިހާރު ވަނީ މާލެއިން ބޭރަށް ގެންގޮސް --ފޮޓޯ: ހުސެއިން ވަހީދު/މިހާރު\nއެކަމަކު މާލޭގައި ބަލި ފެތުރެމުން ދާ ގޮތަށް ބަލާއިރު ސަބަބު ގޮސް ގުޅިފައި މި އޮތީ، ކުރިއްސުރެ ވެސް އަތުން ކޮންޓްރޯލް ގެއްލިފައި އޮތް، ބިދޭސީންގެ މައްސަލަ އެވެ. ގަވާއިދަށް އުޅޭ މީހުންނާއި ގަވާއިދާ ހިލާފަށް އުޅޭ ބިދޭސީންގެ ތޮއްޖެހުން ބޮޑު ދިރިއުޅުމެވެ. މިކަހަލަ ބައްޔެއް ފެތުރެން ފަށައިފި ނަމަ، އެއީ ކުރިން ވެސް ލަފާކުރި ގޮތަށް، ގޮވަން ހުރި ބޮންތަކެވެ.\nހ. ތިލަފުށީ ގޭގައި ހިނގި އަލިފާނުގެ ހާދިސާއާ އެކު، ސަރުކާރުން ވަނީ މާލޭގައި ހުރި ކެމިކަލް ގުދަންތައް ތިލަފުއްޓަށް ބަދަލުކުރުމުގެ އަމަލީ މަސައްކަތް އެންމެ ދެ މަސް ދުވަހުގެ ތެރޭގައި ކޮށްފަ އެވެ. އެއިން ދައްކައިދެނީ ސަރުކާރުން ބޭނުން ވެއްޖެ ނަމަ، ނުކުރެވޭ ކަންކަމަށް ވުރެ ގިނައީ ކުރެވެން ހުރި ކަންކަން ކަމެވެ.\nދެން އޮތީ މާލޭގެ ނުރައްކާތެރި ތޮއްޖެހުން ހަމަޔަކަށް އެޅުވުމެވެ. އެއީ ކެމިކަލް ގުދަންތައް ބަދަލުކުރުން ކަހަލަ ފަސޭހަ މަސައްކަތެއް ނޫނެވެ. އެކަމަކު ކޮވިޑް-19 އިން ދައްކައި މިދެނީ، މި ތޮއްޖެހުން މިހާރު ފުދިއްޖެ ކަމެވެ. ދެން އެއާ އެކު އުޅެވެން ނެތް ކަމެވެ.\nއިތުރު ލިޔުންތައް ސިއްހަތު ބިދޭސީން ސިއްހީ ކުއްލި ނުރައްކަލުގެ ހާލަތު ބަލިތައް މާލެ ހެލްތު ޕްރޮޓެކްޝަން އެޖެންސީ ޑރ. އިބްރާހިމް އަފްޒަލް (އެޗްޕީއޭ)\nފްރޮންޓްލައިން ކޮވިޑް ކޭސްތައް ގިނައީ އެއާޕޯޓުގައި


SunOnline: Maldives Business Awards ah kurimathilaanvee keevve?\nމޯލްޑިވްސް ބިޒްނަސް އެވޯޑު ލޯންޗުކުރުން --- ފޮޓޯ/ އިމޭޖަސް ޑޮޓް އެމްވީ\nމޯލްޑިވްސް ބިޒްނަސް އެވޯޑްސްއަށް ކުރިމަތިލާންވީ ކީއްވެ؟\n4 ހަފްތާ2ދުވަސް ކުރިން - 19 ޖޫން 2018 1\nރާއްޖޭގެ ވިޔަފާރީގެ ދާއިރާގައި ދޭ އެންމެ ޝަރަފުވެރި އަދި ހަމައެކަނި އެވޯޑު، މޯލްޑިވްސް ބިޒްނަސް އެވޯޑްސް ވަނީ މިދިޔަ މަހުގެ ތެރޭގައި އިއުލާނު ކޮށްފައެވެ.\nޕީއާރު، މާކެޓިންގް އަދި ބިޒްނަސް ޑިވެލޮޕްމެންޓް ޚިދުމަތް ފޯރުކޮށްދޭ ކުންފުނި "ބްލޭޒަން އިންކް"އިން ދޭން ތައްޔާރުވަމުންދާ މޯލްޑިވްސް ބިޒްނަސް އެވޯޑްސްގެ މަގުސަދަކީ ރާއްޖޭގެ އިގްތިސާދަށް އެ ވިޔަފާރިއަކުން އަންނަ ބަދަލާއި ރާއްޖޭގެ ވިޔަފާރި ސެކްޓަރުތައް ތަރައްގީކުރުމަށް ކުރާ މަސައްކަތް ފާހަގަކުރުމެވެ.\nތަފާތު ދާއިރާތަކުން ވަކި ވަކި ވިޔަފާރިތަކާއި، ވިޔަފާރީގެ އެކި ސިނާއަތްތަކާއި ރޮނގުތަކުން ފާހަގަކުރެވޭ ވަކިވަކި ފަރުދުންގެ އަގު ވަޒަންކޮށް، ގިނަ އެވޯޑުތަކެއް މޯލްޑިވްސް ބިޒްނަސް އެވޯޑްސްގައި ދޭނެއެވެ.\nއެވޯޑްސްއަށް ކުރިމަތިލުމުގެ ފުރުސަތު ހުޅުވާލެވިފައި އޮތް ނަމަވެސް، މުއްދަތު ހަމަވަނީއެވެ. ޖޫން 23 ވާ ހޮނިހިރު ދުވަހުގެ ކުރިން އެވޯޑަށް ކުރިމަތިލެވޭނެއެވެ.\nއެހެން ނަމަވެސް ހިތަށް އަރާފާނެއެވެ. މި އެވޯޑަށް ކުރިމަތިލާންވީ ސަބަބަކީ ކޮބާހެއްޔެވެ؟\nބްލޭޒަން އިންކުން ބުނާ ގޮތުގައި، ސަބަބުތައް ބައިވަރެވެ.\nއެންމެ ކުޑަމިނުން އެވޯޑަށް ކުރިމަތިލުމަކީވެސް ކުރާ ފައިދާއެކެވެ. މޯލްޑިވްސް ބިޒްނަސް އެވޯޑްސްއަށް ކުރިމަތިލުމަކީ، ކުރިމަތިލާ ވިޔަފާރިއަކާއި އެ ވިޔަފާރީގެ ފަހަތުގައި އޮތް ޓީމުގެ މަސައްކަތުގެ އަގު ވަޒަންކުރުމަށް ނުވަތަ ރިކޮގްނިޝަނަށް އޮތް ފުރުސަތެކެވެ.\nއެވޯޑަށް ކުރިމަތިލުމާ އެކި ކުރިމަތިލި ކުންފުނި ނުވަތަ ވިޔަފާރީގެ އެޕްލިކޭޝަން ދިރާސާކުރާނީ މޯލްޑިވްސް ބިޒްނަސް އެވޯޑްސްގެ ޖަޖުންގެ ޕެނަލުންނެވެ. ވިޔަފާރީގެ ދާއިރާއާއި ޕަބްލިކް ސާވިސްގެ ދާއިރާގައި ހަރަކާތްތެރިވެފައިވާ، އަދި ވަމުންދާ، އިންސާފުވެރި ޖަޖުންގެ ފަރާތުން ކުންފުންޏަށް ފީޑްބެކް ލިބިގެންދާނެއެވެ. އަދި ޝޯޓްލިސްޓުވެ، ފައިނަލް ބުރަށް ގޮސްފި ނަމަ، ކުންފުނީގެ ކުރިއެރުމެއް އެހީތެރިވެދޭނެ ފީޑްބެކް ހިމެނޭ ޚާއްސަ ރިޕޯޓެއް ލިބޭނެއެވެ.\nމޯލްޑިވްސް ބިޒްނަސް އެވޯޑްސްގެ އެވޯޑަކަށް ނޮމިނޭޓުވުމަކީ ނުވަތަ އެވޯޑެއް ކާމިޔާބުކުރުމަކީ ލިބޭނެ ވަރަށް ބޮޑު ޝަރަފެކެވެ. އެ ކުންފުންޏެއް ނުވަތަ ވިޔަފާރިއަކަށް އަދި މުވައްޒަފުންނަށް ވެސް ލިބޭ ފަޚުރެކެވެ. އަދި އެވޯޑު ކާމިޔާބުކުރެވިއްޖެ ނަމަ، ވިޔަފާރީގެ ދާއިރާގައި ރާއްޖޭގައި ދޭ އެންމެ ޝަރަފުވެރި އެވޯޑު ލިބުނު ކުންފުންޏެއްގެ ގޮތުގައި ތައާރަފުވެވޭނެއެވެ.\nތިޔައީ "އެވޯޑް ވިނިންގް ކޮމްޕެނީ"އެއްކަން، ކުންފުނީގެ ހޯމްޕޭޖުތަކުގައި ޖެހޭނެއެވެ. ކަސްޓަމަރުންނާއި ވާދަވެރީންގެ ކުރިމަތީގައި ކުންފުނީގެ "ހައިބަތު" ދައްކާލެވޭނެއެވެ.\nމޯލްޑިވްސް ބިޒްނަސް އެވޯޑްސްއަށް ކުރިމަތިލުމުގެ ފުރުސަތު ޖޫން 23 އަށް ހަމަވާ އިރު، ކުރިމަތިލާ ވިޔަފާރިތަކުގެ އެޕްލިކޭޝަންތައް ބެލުމަށްފަހު އެންމެ ރަނގަޅު ފަރާތްތައް ޝޯޓްލިސްޓް ކުރެވޭނެއެވެ. ޝޯޓްލިސްޓުވި ކުންފުނިތަކުގެ އެޕްލިކޭޝަންތައް އަލުން ދިރާސާ ކުރުމަށްފަހު ޖުލައި މަހުގެ ތެރޭގައި ފައިނަލިސްޓުން އިއުލާނުކުރާނެއެވެ.\nފައިނަލިސްޓުންގެ ގޮތުގައި ހޮވުނު ކުންފުނިތަކާ ޖަޖުން އިންޓަވިއުކުރާނެއެވެ. ކުންފުނިތަކުން ޖަޖުންނަށް ޕްރެޒެންޓޭޝަން ހުށަހެޅުމުގެ ފުރުސަތު އޮންނާނެއެވެ.\nމޯލްޑިވްސް ބިޒްނަސް އެވޯޑްސް ދިނުމުގެ ހަފްލާ އޮންނާނީ ޖުލައި މަހުގެ ފަހުކޮޅު ބާއްވާ ޚާއްސަ ގާލާއެއްގައެވެ.\nމޯލްޑިވްސް ބިޒްނަސް އެވޯޑްސްގެ އޮންލައިން މީޑިއާ ޕާޓްނަރަކީ ސަން އޮންލައިނެވެ.\nވިޔަފާރި ރާއްޖޭގެ އިގްތިޞާދު ފީޗަރ ކުދި އަދި މެދުފަންތީގެ ވިޔަފާރި މޯލްޑިވްސް ބިޒްނަސް އެވޯޑްސް\nގާނޫނު ތަން ނުދޭ ދޮޅު އަހަރުގެ "ސަރުކާރު"! 23 ގަޑި 22 މިނެޓް ކުރިން


Gathuluaanmu thah huttuvumah UN ga negi vote ah raajje haazireh nuvi | Mihaaru\nއދ.ގެ ޖެނެރަލް އެސެމްބްލީގެ ބައްދަލުވުމެއް ހިނގަމުން ދަނީ.\nގަތުލުއާންމުތައް ހުއްޓުވަން އދ. ގައި ނެގި ވޯޓަށް ރާއްޖެ ހާޒިރެއް ނުވި\n16 ސެޕްޓެމްބަރ 2017 - 11:34 109 comments\nދުނިޔޭގެ އެކި ގައުމުތަކުގައި ހިންގާ ގަތުލުއާންމުތަކާއި ލާއިންސާނީ އަމަލުތައް ހުއްޓުވުން އދ. ގެ 72 ވަނަ ޖެނެރަލް އެސެމްބްލީގެ އެޖެންޑާގައި ހިމަނަން ނެގި ވޯޓުގައި ރާއްޖެ ބައިވެރިނުވުމުން އެތައް ބައެއްގެ ފާޑުކިއުން އަމާޒުވެއްޖެ އެވެ.\nއެ ވޯޓުގައި ރާއްޖެ ބައިވެރިނުވުމުން، އެތައް ބަޔަކު މިހާރު ދެކެނީ، މިޔަންމާގައި މުސްލިމުންނާ ދެކޮޅަށް ހިންގާ ބޮޑެތި ޖަރީމާތަކާ މެދު ދިވެހި ސަރުކާރުން ނުރުހުން ފާޅުކޮށްފައި ވިޔަސް، އދ. ގައި އަމަލީ ގޮތުން އެކަން ނުދެއްކުނު ކަމަށެވެ.\nބައެއް ގައުމުތަކުގައި ހިންގަމުން ދާ ގަތުލުއާންމުތަކާއި ހަނގުރާމައިގެ ކުށްތަކާއި އިންސާނިއްޔަތާ ހިލާފު އަމަލުތަކާ ދެކޮޅަށް މަސައްކަތް ކުރުމަށް އެއްބަސްވެ، އެކަން ހުއްޓުވަން އދ. މި ފަހަރުގެ އެޖެންޑާގައި ހިމެނުމަށް 117 ގައުމަކުން ވޯޓު ދިނެވެ. އެ މައްސަލަ އެޖެންޑާގައި ނުހިމަނަން 21 ގައުމަކުން ވޯޓު ދިން އިރު، ވަކި ގޮތަކަށް ވޯޓު ނުދީ ތިބީ 17 ގައުމެވެ.\nރާއްޖެ އިން ވޯޓުގައި ބައިވެރި ނުވިއިރު، ސާކްގެ ހުރިހާ ގައުމުތަކުން ވަނީ ވޯޓުގައި ބައިވެރިވެފަ އެވެ. ވޯޓުގައި ބައިވެރިނުވާ އެހެން ގައުމުތަކުގެ ތެރޭގައި ޒެމްބިއާ، އުޒްބަކިސްތާން، ތުރްކެމިނިސްތާން، ތަޖިކިސްތާނު، ސީޝެލްސް، މޮރިޝަސް، ގްރީސް، ލުބުނާން އަދި ލީބިޔާ ހިމެނެ އެވެ.\nއިންސާނިއްޔަތާ ހިލާފު އަމަލްތަކާ ދެކޮޅަށް މަސައްކަތް ކުރުމަށް އެއްބަސްވި ބޮޑެތި ގައުމުތަކުގެ ތެރޭގައި އިރާގު، ސައުދީ އަރަބިއްޔާ، އެމެރިކާ، ޔޫއޭއީ، ބްރެޒިލް، ޑެންމާކް، އިޒްރޭލް، ޖަޕާނު، މެލޭޝިއާ، ނިއު ޒިލޭންޑް، ގަތަރު، ދެކުނު ކޮރެއާ، ސްޕެއިން، ތުރުކީ، ޔަމަން، ޓިއުނީޝިއާ، ޔޫކްރެއިން ހިމެނެ އެވެ.\nއދ. ގައި ނެގި ވޯޓާ ދެކޮޅުހެދި ގައުމުތަކުގެ ތެރޭގައި ހިމެނެނީ ޗައިނާ، މިޔަންމާ، ރަޝިއާ، އީރާން، ޕާކިސްތާނު، ސޫދާން، ސީރިއާ އެވެ.\nރާއްޖޭގެ އަމަލާ މެދު އާންމުން ފާޑުކިޔަން ފެށުމުން ފޮރިން މިނިސްޓްރީން ކުރި ޓްވީޓެއްގައި ހަމައެކަނި ބުނީ އެ ވޯޓަކީ މިޔަންމާގެ ރޮހިންޖާ މުސްލިމުންނާ ގުޅޭ ވޯޓެއް ނޫން ކަމަށެވެ. ނަމަވެސް ބައިނަލްއަގުވާމީ މައްސަލަތަކުގެ މައުލޫމާތު ހުރި ބައެއް ފަރާތްތަކުން ބުނާ ގޮތުގައި ސީދާ ރޮހިންޖާއޭ ނުބުންޏަސް އެއީ ގައުމުތަކުގައި އެކި ނަސްލުތަކާ ދެކޮޅަށް ހިންގާ ލާއިންސާނީ އަމަލްތައް ހުއްޓުވުމުގެ މައްސަލަ އދ. ގެ ޖެނެރަލް އެސެމްބްލީގައި ވާހަކަ ދައްކަން ނެގި ވޯޓަކަށް ވާތީ އޭގައި ރާއްޖެ ބައިވެރިނުވުމަކީ މައްސަލައެއް ކަމަށެވެ.\nބައެއް މީހުންގެ ނަޒަރުގައި ދިވެހި ސަރުކާރުން އެ ވޯޓުގައި ބައިވެރިނުވީ، އެކަމާ ޗައިނާ އިން ދެކޮޅުވުމުން ކަމަށް ވެދާނެ އެވެ. އެކަމަކު ސަރުކާރުން އެ މައްސަލާގައި އެ ޓްވީޓް ނޫން އެހެން މައުލޫމާތެއް ހާމައެއް ނުކުރެ އެވެ.\nމިއަންމާގައި މުސްލިމުންނާ ދެކޮޅަށް ހިންގާ ލާއިންސާނީ އަމަލުތައް އިތުރު ވެފައިވާ އިރު އެތައް ސަތޭކަ ބަޔަކު ކަތިލައި އެ މީހުންގެ ގެދޮރުގައި ދަނީ ހުޅުޖަހަމުންނެވެ. އަނިޔާވެރި އަމަލުތަކާ ހެދި އެތައް ލައްކަ ބަޔަކު ބަނގްލަދޭޝް އަށް ދަނީ ހިޖުރަ ވެސް ކުރަމުންނެވެ. ނަމަވެސް މި މީހުންނަށް އެހީވުމުގައި ދުނިޔޭގެ ވެރިންނާއި ޖަމާއަތްތައް ފަސްޖެހިފައި ވާތީ ވަރަށް ބޮޑަށް ފާޑުކިޔުންތައް ވަނީ އަމާޒުވެފަ އެވެ.\nމިޔަންމާގައި މުސްލިމުންނާ ދެކޮޅަށް މިހާރު ހިންގާ އަމަލްތަކާ ހެދި ސަރުކާރުން ވަނީ އެ ގައުމާ އެކު ވިޔަފާރީގެ ގުޅުން ކަނޑާލައިފަ އެވެ.\nއިތުރު ލިޔުންތައް ދިވެހިރާއްޖެ ހިއުމަން ރައިޓްސް ރާއްޖެ-އ.ދ އ.ދ. މިއަންމާ ރާއްޖެ-މިއަންމާ ސަރުކާރު އދގެ ޖެނެރަލް އެސެމްބްލީ\nއދ.ގެ ވޯޓުގައި ރާއްޖެ ބައިވެރިނުވުމަކީ ލަދުވެތިކަމެއް


5 Meehun Niyaavi Sarahahdhun Fohteh Fenihje - Vaguthu\nފަސް މީހުން ނިޔާވި ސަރަހައްދުން ފޮއްޓެއް ފެނިއްޖެ\nލޯންޗް ބަންޑުން ޖަހާލި ހާދިސާ ހިނގި ސަރަހައްދުން ފެނުނު ފޮށި\nމީގެ ދެހަފްތާ ކުރިން ހަނިމާދޫ ކައިރިއަށް ލޯންޗެއް ބަންޑުން ޖަހާލާ ފަސް މީހުން ނިޔާވި ހާދިސާ ހިނގި ސަރަހައްދުން ފޮއްޓެއް ފެނިއްޖެއެވެ.\nމިފޮށި ފެނިފައި ވަނީ އެސަރަހައްދަށް ފީނި ބަޔަކަށް ރޭގެ ވަގުތެއްގައެވެ. ފޮށި ފެނުނު މީހުންގެ ތެރޭގައި ހިމެނުނު މީހަކު ފޭސްބުކްގައި ކުރި ޕޯސްޓެއްގައި ބުނެފައި ވަނީ ލޯންޗް ބަންޑުން ޖަހާލި ހިތާމަވެރި ހާދިސާ ހިނގި ސަރަހައްދގައި ފީނަނިކޮށް ފޮއްޓެއް ފެނިފައިވާ ކަމަށާއި އަމާނާތްތެރި ކަމާއެކު އެއްވެސް ގެއްލުމެއް އެފޮއްޓަށްނުދީ މިހާރުވާނީ ހަނިމާދޫ ފުލުހުންނާއި ފޮށި ހަވާލުކޮށްފައި ކަމަށެވެ.\nނޮޅިވަރަންފަރުން ފުރައިގެން ހަނިމާދުއަށް ދަތުރުކުރަނިކޮށް ލޯންޗް ބަންޑުން ޖަހާލިއިރު ލޯންޗްގައި ތިބީ މާލެ އައުމަށް ހަނިމާދޫ އެއާޕޯޓަށް ދަތުރުކުރި ބައެކެވެ. އެހާދިސާގައި ނިޔާވެފައި ވަނީ ތިން އަންހެނުންނާއި ފިރިހެނެއްގެ އިތުރުން ކުޑަ ކުއްޖެކެވެ.\nއެއީ ހުސެއިން އަބްދުﷲ، މަރިޔަމް މައުސޫމް، (ހުސެއިންގެ އަންހެނުން) އަދި އެދެމަފިރިންގެ ދަރިފުޅު ފާތުމަތު ގުރައިޝާ، އާއި ގުރައިޝާގެ ދަރިފުޅު އީރާ ހަސަން ޝިފާޒް، 3، ގެ އިތުރުން އައިޝަތު އަލީ އެވެ.\nލޯންޗް ބަންޑުން ޖަހާލި ހާދިސާގައި ފަސް މީހުން ނިޔާވި ހާދިސާ އަކީ ހިރިޔާ ސްކޫލްގެ ދަރިވަރުންތަކަކާއި ޕްރިންސިޕަލް ނިޔާވި ހާދިސާއަށް ފަހު ރާއްޖޭގައި ހިނގި މިފަދަ އެންމެ ހިތާމަވެރި ހާދިސާއެވެ.\nހަނިމާދޫ ކައިރިއަށް ލޯންޗެއް ބަންޑުން ޖަހާލި ހާދިސާއަށް ފަހު ގިނަ ބަޔަކު ވަނީ ކަނޑުދަތުރު ކުރާއިރު ލައިފް ޖެކެޓް އެޅުން މަޖުބޫރު ކުރުމަށް ގޮވާލާފައެވެ. ސަރުކާރުން ވެސް ވަނީ މިމަސް ނިމުމުގެ ކުރިން ލައިފް ޖެކެޓް އެޅުން މަޖުބޫރު ކުރާނެ ކަމަށް ވިދާޅުވެފައެވެ.\nވަކިވުމެއްނެތް ހަނދާންތަކާއި އެކު އަދިވެސް ހިތާމައާއި ކަރުނަ!\nފަސް މީހުން ނިޔާވި ލޯންޗްގެ ހާދިސާ އިން އަނެއްކާވެސް އެންމެން ރޮއްވާލައިފި!\nލައިފް ޖެކެޓް އެޅުން މަޖުބޫރުކުރަން މަޝްވަރާތައް ފަށައިފި\nސެޕްޓެމްބަރު 16, 2019 10:13\n9.9.2011ވީދުވަހަކީ ވ.ހިތަމަވެރި ދުވަހެއް އެދުވަހު ނިޔާވި އަދަދަކީ51ފިރިހެން ދެން 4އަންހެން 29.8.2019ދުވަހަކީ ވެސް ވ.ހިތާމަވެރި ދުވަހެއް ނިޔާވި އަދަދަކީ 5އެއް 1ފިރިހެން ދެން 4އަންހެން\nސެޕްޓެމްބަރު 16, 2019 13:03\n9.9.2011 ގައި ވީ ކިހިނެތް؟ ކޮން ހާދިސާއެއް އެއީ....\nސެޕްޓެމްބަރު 16, 2019 10:19\nލޯންޗްގެ ކަޅުފޮށި ޔަގީން\nސެޕްޓެމްބަރު 16, 2019 10:43\nކަލޭ ކޮންމަޖައެއްވާކަށް. މިކަހަލަ އެެހެންމީހުންގެ އިހްސާސްތައް ނުދަންނަ، ނާތަހުޒީބުމީހުން މަދުންނަމަވެސް އުޅޭތީ ހިތާމަކުރަން\nސެޕްޓެމްބަރު 16, 2019 14:52\nލާދީނީ ގޮލައެއް ކަމަށް ވާނީ.\nސެޕްޓެމްބަރު 16, 2019 13:18\nމީހުންގެ އިހުސާސްތައް ނުދަންނަ މީހުން ހިމޭނުން ތިބޭ. އަދި މިއުޅެނީ އަހަރެމެންނަށް ލިބުނު ހިތާމައިން އަރައި ނުގަނެވިގެން.\nވަރަށް ހިތާމަވެރި، އެއަށްވުރެވެސް ހިތް ދަތިވާކަމެއް ހަސަން އަބްދުﷲ ގެ އާއިލާގެ ނަން ނަގަނަގައިގެން ހުރިހާ ނޫސްތަކެއްގައާއި ދުރުހީތަކެއް ފަވަމުން ގެންދިޔައިރު ހަމަ އެހާދިސާގައި ނިޔާވި އިތުރު ދިވެއްސެއްވާއިރު މަދު ފަހަރެއްގައި އޭނާގެ ނަން ގެވެވިފައި އޮތް އޮތުން ދޭހަކޮށްދެނީ އަބަދުވެސް އިސްކުރާނީ މަހުޖަނުން ފައިސާވެރިން ގަދަރުވެރިން. މީ ދެރަވަރު.\nސެޕްޓެމްބަރު 16, 2019 13:54\nލޯންޗުގައި ދަތުރުކުރި މީހުންގެ ފޮށި ހުންނާނެ އެއްނު އަޑިއަށް ގޮސްފަ\nސެޕްޓެމްބަރު 16, 2019 14:43\nޝަމް ތިބުނީ ހަމަ ތެދެއް\nސެޕްޓެމްބަރު 16, 2019 15:26\n9.9.2011 ވީދުވަހު ހިނގި ހިތާމަވެރި ހާދިސާއާ އެދުވަސް ވަރުގެ ހަނދާންތަކާ އަދިވެސް ވަކިވުމެއް ނެތް. ....\nމިދެހާދިސާތަކުގަ ނިޔާވި ހުރިހާ އެންމެންނަށް ސުވަރުގޭގެ ދާއިމީ ނިއުމަތް ދެއްވުން އެދި ދުޢާ ކުރަން.\nސެޕްޓެމްބަރު 21, 2019 14:23\nޕޮގްބާ އޭ ކިޔާފަ ކަލޯތީކާކު؟ ޢެހެން މީހުންނައް ވެސް އިހުތިރާ މް ކޮއްބަލަ ފްރެންޑޫ


Intelligence Ge Audit Kuranee Nooshin Ge Belumuge Dhashun, Comity Akun - Vaguthu\nކޮވިޑް ކޮންޓްރޯލް ކުރުން އަދިވެސް ބުރަ! - 58 މިނެޓް ކުރިން\nއިންޓެލިޖެންސްގެ އޮޑިޓް ކުރަނީ ނޫޝިންގެ ބެލުމުގެ ދަށުން ހަތަރު މެންބަރުންގެ ކޮމެޓީއަކުން\nއިންޓެލިޖެންސް އިދާރާތަކުގެ އޮޑިޓް ހެދުމަށްޓަކައި ރައީސް އޮފީހުގެ ބޭފުޅުންނާއި އެޓަރނީ ޖެނެރަލް ހިމެނޭ ގޮތަށް ރައީސުލްޖޫމްހޫރިއްޔާވަނީ4މެންބަރުންގެ ކޮމިޓީއެއް 11 މޭ 2021 ވަނަ ދުވަހު އުފައްދަވާފައި ކަމަށާއި މި ކޮމިޓީގެ މަސައްކަތްތައް ކުރިއަށްދަނީ ނޭޝަނަލް ސެކިއުރިޓީ އެޑްވައިޒަރުގެ އޮފީހުގެ ބެލުމުގެ ދަށުން ކަމަށް ރައީސް އޮފީހުން މިރޭ ވިދާޅުވެއްޖެއެވެ.\nނޭޝަނަލް ސެކިއުރިޓީ އެޑްވައިޒަރސް އޮފީސްގެ އިސް ބޭފުޅަކީ ސްޓޭޓް މިނިސްޓަރ ޢާއިޝަތު ނޫޝީން ވަޙީދު އެވެ. އެއީ ރައީސް އޮފީހުގައި ހިންގާ ވަކި އޮފީހެކެވެ.\nޓެރަރިޒަމާ ގުޅުންހުރި އިންޓެލިޖެންސް އިދާރާތަކުން މަސައްކަތްކޮށްފައިވާ ގޮތުގެ އޮޑިޓެއް ހެދުމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ނިންމެވީ ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދުގެ ހަށިކޮޅަށް އަމާޒުކޮށްގެން ދީފައިވާ ޓެރަރިސްޓް ޙަމަލާއާ ގުޅިގެން، 8 މެއި 2021 ވަނަ ދުވަހު ބޭއްވުނު ޤައުމީ ސަލަމާތާބެހޭ މަޖިލީހުގެ7ވަނަ ބައްދަލުމުގައެވެ.\nއޮޑިޓް ކުރަން އުފެއްދި ކޮމިޓީގެ މައިގަނޑު މަޤްޞަދަކީ، ޓެރަރިޒަމާ ގުޅުންހުރި އިންޓެލިޖެންސާއި މަޢުލޫމާތު ރައްކާތެރިކަމާއެކު ޙިއްޞާކުރުމާއި ޤާނޫނުގައިވާ ގޮތުގެ މަތިން ޓެރަރިޒަމާ ގުޅުންހުރި އިންޓެލިޖެންސް އިދާރާތަކުން ޢަމަލުކޮށްފައިވާ ގޮތް ބެލުމާއި، އަޅަންޖެހޭ ފިޔަވަޅުތައް އަޅާފައިވޭތޯ ބެލުމާއި، އިދާރާތަކުގެ މެދުގައި އިންޓެލިޖެންސް ޙިއްޞާކުރުމުގައި ވިލަރެސްކުރެވިފައިވާ މިންވަރު ދެނެގަތުން ކަމަށް ރައީސް އޮފީހުން މިރޭ ނެރުއްވި ބަޔާނެއްގައި ވިދާޅުވިއެވެ.\nމީގެ އިތުރުން، ޓެރަރިޒަމްގެ ޢަމަލުތައް ހިމެނޭ މައްސަލަތަކުގައި އިންޓެލިޖެންސާއި މަޢުލޫމާތު ޙިއްޞާކުރެވިފައިވާ މިންވަރު ބެލުމާއި، އިންޓެލިޖެންސް އިދާރާތަކަށް ބޭނުންވާ ވަޞީލަތްތައް ހުރި މިންވަރާއި، ތަންފީޛުކުރުމުގައި ގޮންޖެހުންތަކާއި، އަދި މި ނިޒާމުގައި އިޞްލާޙުކުރަންޖެހޭ ކަންކަން ދެނެގަތުންވެސް ކޮމެޓީގެ މަސައްކަތުގެ ތެރޭގައި ހިމެނޭނެ ކަމަށް ރައީސް އޮފީހުން ވިދާޅުވެއެވެ.\nރައީސް އޮފީހުން ވިދާޅުވީ ކޮމިޓީގެ މަސައްކަތްތައް އަވަސް މުއްދަތެއްގެ ތެރޭގައި ނިންމައި، މަސައްކަތުގެ ދިރާސާ ރިޕޯޓަކާއި ކޮމިޓީގެ ރިކޮމެންޑޭޝަން ރައީސުލްޖުމްހޫރިއްޔާއަށް ފޮނުވުމަށްވަނީ ހަމަޖެހިފައި ކަމަށެވެ. ކޮމީޓީއަށް ބޭނުންވާ މަޢޫލޫމާތާއި އެހީތެރިކަން ކަމާބެހޭ އިދާރާތަކުން މިހާރުވެސް ގެންދަނީ ފޯރުކޮށްދެއްވަމުން ކަމަށް ރައީސް އޮފީހުން ވިދާޅުވިއެވެ.\nނަޝީދަށް ދިން ހަމަލާގެ އިންޓެލިޖެންސް މައުލޫމާތު ކުރިން ލިބިފައި ނެތް ކަމަށް ސަލާމަތީ ބާރުތަކުން ބުނާތީ ވަނީ ވަރަށް ބޮޑަށް ފާޑުކިޔުން އަމާޒުވެފައެވެ.\nއެމްޑީއެންގެ މެޑަމް ދެއްތޯ...މަޑުކަށި ހެހެ ﷲމިނުލަފާމީހުންގެ ކިބައިންމިގައުމުގެ ރައްޔިތުންސަލާމަތްކުރައްވާންދޭވެ.\nމެއި 18, 2021 22:31\nދީނައް ފުރައްސާރަ ކުރާ މައްސަލަ ތައް ތަހުގީގުކުރާނެ ބަޔަކު ބުނެ ބަލާށެވެ. އެކަން ވެސް ބަލަންޖެހެ އެވެ.\nމެއި 18, 2021 23:01\nއާއިލާއިން ބޭރުގައި އެއްކަމެއްވެސް ވާކަމަކަށް ނުވޭދޯއެވެ؟\nމެއި 18, 2021 23:04\nރައީސް ނަސީދުވެރިކަމުގަ ތިޔައޮފީހުންކުރިކަމަކީ ނޮވެންބަރު3 ގެތަހުގީގު ބަޔާންތައްގެންގޮސް ބަޔާންތަކާކުޅެހެދުން.\nމެއި 19, 2021 00:30\nތިޔަ ރިޕޯޓް ހަދަންވާނީ ދިވެހި ބަހުންނެވެ. ތިޔަ ރިޕޯޓް ފޮނުވަން އިންގިމީހާއަށް ހުޅަނގަށްވުރެ ފަސޭހަވާނީ މާދަރީ ބަހަށެވެ. ޓެކްނިކަލް ބަސްތައްވެސް ދިވެހި އެކަޑަމީގެ އަޝްރަފަށް ދަންނަވައިގެން ވީހާވެސް ބޮޑަށް މާދަރީ ފެއްތޭތޯ މަސައްކަތް ކުރެއްވުމަށް ދަންނަވަމެވެ. މަގާމުގެ ގޮތުން މިހުރިހާކަމެއްގެ ވާހަކަ ބުނައަންގަންޖެހޭނީ ފަރުދީގޮތުން އާއްމުމީހާއެވެ. ނޫންނަމަ ޒަކަރިއްޔާ މަންސޫރު ވިދާޅުވާނީ ފަރުދީ ޒިއްމާގެ އުންސުރު ހަމަނުވާކަމަށެވެ.\nމެއި 19, 2021 08:19\nދިވެހި ރާއްޖޭގެ އަމަން އަމާންކަން ނަގާލަނީ މިއޮތްގެން. އަމިއްލަ އެދުމުން ފުރިފަތިބި ލާދީނީ ޖަމާއަތަކުން ދިވެހިރާއްޖެ ސުލްހަ މަސަލަސްކަން ނަގާލާއިރު ކޮބާ ދިވެހި ސިފައިންނާއި ފުލުހުން؟؟؟؟ ދިވެހި ގައުމާއި އިސްލާމްދީން ފޮހެލަން ބަޔަކު ރާވާގެން ހިންގާ މިޖަރީމާ ނުހުއްޓުވިގެން މިއުޅެނީ ކީއްވެތޯ؟ ދިވެހި ގައުމަށް ގައްދާރު ވަނީތޯ؟\nމެއި 19, 2021 09:25\nޙަމަ އެއް ފެމިލީ\nމެއި 19, 2021 09:28\nއެމްޑީއެން ރިޕޯޓް ނެރުނު އިރު ހުރި މީހާ .ހެވެއް ނުވާނެ\nއާމިރު ނަސީމް ، އއ . އުކުޅަސް\nތީ ދެން ކާކު ! ކުފޫ ހަމަވެސް ނުވޭ ވަރަށް ވައްތަރު އެމް.ޑީ.އެން ގެ އާއިލާ ކުއްޖަކާ މި ބުނީ ޝަހިންދާ ޤުރޫޕް ކުދިންނާ !!!


SunOnline: Yameen maraalumugai amalee gothun baiverivi meehun ves hayyaru koffi\nޔާމީން ރަޝީދު މަރުގެ މައްސަލާގައި ފުލުހުން އާންމު ކުރި ވީޑިއޯ ފުޓޭޖުން ނަގާފައިވާ ފޮޓޯއެއް-- ފޮޓޯ/ ޕޮލިސް\nޔާމީން މަރާލުމުގައި އަމަލީ ގޮތުން ބައިވެރިވި މީހުން ވެސް ހައްޔަރުކޮށްފި\nމަރާ ގުޅިގެން7މީހަކު ހައްޔަރު ކޮށްފައިވޭ\n1 އަހަރު 1 މަސް ކުރިން - 15 މެއި 2017 6\nއަނިޔާވެރި ގޮތަކަށް މަރާލާފައި އޮއްވާ ފެނުނު ސޯޝަލް މީޑިއާ އެކްޓިވިސްޓު އަދި ބްލޮގަރު ޔާމީން ރަޝީދު މަރާލުމުގައި އަމަލީ ގޮތުން ބައިވެރިވި ކަމަށް ތުހުމަތު ކުރެވިގެން ފުލުހުން އާންމު ކުރި ވީޑިއޯ ފޫޓޭޖުން ފެންނަ ދެ މީހުން ވެސް ހައްޔަރުކޮށްފައިވާ ކަމަށް ފުލުހުން ބުނެފި އެވެ.\nފުލުހުން މިއަދު ނެރުނު ބަޔާނެއްގައި ބުނެފައި ވަނީ އެ މައްސަލައިގެ ތުހުމަތުގައި މިހާތަނަށް ހަތް މީހަކު ހައްޔަރުކޮށްފައިވާ ކަމަށެވެ.\n"މި މައްސަލައިގެ ތުހުމަތުގައި މިހާތަނަށް7މީހަކު ހައްޔަރުކޮށްފައިވާއިރު، މި މީހުންގެ ތެރޭގައި މި ކަމުގައި އަމަލީ ގޮތުން ބައިވެރިވި ކަމަށް ތުހުމަތު ކުރެވިގެން، ފުލުހުންގެ ފަރާތުން އާންމުކޮށްފައިވާ ފޮޓޯތަކުގައި ފެންނަ ކަމަށް ތުހުމަތު ކުރެވޭ2މީހުން ހިމެނޭކަން ޔަގީންކޮށްދެމެވެ،" ފުލުހުންގެ ބަޔާނުގައި ބުނެފައިވެ އެވެ.\nޔާމީން މަރުގެ މައްސަލާގައި ލިބެމުންދާ ކުރިއެރުމާއި ތަހުގީގުގައި ޝާމިލުވާ ފަރާތްތަކުގެ އިހްލާސްތެރި އަދި ބުރަސް މަސައްކަތުގެ ސަބަބުން އެ ތަހުގީގު ކާމިޔާބުވާނެ ކަމުގެ ބޮޑު އުންމީދެއް އެބަ އޮތް ކަމަށް ފުލުހުން ބުންޏެވެ.\n"މާތްﷲގެ ވާގިފުޅާއެކު، މި ރަހުމްކުޑަ އަމަލު ހިންގުމުގައި ބައިވެރިވި އެންމެހާ ފަރާތްތައް ހޯދައި އިންސާފުގެ ކުރިމައްޗަށް ގެނެސްދެވޭނެ ކަމުގެ ފުރިހަމަ ޔަގީންކަން މި ފުރުސަތުގައި ވެސް ދިވެހި އެންމެހާ ރައްޔިތުންނަށް އަރުވަމެވެ،" ފުލުހުންގެ ބަޔާނުގައިވެ އެވެ.\nޔާމީން މަރުގެ މައްސަލާގައި ހައްޔަރުކޮށްފައިވާ އެއްވެސް މީހެއްގެ ވަނަވަރެއް ފުލުހުން އާންމެއް ނުކުރެ އެވެ. ނަމަވެސް ހައްޔަރުކޮށްފައިވާ އެކަކު "ސަން"އަށް ވަނީ ޔަގީންވެފަ އެވެ. އޭނާއަކީ ގދ. ގައްދުއަށް ނިސްބަތްވާ އުމުރުން 18 އަހަރުގެ މުހައްމަދު ދިފްރާނެވެ.\nޔާމީން މަރުގެ މައްސަލަ ތަހުގީގު ކުރުމުގައި ރާއްޖެއިން ބޭރުގެ ފަރާތްތައް ބައިވެރި ކުރުމަށް ޔާމީންގެ އާއިލާއިން ވަނީ އެދިފައެވެ. އެކަމާ ގުޅިގެން ފުލުހުން ސީދާ ޖަވާބެއް ނުދެ އެވެ. ފުލުހުން ބުނެފައި ވަނީ ޔާމީން މަރުގެ ތަހުގީގަށް ބޭރުގެ އެހީތެރިކަން ހޯދަމުންދާ ކަމަށެވެ.\nޔާމީން މަރާލާފައި ވަނީ މިދިޔަ މަހުގެ 23 ވަނަ ދުވަހުގެ ރޭ މެންދަމު، އޮފީހުގެ މަސައްކަތް ނިންމާލުމަށްފަހު ގެއަށް ވަތް ވަގުތު އޭނާ ދިރިއުޅޭ މ. ސުޕެޓިއުލާގޭގެ ސިޑި ގޮޅީގަ އެވެ.\nފުލުހުން މާރާމާރީ މަރުގެ މައްސަލަތައް ޔާމީން ރަޝީދުގެ މަރު\nހުކުމަށް ފިލައިގެން އުޅޭތީ ނަޝީދާއި ގާސިމް ފުލުހަށް ހާޒިރުވާން އަންގައިފި 17 ގަޑި7މިނެޓް ކުރިން\nބިދޭސީއަކަށް ހަމަލާ ދިނުމަށް ފަހު ފިލިމީހާ ހައްޔަރުކޮށްފި 1 ދުވަސް 10 ގަޑި ކުރިން\nއަމީތު، އިންތި، ފައިސަލް އަދި އަލީ ނަޒީރުގެ މައްސަލަ ފައިލްކޮށްފި6ދުވަސް 21 ގަޑި ކުރިން\nދޯންޏެއް ދިޔަވާތީ ސިފައިން ހަރަކާތްތެރިވަނީ6ދުވަސް 11 ގަޑި ކުރިން\nސިއްރު ހެކިބަހާ ގުޅޭގޮތުން ހަގީގަތާ ޚިލާފު ވާހަކަތައް ނުދެއްކުމަށް ފުލުހުން އިލްތިމާސްކޮށްފި6ދުވަސް 11 ގަޑި ކުރިން


India sifain beyrukuran govaalaa muzaaharaagai baiverivaan hulhuvaalaiffi\nއިންޑިއާ ސިފައިން ބޭރުކުރަން ގޮވާލާ ހަރަކާތުގައި ބައިވެރިވާން ހުޅުވާލައިފި\nއިންޑިއާއިން ހަދިޔާކުރި ހެލިކޮޕްޓަރުތަކާއެކު ރާއްޖޭގައި ތިބި އެގައުމުގެ ސިފައިން ރާއްޖެއިން ބޭރު ކުރަން ކުރީގެ ހޯމް މިނިސްޓަރު އުމަރު ނަސީރު އިސްވެ ހުންނަވައިގެން ކުރިއަށް ގެންދާ ހަރަކާތެއްގައި ބައިވެރިވާން ހުޅުވާލައިފިއެވެ.\nއުމަރު ނަސީރު މިއަދު ކުރެއްވި ފޭސްބުކް ޕޯސްޓެއްގައި ވިދާޅުވީ، އިންޑިއާ ސިފައިން ރާއްޖޭގައި ގާއިމް ވެގެން ތިބުމަކީ ރާއްޖޭގެ މިނިވަން ކަން ގެއްލިގެން ހިނގައިދާނެ ކަމެއް ކަމަށެވެ. އަދި އެކަމާ ދެކޮޅަށް ދިވެހިން ތެދުވަންޖެހޭނެ ކަމަށް ވެސް ވިދާޅުވެފައިވެއެވެ.\nއެގޮތުން އިންޑިއާ ސިފައިން ބޭރުކުރަން “އިންޑިއާ ސިފައިން ފައިބާ”ގެ ނަމުގައި ހަރަކާތެއް އިއުލާންކޮށް، އެ ހަރަކާތުގައި ބައިވެރިވުމަށް ބޭނުންވާ ފަރާތްތަކުން ފުރިހަމަ ކުރަންޖެހޭ ފޯމެއް އުމަރު މިހާރު ވަނީ ސޯޝަލް މީޑިއާގައި އާންމު ކުރައްވައިފައެވެ.\nއެ ފޯމުގައި އޭނާގެ ހަރަކާތަށް ތާއީދުކުރާ ފަރާތްތަކާއި، އެ ހަރަކާތް އިންތިޒާމްކޮށް ހިންގުމުގައި ވޮލަންޓިއަރުންގެ ގޮތުގައި މަސައްކަތްކުރާނެ މީހުންގެ އިތުރުން އެ ހަރަކާތަށް ފައިސާ އާއި ތަކެތީގެ އެހީ ދޭން ބޭނުންވާ ފަރާތްތަކަށް ވެސް ފުރުސަތު ވަނީ ހުޅުވާލައިފައެވެ.\nއިންޑިއާ އިން ރާއްޖެއަށް ހަދިޔާ ކޮށްފައިވާ ދެ ހެލިކޮޕްޓަރު ވެސް ދުއްވަނީ ދިއްލީ އިން އަންނަ އޯޑަރުތަކެއްގެ މައްޗަށް ކަމަށް ބުނެ އުމަރު ވަނީ އެ ހެލިކޮޕްޓަރުތައް ރާއްޖޭގައި ނުބޭތިއްބޭނެ ކަމަށް ވިދާޅުވެފައެވެ.\nނަމަވެސް އެކަމަށް ރައްދު ދެއްވާ އެމްއެންޑީއެފުން ވަނީ، ހެލިކޮޕްޓަރުތައް ދުއްވަނީ އިންޑިއާ ސިފައިން ނަމަެސް ކޮމާންޑު ދޭނީ ދިވެހި ސިފައިން ކަމަށް ބުނެފައެވެ.


Adham ge halhuthaalaa gulhigen MDP in HRCM ah | Mihaaru\nއަދުހަމް: ބޭސްފަރުވާ ނުލިބޭ ކަމަށް ބުނެ އޭނާ އަންނަނީ ޖަލުގައި ހައިހޫނު ކަމުގެ ހަޅުތާލެއް ކުރަމުން\n04 މާޗް 2018 - 17:41 16 comments\nޖުމްހޫރީ ޕާޓީގެ މައި ޖަގަހަ، މ. ކުނޫޒުގައި ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން އެމްޑީޕީގެ ސްޕޯކްސްޕާސަން އަދި މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) ވިދާޅުވީ ޖަލުގައި ގައިދީން ބަނޑުހައިހޫނު ކަމުގެ ހަޅުތާލު ކުރާ ހާލަތަކަށް ދިޔުމަކީ އިންތިހާއަށް ކަންބޮޑުވެ ވަޑައިގަންނަވާ ކަމެއް ކަމަށާއި އެޗްއާރުސީއެމުން ވަގުުތުން އެކަން ބަލަން ޖެހޭނެ ކަމަށެވެ. އަދި އަދުހަމްގެ ހަޅުތާލާ ގުޅިގެން، އެމްޑީޕީގެ އިސް ބައެއް ވެރިންގެ ޓީމެއް، އެޗްއާރުސީއެމާ ބައްދަލުކޮށް އެ ބޭފުޅުންގެ ކަންބޮޑުވުންތައް ހިއްސާ ކޮށްފައިވާނެ ކަމަށް އޭނާ ވިދާޅުވި އެވެ.\nވަކީލު މަހުފޫޒް ސައީދު ވިދާޅުވި ގޮތުގައި ރައީސް އަބްދުﷲ ޔާމީންގެ ވެރިކަން ވައްޓާލަން އުޅުނު ކަމުގެ ތުހުމަތުގައި ހައްޔަރުކޮށްފައިވާ އަދުހަމް، މިދިޔަ ބުރާސްފަތި ދުވަހުން ފެށިގެން ކެއުން ވަނީ ހުއްޓާލާފަ އެވެ. އަދި މިދިޔަ މަހުގެ 16 ގައި ހައްޔަރުކުރި އަދުހަމް ޖަލުގައި އޮތީ، ގޮޅީގެ ފާޚާނާގެ އިސްކުރުން ފެން ބޮއެގެން ކަމަށް ވެސް މަހްފޫޒް ވިދާޅުވި އެވެ.\nއޭނާ ވިދާޅުވި ގޮތުގައި އަދުހަމް ހައިހޫނުކަމުގެ ހަޅުތާލެއް ފެށީ ދަތެއްގައި ރިއްސާތީ ފަރުވާ ދޭން އެދުމުން އެކަށީގެންވާ ފަރުވާ ދީފައި ނުވާތީ އެވެ.\nAdhuham dhoonidhoogai haihoonu kamuge halhuthaalheh fashaifi\n"ދޫނިދޫގައި ހުންނަ ޑޮކްޓަރަށް ދެއްކި. އެކަމަކު އަދުހަމަށް ލުޔެއް ނުލިބުނީމަ މާލެ އިން ޚާއްސަ ޑޮކްޓަރަކަށް ދައްކައިދޭން އެދުމުން އެކަމެއް ނުކުރި. ދަތުގައި ރިއްސާތީ ނުކެވޭތީވެ ހައިހޫނު ކަމުގެ ހަޅުތާލެއް ފެށީ،" މަހްފޫޒް ވިދާޅުވި އެވެ. އިންތި ވިދާޅުވީ އަދުހަމް ހައްޔަރުކޮށް ފުލުހުންގެ ވެހިކަލަށް އެރުވުމުގެ ތެރޭގައި އޭނާ ކޮއްޕާލުމުން، ވެހިކަލްގެ ދޮރުގައި ޖެހި ކޮނޑުހުޅަށާއި ބުރަކައްޓަށް އަނިޔާވެފައިވާ ކަމަށެވެ. އަދި އެކަންތައްތަކަށް އެއްވެސް ފަރުވާއެއް ނުދޭއިރު، ދަތުގައި ރިއްސާތާ ވެސް ހަފުތާއެއްހާ ދުވަސް ވެއްޖެ ކަމަށް އޭނާ ވިދާޅުވެ އެވެ.\n"އެޗްއާރުސީއެމްއާ މިއަދު ބައްދަލުކޮށް އަޅުގަނޑުމެން ވާނީ މިކަމުގެ ސީރިއަސްކަން ހިއްސާކޮށްފައި. ޖަލުގައި ހައްޔަރުކޮށްފައި ތިބުމަކީ އެ މީހުން ބޭސް ފަރުވާއެއް މަހްރޫމްވާ ކަމެއް ނޫން،" އިންތި ވިދާޅުވި އެވެ.\nއޭނާ ވިދާޅުވި ގޮތުގައި އަދުހަމްގެ އިތުރުން އެހެން ގައިދީން ވެސް ވަނީ ބޭސްފަރުވާގެ ހައްގުން މަރުހޫމްވެފަ އެވެ.\nއަދުހަމް ހައްޔަރުކުރީ، އިދިކޮޅު ސިޔާސީ އިސް ބޭފުޅުންތަކެއް ވެސް ހިމެނޭ ގޮތަށް ނުވަ ގައިދީއަކު ދޫކޮށްލަން މިދިޔަ މަހުގެ 1 ގައި ސުޕްރީމް ކޯޓުން ނެރުނު އަމުރު ތަންފީޒުކުރަން ގޮވާލައި އިދިކޮޅު ޕާޓީތަކުން ބޭއްވި އެއްވުމަކުންނެވެ. އަދުހަމްގެ އިތުރުން ވެސް އެމްޑީޕީގެ ނައިބު ރައީސް މުހައްމަދު ޝިފާޒާއި އެ ޕާޓީގެ ގައުމީ މަޖިލީހުގެ ބައެއް މެމްބަރުން ހައްޔަރުކޮށްފައިވާ ކަމަށް އެމްޑީޕީން ބުނެ އެވެ.\nއިތުރު ލިޔުންތައް އެމްޑީޕީ މުޒާހަރާ ޕޮލިސް އެޗްއާރުސީއެމް އިދިކޮޅު ފަރާތްތައް ދޫނިދޫ ހިއުމަން ރައިޓްސް ކޮމިޝަން ހިއުމަން ރައިޓްސް ކުއްލި ނުރައްކަލުގެ ހާލަތު\nއަދުހަމް ދޫނިދޫގައި ހައިހޫނު ކަމުގެ ހަޅުތާލެއް ފަށައިފި


Ummathuge Fakhuru: Anhen Saahibun (isthashi gandu dhin Anhen saahiba) | Dhiislam\nވާހަކަ ކިޔައިދޭ ރަޙުމަތްތެރިޔާ މާރޗް 14, 2017\nނަޞާރާއިންގެ ބައިބޯ ލަޝްކަރެއް އުދަރެސް ބައްދާލާފަ މުސްލިމުން މި ބިމުން ފޮހެލުމަށް ޓަކައި ނިކުތެވެ. އެވަގުތު އަމީރަކަށް ހުންނެވި އަބޫ ޤުދާމަ އައް ޝާމީ ގެފާނުން ހަލުވި ކަމާއެކު މިމްބަރަށް ވަޑައިގެން ވަރަށް އަސަރުން ފުރިގެން ވާ ވަރުގަދަ ޚުތުބާ އެއް ﷲ ގެ މަގުގައި ޖިހާދު ކުރުމާއި ބެހޭ ގޮތުން ދެއްވެވި އެވެ. އެކަލޭގެފާނުން މިސްކިތުން ފައިބައި ވަޑައިގެން އަނދިރި އެކަހެރި މަގަކުން ވަޑައިގެންނަވަނިކޮށް އަންހެނަކު ކުރިމަތިން: "އައްސަލާމް ޢަލައިކުމް ވަރަޙްމަތުﷲ" އޭ ގޮވާލައިފި އެވެ. އަބޫ ޤުދާމާ ޖަވާބެއް ނުދެއްވަވައެވެ. އަނެއްކާވެސް އެ ކަމަނާ ސަލާމް ގޮވާލަމުން "މިއީ ރަނގަޅު މީހުން ހަދަން ވާނެ ގޮތެއް ނޫން" އެވެ ވެސް ބުނެލި އެވެ. އަދި ވިދާޅުވިއެވެ. މިއަދު ކަލޭގެފާނުން ޖިހާދު ކުރުމަށް ހިތްވަރު ދެއްވަވާ، ދެއްވި ޚުތުބާ ތިމަން އަޑު އެހީމެވެ. ނަމަވެސް ޖިހާދަށް ތިމަން ގެ އަތުގައި ދެވެން މި ނޫން އެހެން އެއްޗެއް ނެތެވެ. މިހެން ކިޔާ ގަތާފައި ވާ ދިގު އިސްތަށި ގަނޑެއް ދެއްވަމުން: "ފަހަރުގައި އަހުގެ ލަގަނެއްގެ ގޮތުގައި ނަމަވެސް ތި އިސްތަށި ގަނޑު ބޭނުން ކުރެވިދާނެއެވެ. އަދި ﷲ ފަހަރުގައި އަޅުގަނޑަކީވެސް ޖިހާދުގެ މައިދާނަށް ދިޔަ މީހަކު ކަމުގައި ލިޔުއްވަފާނެ ތޯ އެއްޗެކެވެ" މިހެން ބުންޏެވެ.\nއަނެއްދުވަހު ހަނގުރާމަޔަށް މުސްލިމުންތައް ނިކުންނަނިކޮށް ކުޑަކުޑަ ފިރިހެން ކުއްޖަކު ދުވެ އައިސް އަބޫ ޤުދާމާގެ އަހުގެ ކުރިމަތީ ހުއްޓި ﷲ އަށް ޓަކައި ލަޝްކަރުގައި ބައިވެރި ކޮށްދިނުމަށް އެދުނެވެ.\nބައެއް ބޮޑެއްޗަށް ތިބި މީހުން ހީލާފަ އަސްތަކުން ކަލޭ ގަޔަށް އަރާ ޗިސް ކޮއްލާނެ އޭ ބުންޏެވެ. ނަމަވެސް އަނެއްކާ ހަމަ އެހެން ތަކުރާރު ކުރުމުން އަބޫ ޤުދާމާ އެ ކުއްޖާގެ ލޮލަށް ބަލައިލި އެވެ. އަދި ބުންޏެވެ. :" ޝަރުތެއްގެ މަތިން. އެއީ ޝަހީދުވެއްޖެ ނަމަ ކޮއިފުޅާ އެކީ ސުވަރުގެދާން ކޮއިފުޅުގެ ޝަފާޢަތް ތެރިން ގެ ތެރޭގައި ތިމަން ލައިދޭމަތިން"\nއެ ކުޑަކުއްޖާ ހީލާފައި ހުވާކޮށް ކަށަވަރު ކޮށްދިނެވެ.\nހަނގުރާމައިގެ2ލަޝްކަރު ބައްދަލު ވި ހިނދު އަބޫ ޤުދާމާގެ އަހުގެ ފަހަތުގައި އެ ކުއްޖާ އިނދެފައި އަބޫ ޤުދާމާގެ އަރިހުން ﷲ އަށްޓަކައި3ތީރު ދިނުމަށް އެދުނެވެ. ނަމަވެސް އަބޫޤުދާމާ، ކޮއްކޮ އަތުން އެ ތީރުތައް ވާނީ ބޭކާރޭ ބުނެ އެކަމަށް އުޒުރު ވެރި ވި އެވެ.\nނަމަވެސް އަނެއްކާވެސް އެހެން އެދުމުން3ތީރު އެ ކުއްޖާގެ އަތަށް ދެއްވި އެވެ. "ބިސްމިﷲ" ކިޔާފަ ދޫކޮށްލި ފުރަތަމަ ތީރު ދިޔައީ ރޫމީންގެ މީހަކު ފޫއަޅުވާލާފަ އެވެ. "ބިސްމިﷲ" ކިޔާ ދޫކޮށްލި ދެވަނަ ތީރުވެސް ރޯމަނަކު މަރާލި އެވެ.3ވަނަ ތީރުވެސް "ބިސްމިﷲ" ކިޔާ ދޫކޮށްލުމުން ރޯމަނަކު މަރާލި އެވެ. ނަމަވެސް އުދުހިފަ އައި ތީރަކުން މޭގައި ޖެހި އެ ކުޑަކުއްޖާ އަސްމަތިން ބިންމައްޗަށް ވެއްޓިއްޖެ އެވެ. އަބޫޤުދާމާ އަވަސް އަވަހަށް އައިސް އެ ކުއްޖާގެ ފަހު ނޭވާތަކުގައި، ކުރިން އެވީ ވަޢުދު ހަނދާން ކޮށްދިނެވެ. އެވަގުތު އެ ކުއްޖާ ޖީބުން އެއްޗެއް ނަގާފައި އެ ތިމަންގެ މަންމަޔަށް ދިނުމަށް ބުނެ، އެދުނެވެ.\nއަބޫ ޤުދާމާ: "ކޮއްކޮގެ މަންމައަކީ ކާކު؟"\nއެ ކުއްޖާ: "އެއީ ރޭގައި ކަލޭގެފާނުންގެ އަތްޕުޅަށް އެމީހެއްގެ އިސްތަށިގަނޑު ދިން އަންހެން މީހާ"\nއެ އަންހެން މީހާގެ އިސްތަށިގަނޑާއި ހުރި ހަމަ އެކަނި ދަރިފުޅު (ކިހާ ލޯބިވާނެކަން އިނގިލަށްވާނީ ހަމަ އެކަނި އަންހެން ބެއިކަލުންނަށް) ﷲ ގެ މަގުގައި ޤުރުބާން ކޮށްލީއެވެ.\nއަންހެން ބެއިކަލުންނޭވެ. އުންމަތުގެ ފަޚުރަކީ ތިއެވެ. ﷲ ގެ ވާގިފުޅާއި އެކު، ތިބެއި ކަނބަލުން ނުވީ ނަމަ، އެ ކުއްޖާއެއް، އެ އަޙްމަދުބިން ޙަންބަލްއެއް، އެ ޝާފިޢީ އެއް، އެ ޢިލްމުވެރިން ނެއް، އެ އިމާމުންނެއް، މުޙައްދިޡުންނެއް، މުޖާހިދުންނެއް، އުންމަތް ސަލާމަތްކޮށްދިން ފިރިހެން ދަރިން ތަކެއް ނުއުފެދުނީހެވެ. ދަރަޖަ ދަށީ އަހަރެމެން ފިރިހެނުންގެ އެވެ.\nހަތަރުދަމު ރޭ އަޅުކަންކޮށް ދުވާލު ރޯދަ އަށް ހުންނަ މި ފިރިހެން ބޭފުޅުންނަށް ވުރެން ހަމައެކަނި ނަމާދުކޮށް ރޯދަ ހިފައި (ފަރްޟް އަދާކޮށް) ނިވާވެގެން ހުންނަ ތި އަންހެން ބެއިކަލުންގެ މާތްކަން ބޮޑެވެ.2ފިރިހެނުންނަށް ދެވޭ ހެކި ބަސް4އަންހެނުން ގެ ހެކި ބަހާއި އެއްވަރުވާތީވެ ޝަކުވާ ނުކުރާށެވެ. ތި ބެއިކަލުންގެ އެންމެ ބެއިކަނބަލެއްގެ ހެކިބަހުން ކައިވެނިތައްވެސް ހުއްޓުވާލެވެއެވެ. އެންމެ ފިރިހެނެއްގެ ހެކިބަހަކީ ދީނުގެ ކޮންކަމެއްގައި ބަލާ އެއްޗެއްތޯ އެވެ؟ އެންމެ ފިރިހެނެއްގެ ހެކިބަހުން ހެކި ޤާއިމް ކުރެވުން ކަމަށް މި އުންމަތް ދެކުނީ ވެސް އެންމެ ބެއިކަލެކެވެ (ޚުޒައިމާ އިބން ޘާބިތު).\nވަގުތު ޖެހުނީމަ ތެޅުފޮޅި ގަނެގެން ޖަމާއަތަށް އެންމެ ކުރީސަފަށް އެރުނީމަ އަހަރެމެން ފިރިހެނުންނަށް ލިބެނީ އެންމެ 27 ދަރަޖަ އެވެ. ނަމަވެސް ވަގުތު ޖެހުމުން ގޭގައި ފޮރުވިގެން ހުރެ ތި އުޚުތުން ކުރާނަމާދުގެ ސަވާބު ރަސޫލުﷲ ގެފާނުން މަސްޖިދުއް ނަބަވީގައި ކުރައްވާ ނަމާދެކޭ އެއްފަދަ އެވެ. އެއީ މި ފިރިހެނުން ތެޅި ފޮޅިގެން ޖަމާޢަތުގެ ކުރީ ސަފަށް އަރާ ކުރާ 1000 ނަމާދުގެ ދަރަޖަ އެވެ. މޮޅުވެފައި މާތް ވަނީ ކޮން ބަ އެއްތޯ އެވެ؟\nތި ބެއި ކަލުން ނުރުހޭ މީހަކާއި ކައިވެނި ކޮށްބިނުމުގެ ބާރެއް ލިބިގެން ވާ މީހަކު ނުވެއެވެ. ﷲ ގެ އަމުރުފުޅެއްގައި ޢަމަލު ކުރުން މެނުވީ އެ ބާރު ރަސޫލުﷲ ގެފާނުންގެ އަތްޕުޅު މަތީ ގަވެސް ނުވެއެވެ.\nފަރްޟް އަދާކޮށް (ރުހިގެން ކައިވެނިކުރި) ލޯބިވާ ފިރިމީހާ އަށް ކިޔަމަން ވީތީ ވެ މާދަން އެފިރިމީހާ އަށް ވުރެން ޤަދަރު ބޮޑެވެ. ސަބަބަކީ އޭނަހުއްޓާ އޭނާގެ ކުރިން ތި އުޚުތުން ގެ ގާތުން ސުވަރުގޭގެ 8 ދޮރުކޮޅު ދައްކަވާ ބޭނުން ދޮރަކުން ވަނުމަށް ހުއްދަ ދެވޭނެއެވެ. މާތްކަމެއް މިޔަށްވުރެން ބޮޑު ފަހެ ކޮބައި ހެއްޔެވެ؟ ނަމަވެސް އަހުރެމެން ނަކަށް އެޖާގަ ލިބެން އޮތީ އެ ދޮރުކޮޅަކަށް ހާއްސަ ކަމެއް ކޮއްގެނެވެ. ޖިހާދު ކޮށްގެނެވެ. އަބަދުހެން ސުންނަތް ރޯދަ ހިފައި ގެނެވެ. ރޭ ގަނޑު ހަތަރުދަމުހެން ދަމު ނަމާދު ވެސް ކޮށްގެނެވެ. ނަމަވެސް ހަމަ އެކަނި ފަރްޟް އަދާކުރީމަ ތި ކަނބަލުން ނަށް ލިބޭ ދަރަޖަ އެ ހުރީ އެވެ. މި ކިޔައި ދެނީ ޔޯލަ ވާހަކަ ތަކެއް ނޫނެވެ. ރަސޫލުﷲ ގެފާނުންގެ ޙަދީޘް ފުޅު ތަކެވެ.\nމާތްވެފާ މޮޅު ކަން އޮތީ ފަހެ ކޮން ބަޔަކަށް ހެއްޔެވެ؟ ﷲ ތި ކަނބަލުން ނަށް ހެޔޮ ވިސްނުން ދެއްވާށިއެވެ.\nމިއީ 15 ނޮވެމްބަރ 2011 ގައި ދިއިސްލާމްގައި ޝާއިޢު ކުރެވިފައިވާ ލިޔުމެކެވެ.\n15 ނޮވެމްބަރ, 2011 | 11:47\nހާދަ އުފާ ވެއެޖެއޭ މި ލިޔުން ކިޔާފަ.. ޔާ ﷲ މި އަޅާއީ ޞާލިހު ހެޔޮލަފާ އަތްބެއްކަމުގައި މުޅިއުމުރައް ލައްވާންދޭވެ…….. އާމީން….\nމުޙައްމަދު ޖިހާދު :\n16 ނޮވެމްބަރ, 2011 | 10:28\nވަރަށް ރަނގަޅު އަދި އަސަރުގަދަ ލިޔުމެއް. އިސްލާމީ މިފަދަ ޝަޚުޞިއްޔަތުންގެ މަޢުލޫމާތުގެ ސަބަބުން އަދުގެ ޒުވާނުންނަށް ޢިބްރަތްތަކެއް ލިބިގެންދާނެ. މިފަދަ އިތުރު ލިޔުންތަކަށް އެދެން.\n15 ޑިސެމްބަރ, 2011 | 1:03\nމި ލިއުމަކީ ވަރަށްވެސް އިބުރަތްތެރި ލިއުމެކެވެ. މިފަދަ ލިއުންތައް އަޅުގަނޑުމެން ދިވެހިންނަށް ގިނަގިނައިން ކިޔަންލިބޭނަމަ ވަރަށް ރަގަޅުވާނެ.\nއިމްތިޔާޒު އަޙުމަދު :\n3 ފެބްރުއަރީ, 2012 | 5:13\nކޮންމެ ވާހަކައެއްގެ ފަހުން މިފަދަ ޢިބްރަތްތެރި ލިޔުން ކޮޅެއް އިތުރުކޮށްލުން ފެނޭ.\n19 މެއި, 2012 | 10:31\nަު އައްސަލާމްޢަލައިކުމް. އުފަލުން ރޮވިއްޖެ. އަޅުގަނޑު ވާން ބޭނުންވަނީ އެފަދަ އަންހެނަކަށް. މިފަދަ ޢިބްރަތްތެރި ލިޔުންތަކަށް އިންތިޒާރު ކުރަން.\n6 ޖުލައި, 2012 | 6:26\n” އަހުރެމެން ނަކަށް އެޖާގަ ލިބެން އޮތީ އެ ދޮރުކޮޅަކަށް ހާއްސަ ކަމެއް ކޮއްގެނެވެ. ޖިހާދު ކޮށްގެނެވެ. އަބަދުހެން ސުންނަތް ރޯދަ ހިފައި ގެނެވެ. ރޭ ގަނޑު ހަތަރުދަމުހެން ދަމު ނަމާދު ވެސް ކޮށްގެނެވެ. ނަމަވެސް\nހަމަ އެކަނި ފަރްޟް އަދާކުރީމަ ތި ކަނބަލުން ނަށް ލިބޭ ދަރަޖަ އެ ހުރީ އެވެ.”\nއެހެންވީމާ ދަބުނަމާދުކޮށް އަބަދު އަބަދު ރޯދަ ނުހިފާ ފިރިހެނާއަށް ނުވަތަ ހަގުރާމައިގައި ޖިހާދު ނުވާ ފިރިހެނަކަށް ސުވަރުގެ އެއް ނެތްތޯ؟ ހަމަ ގައިމުވެސް އަޅުގަޑު އެހިން ޝަހާދަތުގެ ދެކަލިމަ ކިޔާ، ފަރްޟް އަދާކޮށްފި ކޮންމެ ފިރިހެނަކާއި އަންހެނެއް ސުވަރުގެ ވަންނާނެއެވެ. މީ ދޮގެއްތޯ؟\n21 ޖުލައި, 2012 | 12:11


އެމް.އެން.ޔޫގެ މެނޭޖްމަންޓުން އެމް.އެން.ޔޫ.އެސް.ޔޫގެ ހިންގާ ކޮމިޓީއާ ބައްދަލުކޮށްފި – MNUSU\nއެމް.އެން.ޔޫގެ މެނޭޖްމަންޓުން އެމް.އެން.ޔޫ.އެސް.ޔޫގެ ހިންގާ ކޮމިޓީއާ ބައްދަލުކޮށްފި\nދިވެހިރާއްޖޭގެ ޤައުމީ ޔުނިވަރސިޓީގެ ވައިސް ޗާންސެލަރ ޑރ. ޢަލީ ފަވާޒް ޝަރީފް، ޑެޕިއުޓީ ވައިސް ޗާންސެލަރުން ޑރ. މުޢާވިޔަތު މުޙައްމަދުގެ އިތުރުން އަލްފާޟިލާ ޢާއިޝަތު ޝާހީން އަދި ޑީން އޮފް ސްޓޫޑެންޓްސް އަލްފާޟިލާ ނާދިޔާ އަޙްމަދު، ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަންގެ ހިންގާ ކޮމިޓީގެ 8 މެންބަރުންނާ ބައްދަލުކުރައްވައިފިއެވެ.\nމި ބައްދަލުވުން ބޭއްވިގެންދިޔައީ 06 ނޮވެންބަރ 2018ވީ އަންގާރަދުވަހުގެ މެންދުރުފަހު 02:00ގައި އެމް.އެން.ޔޫ.އެސް.ޔޫ އޮފީހުގައެވެ. މިއީ އެމް.އެން.ޔޫގެ މެނޭޖްމަންޓްގެ ބޭފުޅުންނާއެކު، އެމް.އެން.ޔޫ.އެސް.ޔޫގެ އޮފީހުގައި ބޭއްވުނު ފުރަތަމަ ބައްދަލުވުންކަން ވެސް ފާހަގަކޮށްލެވެއެވެ.\nމި ބައްދަލުވުމުގައި ވާހަކަދައްކަވަމުން، ވައިސް ޗާންސެލަރ ޑރ. ޢަލީ ފަވާޒް ޝަރީފް ވަނީ އެމް.އެން.ޔޫ.އެސް.ޔޫގެ7ވަނަ ދައުރުގެ ހިންގާ ކޮމިޓީގެ މެންބަރުންނަށް މަރުޙަބާ ވިދާޅުވެފައެވެ. އަދި7ވަނަ ދައުރުގައިވެސް6ވަނަ ދައުރުގެ ގިނަ މެންބަރުންތަކެއް ތިބުމާއެކު،6ވަނަ ދައުރުގައި އެމް.އެން.ޔޫ.އެސް.ޔޫގެ މަސައްކަތްތަކަށްވަނީ ވަރަށް ބޮޑަށް ތައުރީފުކޮށްފައެވެ. އަދި ޔޫނިއަންގެ މަސައްކަތްތައް ކުރުމުގައި ޖާގައިގެ ދަތިކަން ދިމާވާކަން އެނގޭކަމަށާއި، އެހެން ނަމަވެސް އެކަމުގެ އެއްވެސް ޝަކުވާއެއް ޔޫނިއަންގެ ފަރާތުން ނުކުރާކަމަށާއި، އެކަމަށް ވަރަށް ބޮޑަށް ޝުކުރުވެރިވާކަމަށް ވިދާޅުވިއެވެ. އަދި ވީވަރަކުން ޔޫނިއަންއަށް ވެސް އެމް.އެން.ޔޫގެ ކެމްޕަސްތެރެއިން އިތުރު ޖާގައެއް ހަމަޖެއްސުމުގެ މަސައްކަތްކުރައްވާނެކަމަށްވެސްވަނީ ވިދާޅުވެފައެވެ. ބައްދަލުވުމުގައި ދެން ބައިވެރިވެލެއްވި އެމް.އެން.ޔޫގެ މެނޭޖްމަންޓްގެ ބޭފުޅުންވެސް ވަނީ އެމް.އެން.ޔޫ.އެސް.ޔޫގެ އާ ހިންގާ ކޮމިޓީއަށް މަރުޙަބާ ވިދާޅުވެފައެވެ.\n7 ވަނަ ދައުރަށް އިންތިޚާބުވި އެމް.އެން.ޔޫ.އެސް.ޔޫގެ ރައީސް އަރުޝަދު އަޝްރަފް ވަނީ6ވަނަ ދައުރުގައި އެމް.އެން.ޔޫގެ މެނޭޖްމަންޓުން ވެދެއްވި ފުރިހަމަ އެއްބާރުލުމަށް، މި ބައްދަލުވުމުގައި، ޝުކުރު ދަންނަވާފައެވެ. އަދި ޔޫނިއަންގެ އޮފީހުގައި ބައްދަލުވުން ކުރިއަށް ގެންދިއުމަށް ނިންމެވި ނިންމެވުމަށް ތައުރީފުކުރައްވާ، މިއީ ލިބުނު ވަރަށް ބޮޑު ޝަރަފެއްކަމަށްވެސް ވިދާޅުވިއެވެ.


Mohamed Shafiu: ރަސޫލުﷲ ޞައްލަﷲ ޢަލައިހި ވަސައްލަމައަށް އެއްޗިހިކިޔުން\n﴿وَرَحْمَتِي وَسِعَتْ كُلَّ شَيْءٍ فَسَأَكْتُبُهَا لِلَّذِينَ يَتَّقُونَ وَيُؤْتُونَ الزَّكَاةَ وَالَّذِينَ هُمْ بِآيَاتِنَا يُؤْمِنُونَ (156) الَّذِينَ يَتَّبِعُونَ الرَّسُولَ النَّبِيَّ الأُمِّيَّ الَّذِي يَجِدُونَهُ مَكْتُوباً عِنْدَهُمْ فِي التَّوْرَاةِ وَالإِنجِيلِ يَأْمُرُهُمْ بِالْمَعْرُوفِ وَيَنْهَاهُمْ عَنْ الْمُنكَرِ وَيُحِلُّ لَهُمْ الطَّيِّبَاتِ وَيُحَرِّمُ عَلَيْهِمْ الْخَبَائِثَ وَيَضَعُ عَنْهُمْ إِصْرَهُمْ وَالأَغْلالَ الَّتِي كَانَتْ عَلَيْهِمْ فَالَّذِينَ آمَنُوا بِهِ وَعَزَّرُوهُ وَنَصَرُوهُ وَاتَّبَعُوا النُّورَ الَّذِي أُنزِلَ مَعَهُ أُوْلَئِكَ هُمْ الْمُفْلِحُونَ (157) ﴾ މާނައީ: “އަދި ތިމަންއިލާހުގެ ރަޙުމަތް ކޮންމެ އެއްޗަކަށްމެ ތަނަވަސް ވެގެންވެއެވެ. ފަހެ، ތަޤުވާވެރިވެ، ޒަކާތްދީ އުޅޭމީހުންނަށާއި، ތިމަންއިލާހުގެ އާޔަތްތަކަށް އީމާންވާ މީހުންނަށް ތިމަންއިލާހު އެ ރަޙުމަތްލިޔުއްވާހުށީމެވެ. އެއުރެންނީ، އުއްމީ ނަބިއްޔާ ކަމުގައިވާ ރަސޫލާއަށް ތަބާވާ މީހުންނެވެ. އެ ރަސޫލާއާއި، އެއުރެންގެ ގާތުގައިވާ ތައުރާތާއި، އިންޖީލުގައި (ރަސޫލާގެ ސިފަފުޅުތައް) ލިޔެވިގެންވާތީ، އެއުރެންދެކޭ ރަސޫލެވެ. އެކަލޭގެފާނު، އެއުރެންނަށް ހެޔޮކަންތަކަށް އަމުރުކުރައްވަތެވެ. އަދި ނުބައިކަންތައް އެއުރެންނަށް ނަހީކުރައްވަތެވެ. އަދި ރަނގަޅު ތަކެތި އެއުރެންނަށް ޙަލާލުކުރައްވަތެވެ. އަދި ނުބައިވެގެންވާ ތަކެތި އެއުރެންނަށް ޙަރާމްކުރައްވަތެވެ. އަދި އެއުރެންގެ މައްޗަށްހުރި ބުރަތަކާއި، އެއުރެންގައި އެޅިފައިވާ ކަސްތޮޅުތައް ނެތިކުރައްވައި، ލުއިކުރައްވަތެވެ. ފަހެ، އެކަލޭގެފާނަށް އީމާންވެ، އެކަލޭގެފާނަށް ވާގިވެރިވެ، ނަޞްރުވެރިވެ، އެކަލޭގެފާނާއެކުގައި ބާވައިލެއްވި ނޫރަށް ތަބާވީ މީހުން (ދަންނާށެވެ!) ކާމިޔާބުވާނޭ މީހުންނަކީ، ހަމަ އެއުރެންނެވެ.“\nPosted by Mohamed Shafiu at 11:47 AM